প্ৰেমিকাৰ সৈতে জিমত ব্যস্ত স্বামী; হঠাতে আহি ওলাল পত্নী, তাৰ পাছতে ঘটিল এই গুৰুতৰ অঘটন -\nHomeৰাষ্ট্ৰীয়প্ৰেমিকাৰ সৈতে জিমত ব্যস্ত স্বামী; হঠাতে আহি ওলাল পত্নী, তাৰ পাছতে ঘটিল...\nডিজিটেল ডেস্কঃ বিয়াৰ পিছত অন্য নাৰীৰ সৈতে মিতিৰালি কৰাত দহ বাৰ ভাবক নহ’লে আপুনি হ’ব পাৰে পত্নীৰ ৰোষৰ বলি। মধ্যপ্ৰদেশৰ ভূপালৰ পৰা আহিছে তেনেকুৱাই এক খবৰ। ভূপালৰ কোহেফিজা নামৰ অঞ্চলত থকা এটা জিমত এগৰাকী মহিলাই দেখুৱালে ৰণচণ্ডী ৰূপ। মহিলাগৰাকীয়ে যি কাণ্ড কৰিলে সেয়া বৰ্তমান ছ’চিয়েল মিডিয়াত ভাইৰেল হৈ পৰিছে। মহিলাগৰাকীয়ে জিমত প্ৰৱেশ কৰি দেখে যে তেওঁৰ স্বামীয়ে অন্য এগৰাকী মহিলাৰ সৈতে ব্যায়াম কৰাত ব্যস্ত। এই দৃশ্য দেখি খঙত টিঙিৰিতুলা হৈ উঠে মহিলাগৰাকী। লগালগ তেওঁ স্বামীৰ বান্ধৱীগৰাকীক চেন্দেল খুলি মাৰিবলৈ ধৰে আৰু চুলিত ধৰি ঘটালি দিয়ে।\nস্বামীয়ে পত্নীৰ এই আকস্মিক আক্ৰমণত হতভম্ব হৈ উঠে আৰু কি কৰো কি নকৰো ভাবি থাকোতেই সিফালে পত্নীয়ে স্বামীৰ বান্ধৱীক কোবাই কোবাই অৱস্থা কাহিল কৰিলে। স্বামীয়ে বান্ধৱীক পত্নীৰ হাতৰ পৰা ৰক্ষা কৰিবলৈ চাওতে স্বামীকো মাৰপিট কৰে মহিলাগৰাকীয়ে। অৱশেষত স্বামীও পত্নীৰ সৈতে হতাহতিত লিপ্ত হয়।\nঅৱশেষত আৰক্ষী উপস্থিত হৈ পৰিস্থিতি নিয়ন্ত্ৰণ কৰিবলগীয়া হয়। মহিলাগৰাকীয়ে আৰক্ষীক দিয়া ভাষ্য অনুসৰি বহুদিনৰ পৰা তেওঁৰ স্বামীৰ ওপৰত সন্দেহ হৈ আছিল। স্বামীৰ অন্য কোনো নাৰীৰ সৈতে অবৈধ সম্পৰ্ক থকা বুলি তেওঁ বহুবাৰ সন্দেহ কৰিছিল কিন্তু স্বামীক এই বিষয়ে সুধিলে একাষাৰতে নাকচ কৰে আৰু ওলোটাই পত্নীকহে গালি-গালাজ কৰে।\nসন্দেহ সঁচা নে মিছা প্ৰমাণ চাবৰ বাবে পত্নী সেইদিনা স্বামীৰ পিছে পিছে যায় আৰু তেওঁ দেখা পায় যে বাটতে স্বামীয়ে অন্য এগৰাকী নাৰীক লৈ জিমত সোমাই গৈছে আৰু একেলগে দুয়ো ব্যায়াম কৰাত মচগুল হৈ পৰিছে। সেই দৃশ্য দেখা পায়ে তেওঁ খঙত ক’ব নোৱাৰা হৈ এই কাণ্ড সংঘটিত কৰে। আৰক্ষীয়ে তিনিওকে আটক কৰি থানালৈ আনে আৰু সোধাপোচা অব্যাহত ৰাখিছে। এই সমগ্ৰ দৃশ্য কোনোৱে ভিডিঅ’ কৰি ৰাখে আৰু ছ’চিয়েল মিডিয়াত এৰি দিয়ে। বৰ্তমান বিজুলী গতিত সেই মাৰপিটৰ দৃশ্য ভাইৰেল হৈ পৰিছে।\nPrevious articleআকৌ গুলী চলিল আদালতত, এইবাৰ অধিবক্তাক গুলীয়াই হত্যা; আঁৰত কোন?\nNext articleবাহুত কিমান বল? আখৰা পৰ্বত আজি ইংলেণ্ডৰ সন্মুখত ভাৰত


ফটাপ্ৰেম – চবিনা ইয়াচমিন – ফটাঢোল\nতেতিয়া মই চাগে তৃতীয়মান শ্ৰেণীত৷ মিথুন আৰু অমিতাভৰ চিনেমা খুব চাওঁ যদিও মোৰ আটাইতকৈ প্ৰিয় অভিনেতা আছিল গোবিন্দ৷ সেইকণ বয়সতেই কত যে সপোন! দেউতাৰ সেই সময়ত কিবা এটা ডাঙৰ অসুখ হৈছিল৷ কি হৈছিল তেতিয়াও নাজানিছিলো আৰু আজিও ভালকৈ গম নাপালো৷ কিন্তু প্ৰায় এশ দিন মান ডিব্ৰুগড় মেডিকেলত থাকি চিকিৎসা কৰাওঁতেহে আৰোগ্য হৈ উলটিছিল৷ দেউতা উলটি অহা পোন্ধৰ, বিশ দিন হৈছেহে, মা টিউবেলৰ পাৰত পৰিল৷ থাকিল ভৰিখন ভাঙি৷ যোৰহাটত চিকিৎসা কৰাই ভাল নহ’ল৷ পুনৰ ডিব্ৰুগড় মেডিকেল যাব লগা হ’ল৷ সেইবোৰ বহুত কাহিনী৷ আমি বাই ভণী তিনিওজনীয়ে মুঠতে সৰু কালচোৱা আইতাহঁতৰ ঘৰতে কটাব লগা হৈছিল৷ ভাইটিৰ জন্ম হোৱাই নাছিল৷ মামাই চাকৰি মৰিয়ণিৰ নাগাধুলি নামৰ চাহবাগিছা এখনত কৰিছিল৷ বাগানত প্ৰায়ে গাৰ্ডেন শ্ব’ দিয়ে আৰু আমি প্ৰথম শাৰীৰ চকীত বহি চিনেমা চোৱাৰ সুবিধা পাওঁ৷ এইদৰেই চিনেমাৰ প্ৰভাৱ বাৰুকৈ মোৰ বাস্তৱ জীৱনত পৰিল৷ প্ৰেম কি তেতিয়াৰ পৰাই মই বুজা হ’লো৷ এইবোৰত মই এনেয়ো সৰুৰে পৰাই পাকৈত৷ বাইদেউৰ খবৰেই নাই৷ চিনেমা চালে আৰু বাদ দিলে৷ মোৰ পিচে বহুত জল্পনা কল্পনা৷\nভণ্টীৰ বয়স তেতিয়া নমাহ মাত্ৰ৷ কাষৰ মানুহ এঘৰত আইতাই গাখীৰৰ বটল দি ভণ্টীক মানুহ ঘৰত থৈ আমাক যোৰহাটৰ হেমলতা স্কুলত থ’বলৈ আহে৷ তেতিয়া মৰিয়ণি-যোৰহাট ৰাস্তা অতি বেয়া৷ অহা- যোৱা কৰিবলৈ ডেৰঘণ্টা মান লাগে৷ বাছবোৰত বৰ বেছিকৈ মানুহৰ ভীৰ হয়৷ যেনে-তেনে “সদৰ” নামৰ ঠাই এটুকুৰাৰ মানুহ এঘৰত মোক আৰু বাইদেউক থৈ আইতা পুনৰ উলটি গৈ ভণ্টীক লৈ ঘৰলৈ যায়৷ সদৰৰ সেই মানুহঘৰৰ ল’ৰা ছোৱালীকেইটা আমাৰ একে স্কুলতে পঢ়ে৷ গতিকে সিহঁতৰ লগত আমি একেলগে স্কুললৈ যোৱাৰ সুবিধাকণ পাইছিলোঁ৷ স্কুল চুটি হোৱাৰ পিছত সেই মানুহঘৰত আহি আমি ৰৈ থাকোঁ৷ আইতা আহি পুনৰ লৈ যায়হি৷ ঘৰ পাওঁগৈ মানে আন্ধাৰ হয়৷ মুঠতে অলপ দিন আমি বৰ কষ্টত অহা যোৱা কৰি পঢ়িব ল’গা হৈছিল৷\nমই আকৌ এইবোৰ কষ্টৰ মাজতো প্ৰেমৰ সপোন দেখিবলৈ এৰা নাছিলো৷ মা-দেউতাৰ অসুখ, স্কুল অহা-যোৱাৰ অসুবিধা, আইতাৰ কষ্ট এইবোৰৰ প্ৰতি মোৰ কোনো ধান্দাই নাই৷ মই প্ৰেমতহে পৰিলো তেতিয়া৷ সেই সদৰৰ মানুহঘৰৰ এজন ল’ৰা আমাতকৈ অলপ ডাঙৰ আছিল৷ মোক বৰ মৰম কৰিছিল৷ মই তাৰ গাত গোবিন্দৰ লক্ষণবোৰ দেখিবলৈ পালো৷ দিনে- নিশাই , সপোনে- শয়নে তাৰেই কল্পনা৷ সিহঁতৰ ঘৰৰ পৰা স্কুললৈ খোজেৰে যাওঁ৷ বাইদেৱে তাৰ হাতত ধৰাৰ আগতেই মই দৌৰি গৈ তাৰ হাতত ধৰি টিপটপ খোজ কাঢ়ি গৈ থাকোঁ৷ বাইদেউ আৰু সিহঁতৰ বাকী ল’ৰা ছোৱালী কেইটাই বৰদেউতা, মানে সিহঁতৰ বাপেকৰ হাতত ধৰি যায়৷ দিনবোৰ গৈ আছে৷ মোৰ প্ৰেমো গভীৰ হৈ গৈ আছে৷ পিচে ল’ৰাজনৰ পৰা কোনো সংকেতেই নাপাওঁ৷ ভাবোঁ আজিয়ে কিবা ক’ব নেকি!! নাই, পাৰ হৈ যায় দিনটো৷ ক’তনো তাৰ মনলৈ কিবা আহিব৷ তেনেই সৰু তাতকৈ মই৷ কেতিয়াবা বৰষুণ দিলে বোকা পানী বেছি থকা ঠাইবোৰ সি মোক কোচত লৈ পাৰ কৰি দিয়ে৷ সি মোক কোচত তুলি পাৰ কৰোঁতে মই একদম চিনেমাত গোবিন্দই জুহিক কোচত তুলিলে জুহিয়ে ডিঙিত ধৰাৰ দৰে ধৰি লওঁ৷ একচেকেণ্ডৰ বাবে নিজে জুহি বুলিয়েই ভাবি লওঁ৷ আকৌ নমাই দিওঁতে ভাবোঁ, “ছেঃ এইডাল বৰ ঠৰঙা মানুহ দেই!” স্কুলৰ টিফিনৰ সময়ত প্ৰায়ে গৈ তাৰ শ্ৰেণীৰ কাষ পাওঁগৈ৷ নিজৰ টিফিনৰ পৰা অকণ তাক দিওঁ৷ সি আহিবলৈ সদায় মানা কৰে৷ বোলে,’মই কেনটিনত খাঁৱেই৷ তই দিবলৈ আহিব কিয় লাগে?” মই নামানো৷ যামেই মুঠতে৷ যেনিবা তাৰ খোৱাৰ খবৰ মই নল’লে আন কোনে ল’ব! এনেতে আমাৰ মাহঁত এদিন হস্পিতালৰ পৰা ঘৰলৈ আহিল৷ আমিও আইতাহঁতৰ ঘৰৰ পৰা যোৰহাটৰ নিজৰ ঘৰলৈ গুছি আহিলো৷ তাৰ লগত মোৰ স্কুল যোৱা বন্ধ হ’ল৷ ভাবিলো দেউতাহঁতনো ইমান সোনকালে কিয় আহিল হস্পিতালৰ পৰা? তেনেতে মোৰ এবাৰ সৌভাগ্যই দেখা দিলে৷ আমাৰ ঘৰৰ কাষৰ ঘৰটোৱেই আছিল সিহঁতৰ পেহীয়েকৰ ঘৰ৷ সি পেহীয়েকৰ ওচৰত মেট্ৰিক দিব বুলি সদায় সন্ধিয়া পঢ়িবলৈ আহে৷ মোৰ আৰু ফূৰ্তিত তত নাই৷ স্কুলত লগ পোৱাৰ ওপৰিও সদায় সন্ধিয়া দেখোঁ তাক৷ এনেকৈ দিন বাগৰি এদিন সি কলেজ পালেগৈ৷ মই তাক স্কুলত লগ নোপোৱা হ’লো৷ পিচে প্ৰতি সন্ধিয়া সি পেহীয়েকৰ ঘৰলৈ পঢ়িবলৈ আহিলে তাক দেখোঁ, সিমানেই৷\nএদিনৰ কথা৷ মায়ে মোক সিহঁতৰ পেহীয়েকৰ ঘৰলৈ কেঁচা আম দিবলৈ পঠিয়ালে৷ মই আকৌ সি অহাৰ সময়টো মিলাই আম দিবলৈ বুলি সিহঁতৰ পেহীয়েকৰ ঘৰলৈ গ’লো৷ গৈ দেখিলো বাহিৰৰ কোঠাটোতে সি তাৰ কলেজৰ এজনী ছোৱালীৰ সতে পঢ়া টেবুলত বহি আছে৷ পেহীয়েক হয়তো ভিতৰত আছে৷ মই যোৱা দুয়োটাই গমেই নাপায়৷ ইটোৱে সিটোৰ চকুৰ ভাষাত কথা পতাত ব্যস্ত৷ মোক দেখি থতমত খাই সি সুধিলে, “কি হ’ল পেহীৰ ওচৰলৈ আহিছিলি নেকি? যা ভিতৰত আছে৷” মই দুখ মনেৰে ভিতৰলৈ গৈ পেহীক আম দি ওলটি আহিলো৷ ঘূৰি আহোঁতে চকুপানীৰে চকুকেইটা তুলতুলীয়া হৈ পৰাত বাট নেদেখি দুৱাৰডলিত উজুটি খাই ঠাঁচকৈ সিহঁত দুটাৰ সমুখতে পৰিলো নহয় বাগৰি৷ মই পৰি যোৱা দেখি সিহঁত হাঁহিত ফাটি পৰিল৷ পেহী আহি ডাঙি ল’লে কোচত৷ মই খঙতে জ্বলি তাৰ ফালে পোন্দোৱাকৈ চাই ঘৰলৈ বুলি লৰ দিলো৷ ঘৰ পাই কান্দি কান্দি শুই থাকিলো৷ একেদিনাই অত দিনৰ প্ৰেম গৈ ফটাপ্ৰেম হ’ল৷ গতিকে সেইদিনাৰ পৰা গোবিন্দৰ চিনেমাও বৰকৈ নোচোৱা হ’লো৷ নিজকে সান্তনা দিলো মনে মনে, “এতিয়া সৰু হৈ আছো৷ মোৰ প্ৰেম কৰাৰ বয়স হোৱা নাই৷ ডাঙৰ হ’লে তাতকৈ ভাল মানুহ মোৰ জীৱনলৈ আহিব”৷ দেহী ঐ তাক এতিয়া ক’ৰবাত দেখিলেও কথাবোৰ মনলৈ আহে আৰু লাজতে মূৰ্চা যাওঁ৷ পিচে কোনোদিনাই সি একো গমেই নাপালে৷\n« আপদীযা পদ্য – সোমকান্ত শইকীয়া\nকইনা মোৰ ধুনীয়া – তৃষ্ণা সোনোৱাল »


এতিয়া সকলোৱে কিনিব পাৰিব Apple iPhone! কিমান কমিল দাম?– News18 assam\nএতিয়া সকলোৱে কিনিব পাৰিব Apple iPhone! কিমান কমিল দাম?\nযদি আপুনি নতুন আইফোন লোৱাৰ কথা ভাবিছে তেন্তে আপোনাৰ বাবে সুন্দৰ সুযোগ হ’ব পাৰে। আহক জানো Apple iPhoneৰ নতুন দামৰ বিষয়ে।\nস্মাৰ্টফোন নিৰ্মাণ কোম্পানী এপলে (Apple) কিছুমান মডেলৰ দাম হ্ৰাস কৰিছে। য’ত আইফোন ১১, আইফোন ১২ (iPhone) আৰু আইফোন ১২ মিনি (iPhone 12 mini)ও আছে। এতিয়া আইফোন ১২ ছিৰিজৰ আইফোন ১২ মিনিৰ দাম ৪৯,০০০ টকাৰ পৰা আৰম্ভ হৈছে। নতুন দাম ষ্ট’ৰেজ আৰু কালাৰ ভেৰিয়েণ্টৰ ওপৰত নিৰ্ভৰ কৰে। ফোনৰ নতুন দাম ই–কমাৰ্চ ৱেবছাইট এমেজন আৰু ফ্লিপকাৰ্টত লাইভ হৈ গৈছে। ৰিপ’ৰ্ট অনুসৰি, এই দীম অস্থায়ীভাৱে হ্ৰাস কৰা হৈছে আৰু সেৱল সিমিত সময়ৰ বাবে উপলব্ধ।\niPhone 12ৰ দাম ৫৯,৯৯৯ টকাৰ পৰা উপলব্ধ কৰোৱা হৈছে, যিটো ফ্লিপকাৰ্টত ইয়াৰ 64GB মডেলৰ দাম। ইয়াৰ নীলা ৰঙৰ ভেৰিয়েণ্টৰ দাম অলপ বেছি হৈ ৬০,৪৯৯ টকা, যিটো 64GB ষ্ট’ৰেজ ভেৰিয়েণ্টৰ।\nআনহাতে, এমেজনৰ কথা ক’বলৈ গ’লে iPhone 12ৰ 64GB ষ্ট’ৰেজ ভেৰিয়েণ্ট ৬৩,৯০০ টকা আৰু 128GB ষ্ট’ৰেজ ভেৰিয়েণ্ট ৭০,৯০০ টকাত আগবঢ়োৱা হৈছে। ফ্লিপকাৰ্ডত ইয়াৰ 128GB ভেৰিয়েণ্টৰ দাম ৬৪,৯৯৯ টকা।\nApple iPhone 12 Miniৰ দাম কিমান কমিল\nআইফোন ১২ মিনি ৯iPhone 12 Mini)ৰ গ্ৰাহকৰ বাবে এমেজনত এই ফোনটো ৪৯,৯৯৯ টকাত পলব্ধ কৰোৱা হৈছে, যিটো ক’লা, বগা আৰু নীলা ৰঙৰ বাবে।\nআনহাতে, আইফোন ১২ মিনিৰ পাৰ্পল ৰঙৰ এডিচনৰ দাম ৫৩,৯০০ টকা, আৰু সেউজীয়া অপচনৰ দাম ৫৯,৯০০ টকা, যিটো 64GB ভেৰিয়েণ্টৰ বাবে। আনহাতে, 128GB ষ্ট’ৰেজ ভেৰিয়েণ্টৰ কথা ক’বলৈ গ’লে আইফোন ১২ মিনি ফোনটো ৫৪,৯৯৯ টকাত কিনিব পাৰিব, যিটো ইয়াৰ ৰঙা মডেলৰ বাবে। আনহাতে, এমেজনত ইয়াৰ সেউজীয়া অপচনৰ দাম ৬৪,৯০০ টকা।\nFirst published: January 09, 2022, 19:06 IST


Ceflin Injection in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nCeflin Injection ৰ লাভ আৰু ব্যৱহাৰসমূহ- Ceflin Injection Benefits & Uses in Assamese- Ceflin Injection ar laabh aaru byavaharsamuh\nCeflin Injection ৰ পালি আৰু সেয়া কেনেদৰে ল'ব- Ceflin Injection Dosage & How to Take in Assamese - Ceflin Injection ar paali aaru xeya kenedore lobo\nCeflin Injection ৰ পাৰ্শ্চক্ৰিয়াসমূহ- Ceflin Injection Side Effects in Assamese- Ceflin Injection ar parshwakriyasamuh\nCeflin Injection সংক্ৰান্ত সতৰ্কতাবাণীসমূহ- Ceflin Injection Related Warnings in Assamese- Ceflin Injection xonkranta xatarkatabanisamuh\nঅইন দৰৱৰ সৈতে Ceflin Injectionৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ceflin Injection with Other Drugs in Assamese- Oinor xoite Ceflin Injection ar gurutor kriya-pratikriya\nCeflin Injection মতভেদসমূহ- Ceflin Injection Contraindications in Assamese- Ceflin Injection nishedhsamuh\nCeflin Injection ৰ বিষয়ে সততে সোধা প্ৰশ্নসমূহ- Frequently asked Questions about Ceflin Injection in Assamese- Ceflin Injection ar bikhoye satate xodha prashnasamuh\nখাদ্য আৰু মদৰ সৈতে Ceflin Injection ক্ৰিয়া-প্ৰতিক্ৰিয়া- Ceflin Injection Interactions with Food and Alcohol in Assamese- khadya aaru modor xoite Ceflin Injection kriya-pratikriya\nCeflin Injection ৰ লাভ আৰু ব্যৱহাৰসমূহ - Ceflin Injection Benefits & Uses in Assamese - Ceflin Injection ar laabh aaru byavaharsamuh\nCeflin Injection তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCeflin Injection ৰ পালি আৰু সেয়া কেনেদৰে ল'ব - Ceflin Injection Dosage & How to Take in Assamese - Ceflin Injection ar paali aaru xeya kenedore lobo\nCeflin Injection-ৰ উপাদানসমূহ - Ceflin Injection Active Ingredients in Assamese - Ceflin Injection-ar upadaansamuh\nCeflin Injection ৰ পাৰ্শ্চক্ৰিয়াসমূহ - Ceflin Injection Side Effects in Assamese - Ceflin Injection ar parshwakriyasamuh\nগৱেষণাৰ ভিত্তিত, Ceflin Injection ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCeflin Injection সংক্ৰান্ত সতৰ্কতাবাণীসমূহ - Ceflin Injection Related Warnings in Assamese - Ceflin Injection xonkranta xatarkatabanisamuh\nCeflin Injection-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Ceflin (Lincoln) সুৰক্ষিত ভাবে গ্ৰহণ কৰিব পাৰে।\nCeflin Injection-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCeflin (Lincoln) স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Ceflin Injection কি প্ৰভাৱ দেখা গৈছে?\nCeflin (Lincoln)ৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Ceflin Injection কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Ceflin (Lincoln) গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Ceflin Injection ৰ কি প্ৰভাৱ দেখা গৈছে?\nCeflin (Lincoln)ৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Ceflin Injectionৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ceflin Injection with Other Drugs in Assamese - Oinor xoite Ceflin Injection ar gurutor kriya-pratikriya\nCeflin Injection তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCeflin Injection মতভেদসমূহ - Ceflin Injection Contraindications in Assamese - Ceflin Injection nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ceflin Injection লোৱা অনুচিত যাতে -\nCeflin Injection ৰ বিষয়ে সততে সোধা প্ৰশ্নসমূহ - Frequently asked Questions about Ceflin Injection in Assamese - Ceflin Injection ar bikhoye satate xodha prashnasamuh\nএই Ceflin Injection-এ অভ্য়াস বা নিচাৰ সৃষ্টি কৰে নেকি?\nCeflin (Lincoln)ৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, Ceflin (Lincoln) লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Ceflin (Lincoln) লোৱাটো নিৰাপদ।\nমানসিক ৰোগৰ চিকিত্সাৰ বাবে Ceflin (Lincoln) লৈ কোনো লাভ নাই।\nখাদ্য আৰু মদৰ সৈতে Ceflin Injection ক্ৰিয়া-প্ৰতিক্ৰিয়া - Ceflin Injection Interactions with Food and Alcohol in Assamese - khadya aaru modor xoite Ceflin Injection kriya-pratikriya\nখাদ্য আৰু Ceflin Injectionৰ ক্ৰিয়া-প্ৰতিক্ৰিয়া\nখাদ্যৰ সৈতে Ceflin (Lincoln) লোৱাটো স্বাভাৱিক।\nমদ আৰু Ceflin Injectionৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Ceflin (Lincoln)ৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nCeflin Injection ৰ অনুকল্প - Substitutes for Ceflin Injection in Assamese\nআপুনি বা আপোনাৰ পৰিয়ালৰ কোনোবাই Ceflin Injection লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ceflin Injection ব্যৱহাৰ কৰিছিল নেকি?\nআপুনি কিমান পৰিমাণে Ceflin Injection সেৱন কৰিছিল?\nআপুনি Ceflin Injection ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ceflin Injection সেৱন কৰে?


নাৰীৰ মৰ্য্যাদা উন্নত হ'বলৈ হ'লে নতুন পুৰুষৰ দৃষ্টিভংগি সলনি হ'ব লাগিব\nনাৰীৰ মৰ্য্যাদা উন্নত হ’বলৈ হ’লে নতুন পুৰুষৰ দৃষ্টিভংগি সলনি হ’ব লাগিব\nby ময়ূৰী শৰ্মা বৰুৱা\nApril 26, 2018 4:21 pm\nমোৰ সন্তানসম ল’ৰাবিলাকৰ কথা ভাবিয়ে এই কথাখিনি লিখিবলৈ লৈছোঁ৷ তোমালোক সমাজৰ ভৱিষ্যৎ৷ সাম্প্ৰতিক সময়ত আমাৰ সমাজত ঘটি থকা অশুভ ঘটনাবিলাকে বাৰু তোমালোকক চিন্তাত পেলাইনে? বিশেষকৈ দিনে দিনে বাঢ়ি অহা নাৰী নিৰ্যাতনৰ যন্ত্ৰণাদায়ক খবৰবিলাকে তোমালোকক লাজত পেলাইনে?\nতিনিমহীয়া কেঁচুৱাটিৰ পৰা ষাঠি বছৰীয়া মহিলাগৰাকীলৈকে কোনোৱে দেখোন সুৰক্ষিত নহয়৷ নিজৰ ঘৰৰ নাৰীসকলৰ ক্ষেত্ৰত তোমালোক হয়তো সাংঘাতিক সাৱধান৷ মায়ে হওক বা বাই-ভনীহঁতৰ কোনোবা হওক, অকলে কলৈকো যাবলৈ নিদিয়া নহয়নে? তোমালোকক দায়িত্বশীল ৰূপত দেখিলে মাহঁতৰো ভাল লগাৰ কথা৷ কিন্তু কি জানা, আমিবোৰ বৰ আপোনপেটীয়া৷ তেনেকৈ কোৱাৰ কাৰণ আছে৷ নিজৰ পৰিয়ালৰ নাৰীৰ সুৰক্ষাৰ বাবে যিদৰে চিন্তা কৰোঁ, আনৰ ঘৰৰ ছোৱালীৰ ক্ষেত্ৰত কথাৰ সুৰ বদলি যায়৷ আমি অনায়াসে বেলেগৰ ছোৱালীজনীক জোকাব পাৰোঁ বা অশ্লীল ইংগিত দিব পাৰোঁ৷ যিটো ল’ৰাই নিজৰ ভনীয়েকৰ সুৰক্ষাৰ দায়িত্ব সুচাৰুৰূপে পালন কৰে, সিয়ে আকৌ অচিনাকি ছোৱালী এজনীৰ দুপাট্টাত ধৰি টান মাৰে! কেতিয়াবা ভাবি চাইছানে এনেকুৱা কিয় হয়? ভবাৰ প্ৰয়োজন আছে বুলি নাজানিছিলা নহয়নে?\nআমি সহজেই সমাজৰ অৱক্ষয়ৰ বাবে নতুন প্ৰজন্মৰ উচ্ছৃংখল আচৰণক জগৰীয়া কৰোঁ৷ নতুনচামৰ এনে আচৰণৰ কাৰণ নিবিচাৰি আমি নেতিবাচক মন্তব্যৰে সিহঁতক সমালোচনা কৰোঁ৷ সেয়া সহজ পন্থা৷ কিন্তু চাপৰিলে জানো মেঘ আঁতৰিব! আমি আচলতে এনে এখন সমাজত বাস কৰো য’ত ‘সংস্কাৰ’ শব্দটোৰ অপপ্ৰয়োগে আমাক বাৰে বাৰে বিভ্ৰান্ত কৰে৷ জন্মৰে পৰা তোমালোকক শিকোৱা হয় যে ছোৱালীৰ তুলনাত ল’ৰাৰ জীৱন বহু পৰিমাণে স্বাধীন৷\nশিশুৱে দেখি শিকে৷ তোমালোকেও যি দেখিছা তাকে শিকিছা৷ প্ৰতিটো কথাই জানো আমি স্কুল কলেজত শিকোঁ! এটা কথা মন কৰিবা, নাৰীক তুচ্ছ জ্ঞান কৰা মনোভাবটো কিন্তু কেৱল অশিক্ষিত মানুহৰ মাজতে নাই৷ বহু উচ্চ শিক্ষিত ভদ্ৰলোকে নাৰীক বেয়া ব্যৱহাৰ কৰে৷ আনকি মানুহ বুলিয়ে নাভাবে৷ গতিকে তেনেকুৱা এখন ঘৰত জন্ম লোৱা ল’ৰাটোৱে দেখোন সেইটোকে শিকিব আৰু শুদ্ধ বুলি ভাবিব৷\nযিখন ঘৰৰ পুৰুষ সদস্যসকলে মহিলাসকলক কথাই প্ৰতি তুচ্ছতামূলক ব্যৱহাৰ কৰি থাকে, সেইখন ঘৰৰ সন্তানে সেই সংস্কাৰকে শুদ্ধ বুলি মানি ল’ব৷ এই ধাৰণাবিলাক বহু পুৰণি৷ তোমালোকৰ ভাষাত ক’বলৈ হ’লে আউটডেটেড৷ তথাপি কোনেও এইবিলাক এৰিব নিবিচাৰে৷ আমাৰ সমাজ আৰু সংস্কৃতিৰ দোহাই দিয়ে৷ এহাতে কওঁ সংস্কৃতি গতিশীল আৰু আনহাতে ইয়াৰ সাকাৰাত্মক পৰিৱৰ্তনক সমালোচনা কৰোঁ৷ আমি আচলতে সুবিধাবাদী৷ বিজ্ঞান আৰু প্ৰযুক্তিৰ ন-ন উদ্ভাৱনবিলাক আমি সহজাতভাৱে আঁকোৱালি লৈছোঁ অথচ এলান্ধুকলীয়া কিছুমান চিন্তাক আজিও খামুচি ধৰি আছোঁ৷ এনেবিলাক দ্বন্দ্ব সমাজৰ বাবে ক্ষতিকাৰক৷ এনে বিপৰীতমুখী আচৰণে তোমালোকক বিভ্ৰান্ত কৰে৷\nআজিকালি সঘনাই এটা অভিযোগ শুনা যায় যে তোমালোকৰ বহুতেই ডাঙৰক সন্মান কৰিব নাজানা৷ অনেকেই ইয়াক প্ৰজন্মৰ ব্যৱধানে (generation gap) আনি দিয়া দূৰত্ব বুলি ক’ব বিচাৰে৷ কিন্তু মোৰ ধাৰণা কেৱল বয়সভিত্তিক নহৈ এয়া আদৰ্শগত ব্যৱধানৰ দূৰত্ব৷ আমি আদৰ্শ হোৱাত অসফল হৈছোঁ যাৰ ফলত তোমালোকৰ আস্থা আৰু সন্মান হেৰুৱাইছোঁ৷\nএইখিনিতে হজৰত মহম্মদৰ এটি সৰু কাহিনী মনত পৰিছে- অত্যধিক মিঠাই খাই ভাল পোৱা শিশু পুত্ৰক লগত লৈ এদিন এগৰাকী মাক হজৰত মহম্মদৰ শৰণাপন্ন হ’ল৷ যিকোনো প্ৰকাৰে ল’ৰাটোৰ মিঠাই-প্ৰীতি কমাব লাগে৷ কথাখিনি শুনাৰ পিছত হজৰতে কেইদিনমান সময় বিচাৰিলে৷ সেইমতে মাক-পুতেকক এসপ্তাহমান পিছত আহিবলৈ নিৰ্দেশ দিলে৷ যথা সময়ত দুয়ো পুনৰ অহাত হজৰত মহম্মদে ল’ৰাটোক অতিমাত্ৰা মিঠাই খোৱাৰ অপকাৰিতাৰ কথা বুজালে৷ ল’ৰাটোৱেও সেইদিনাৰ পৰা মিঠাই খোৱা কমাব বুলি কৈ গুচি গ’ল৷ গোটেই ঘটনাটোৰ সাক্ষী মহম্মদৰ দুই-এক শিষ্যই তেখেতক সুধিয়ে পেলালে যে ইমান সাধাৰণ দিহাটোকে দিবলৈ তেখেতেনো এসপ্তাহ সময় কিয় ল’লে৷ উত্তৰত হজৰত মহম্মদে যিখিনি ক’লে সেয়া আমাৰ সকলোৰে কাৰণে আদৰ্শ হোৱা উচিত৷ তেখেতে কৈছিল যে নিজৰ মিঠাইৰ প্ৰতি দুৰ্বলতা থকা হেতুকে প্ৰথমদিনা ল’ৰাটোক পৰামৰ্শ দিয়াৰ পৰা বিৰত থাকিল৷ এসপ্তাহত নিজৰ দুৰ্বলতা সম্বৰণ কৰিহে তেখেতে ল’ৰাটোক মিঠাইৰ অপকাৰিতাৰ জ্ঞান দিয়াৰ অৰ্হতা আৰ্জন কৰিছে৷ কেনে সুন্দৰ আদৰ্শ! ইয়াকে কয়, উপদেশতকৈ আৰ্হি ভাল৷\nপুনৰ মূল প্ৰসংগলৈ উভতি আহিছোঁ৷ আমাৰ সমাজত নাৰীৰ স্থান আৰু নতুন প্ৰজন্মৰ পুৰুষৰ ভূমিকাক লৈ আমি উদ্বিগ্ন৷ পুৰুষতান্ত্ৰিক ভাবাদৰ্শেৰে প্ৰভাৱান্বিত সমাজত তোমালোক ব্যতিক্ৰম নোহোৱা৷ জন্মসূত্ৰে তোমালোকে অগ্ৰাধিকাৰ পাই আহিছাঁ৷ ল’ৰা হৈ জন্ম হোৱাটো তোমালোকৰ সৌভাগ্য৷ কেঁচুৱা অৱস্থাৰে পৰা এটি ল’ৰাক এনেদৰে প্ৰতিপালন কৰা হয় যে কম সময়ৰ ভিতৰতে সি তাৰ ক্ষমতা বুজি উঠে৷ ঘৰত বা সমাজত সি যে বায়েক-ভনীয়েকৰ তুলনাত শ্ৰেষ্ঠতৰ, সেই ধাৰণাই তাক অহংকাৰী কৰি তোলে৷ সৰু সৰু কিছুমান কথা যেনে,- কোনো ছোৱালী বা মহিলা ক’ৰবালৈ গ’লে ৰক্ষকৰ ৰূপত সাত-আঠবছৰীয়া হ’লেও ল’ৰা এটাক লগত পঠিওৱাৰ যি পৰম্পৰা সিয়ে সেই কণমানিটোৰ মনত উচ্চাত্মিকাবোধ আনি দিয়ে৷\nনিজৰ অজানিতে লাহেকৈ সেই ল’ৰাটো এদিন পুৰুষবাদী সমাজখনৰ প্ৰতিনিধি হৈ পৰে৷ যাৰে ঘৰত লিংগবৈষম্যৰ প্ৰভাৱ বেছি, তেওঁৰ হাবভাবত সেয়া পৰি্স্ফূট হোৱাটো স্বাভাৱিক৷ তাৰ বিপৰীতে যিটো শিশুৱে ঘৰখনত সমতাৰ বাতাৱৰণ পাইছে, তাৰ মানসিক গঠনত উদাৰতাৰ আভাস পোৱা যাব৷\n‘পুৰুষ মাত্ৰেই শ্ৰেষ্ঠ’- সেই খোলাটোৰ পৰা তোমালোক ওলাই আহিব লাগিব৷ অতীতৰ দোহাই দি যদি নাৰীক দুৰ্বল জ্ঞান কৰোঁ, বৰ্তমানৰ প্ৰেক্ষাপটত সেয়া মূৰ্খামিহে হ’ব৷ কথাবিলাক গভীৰভাৱে চিন্তা কৰিলে ইয়াৰ যুক্তিযুক্ততা বিচাৰি পোৱা যায়৷ মাজে মাজে অনুভৱ হয়, আমি সকলোৱে যেন ওপৰে ওপৰে চাই সিদ্ধান্ত লোৱাত অধিক আগ্রহী৷ এতিয়া ভাবাচোন, আজিৰ তাৰিখত বাৰু নাৰী পুৰুষৰ কাম বুলি কিবা বিভাজন ৰখাটো যুক্তিসংগত নে? হ’ষ্টেলত থকা ল’ৰাই নিজৰ বিচনা পাৰিবলৈ জানে, মেছত থকাসকলে ৰান্ধিব জানে, ঘৰ সৰা-মোচা কৰিবও পাৰে৷\nএকেদৰে গাড়ী বা দুচকীয়া বাহন চলাব পৰাটো আজিৰ নাৰীৰ বাবে যুগসাপেক্ষ পৰিৱৰ্তনৰ পৰিচায়ক হৈ পৰিছে৷ গাঁৱৰ মহিলাসকলক যেতিয়া মেখেলা-চাদৰ পিন্ধি স্কুটী চলাই ফুৰা দেখোঁ, তেতিয়াই নাৰী সবলীকৰণৰ ধাৰণাটো দৃঢ় হয়৷ আজিৰ পৰা ত্ৰিচ বছৰ আগতে কোনো মহিলাই গাড়ী চলালে বাটৰ মানুহে ৰ লাগি চাইছিল৷ কেনে আচৰিত, মাইকী মানুহে গাড়ী চলাইছে! পৰিবাৰৰ লগত মিলিজুলি ঘৰুৱা কাম ভগাই লোৱা পুৰুষক এসময়ত তিৰোতাসেৰুৱা বুলি ইতিকিং কৰা সমাজে এতিয়া সেয়া ‘Sharing is Caring’ বুলি অভিহিত কৰে৷ আগৰ দিনত কেঁচুৱাৰ সমস্ত দায়িত্ব মাকজনীৰ বুলি ভবা হৈছিল৷ মাজে মাজে একোলা লৈ দিয়ে কাম সামৰা দেউতাকজন নিজৰ সন্তানৰ পৰা নিৰ্দিষ্ট দূৰত্বত অৱস্থান কৰিছিল৷ সেয়াই সমাজৰ নিয়ম আছিল৷ ফলত মাক আৰু সন্তানৰ মানসিক নিবিড়তাৰ পৰা দেউতাকজন বঞ্চিত হৈ ৰৈছিল৷ কিন্তু আজিকালি নতুনকৈ মাক-দেউতাক হোৱাসকলৰ বেছিভাগেই পৰম আনন্দেৰে কামবিলাক ভগাই লয়৷ তেওঁবিলাকক ‘পেংগুইন পিতৃ’ বোলা হয়৷ ৰাতি টোপনি খতি কৰি কেঁচুৱা নিচুকাই থকা দেউতাকজনে কেৱল পত্নীৰ কষ্ট লাঘৱ কৰা নাই৷ তেওঁৰ এনে আন্তৰিকতাই সন্তানটিৰ লগতো সম্পৰ্ক গাঢ় কৰিব৷ এইবিলাক হ’ল ইতিবাচক পৰিৱৰ্তন৷\nতাৰ বিপৰীতে যেতিয়া ‘ছোৱালী মানুহ, ল’ৰাৰ লগত ফেৰ নামাৰিবি’ নাইবা, “ঐ ল’ৰা হৈ কান্দিছ, লাজ লগা নাই?” জাতীয় মন্তব্য কাণত পৰে, ভাব হয় এতিয়াও যেন ঊনবিংশ শতিকাতে বাস কৰি আছোঁ৷\nনাৰী আৰু পুৰুষ দুয়োৰে উমৈহতীয়া প্ৰচেষ্টাতে এখন সু্স্থ সমাজে গঢ় লৈ উঠে৷ ইয়াত শ্ৰেষ্ঠত্বৰ কথা নাথাকে৷ সহযোগিতাৰ মনোভাবেৰে আগবাঢ়িলে নাৰী-পুৰুষৰ মাজৰ ব্যৱধান নিশ্চিতভাৱে হ্ৰাস পাব৷ এই ক্ষেত্ৰত তোমালোকৰ সক্ৰিয় ভূমিকাৰ আৱশ্যক আছে৷\nএই লেখাৰ মাধ্যমেৰে তোমালোকৰ প্ৰতি এটাই আহ্বান – নিজৰ পৰিয়ালৰ নাৰীক লৈ তোমালোক যিদৰে সচেতন, সেইদৰে সমাজৰ প্ৰতিও দায়িত্বশীল হোৱা৷ লিংগ-বৈষম্যৰ দৰে আওপুৰণি ধাৰণাটোৱে যাতে তোমালোকৰ অৱচেতন মনতো খোপনি ল’ব নোৱাৰে তাৰ প্ৰতি সজাগ হোৱা৷\nময়ূৰী শৰ্মা বৰুৱা, তিনিচুকীয়া মহাবিদ্যালয়ৰ ইংৰাজী বিভাগৰ সহকাৰী অধ্যাপিকা


Adrim in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Adrim ar byavahar, ppali, parshwakriya, upkaar, kriya-pratikriya aaru satarkatabani\nAdrim ৰ লাভ আৰু ব্যৱহাৰসমূহ- Adrim Benefits & Uses in Assamese- Adrim ar laabh aaru byavaharsamuh\nAdrim ৰ পালি আৰু সেয়া কেনেদৰে ল'ব- Adrim Dosage & How to Take in Assamese - Adrim ar paali aaru xeya kenedore lobo\nAdrim ৰ পাৰ্শ্চক্ৰিয়াসমূহ- Adrim Side Effects in Assamese- Adrim ar parshwakriyasamuh\nAdrim সংক্ৰান্ত সতৰ্কতাবাণীসমূহ- Adrim Related Warnings in Assamese- Adrim xonkranta xatarkatabanisamuh\nঅইন দৰৱৰ সৈতে Adrimৰ গুৰুতৰ ক্ৰিয়া-প্ৰতিক্ৰিয়া- Severe Interaction of Adrim with Other Drugs in Assamese- Oinor xoite Adrim ar gurutor kriya-pratikriya\nAdrim মতভেদসমূহ- Adrim Contraindications in Assamese- Adrim nishedhsamuh\nAdrim ৰ বিষয়ে সততে সোধা প্ৰশ্নসমূহ- Frequently asked Questions about Adrim in Assamese- Adrim ar bikhoye satate xodha prashnasamuh\nখাদ্য আৰু মদৰ সৈতে Adrim ক্ৰিয়া-প্ৰতিক্ৰিয়া- Adrim Interactions with Food and Alcohol in Assamese- khadya aaru modor xoite Adrim kriya-pratikriya\nAdrim ৰ লাভ আৰু ব্যৱহাৰসমূহ - Adrim Benefits & Uses in Assamese - Adrim ar laabh aaru byavaharsamuh\nAdrim তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAdrim ৰ পালি আৰু সেয়া কেনেদৰে ল'ব - Adrim Dosage & How to Take in Assamese - Adrim ar paali aaru xeya kenedore lobo\nAdrim-ৰ উপাদানসমূহ - Adrim Active Ingredients in Assamese - Adrim-ar upadaansamuh\nAdrim ৰ পাৰ্শ্চক্ৰিয়াসমূহ - Adrim Side Effects in Assamese - Adrim ar parshwakriyasamuh\nগৱেষণাৰ ভিত্তিত, Adrim ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAdrim সংক্ৰান্ত সতৰ্কতাবাণীসমূহ - Adrim Related Warnings in Assamese - Adrim xonkranta xatarkatabanisamuh\nAdrim-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAdrim গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nAdrim-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Adrim গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Adrim কি প্ৰভাৱ দেখা গৈছে?\nবৃক্ক ৰ বাবে Adrim ক্ষতিকাৰক নহয়।\nযকৃতত Adrim কি প্ৰভাৱ দেখা গৈছে?\nAdrim গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Adrim ৰ কি প্ৰভাৱ দেখা গৈছে?\nAdrim গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Adrimৰ গুৰুতৰ ক্ৰিয়া-প্ৰতিক্ৰিয়া - Severe Interaction of Adrim with Other Drugs in Assamese - Oinor xoite Adrim ar gurutor kriya-pratikriya\nAdrim তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAdrim মতভেদসমূহ - Adrim Contraindications in Assamese - Adrim nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Adrim লোৱা অনুচিত যাতে -\nAdrim ৰ বিষয়ে সততে সোধা প্ৰশ্নসমূহ - Frequently asked Questions about Adrim in Assamese - Adrim ar bikhoye satate xodha prashnasamuh\nএই Adrim-এ অভ্য়াস বা নিচাৰ সৃষ্টি কৰে নেকি?\nনহয়, আপনি Adrimৰ প্ৰতি আসক্ত নহয়।\nAdrim লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Adrim লওক।\nনহয়, মানসিক ৰোগৰ চিকিত্সাৰ ক্ষেত্ৰত Adrim ব্যৱহৃত নহয়।\nখাদ্য আৰু মদৰ সৈতে Adrim ক্ৰিয়া-প্ৰতিক্ৰিয়া - Adrim Interactions with Food and Alcohol in Assamese - khadya aaru modor xoite Adrim kriya-pratikriya\nখাদ্য আৰু Adrimৰ ক্ৰিয়া-প্ৰতিক্ৰিয়া\nখাদ্যৰ সৈতে Adrim লোৱাটো স্বাভাৱিক।\nমদ আৰু Adrimৰ মাজৰ প্ৰতিক্ৰিয়া\nAdrim আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nAdrim ৰ অনুকল্প - Substitutes for Adrim in Assamese\nAdrim ৰ মূল্য আৰু পেকৰ চাইজ - Adrim Price and Pack Size in Assamese - Adrim ar mulya aaru pakor size\nআপুনি বা আপোনাৰ পৰিয়ালৰ কোনোবাই Adrim লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Adrim ব্যৱহাৰ কৰিছিল নেকি?\nআপুনি কিমান পৰিমাণে Adrim সেৱন কৰিছিল?\nআপুনি Adrim ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Adrim সেৱন কৰে?


এজন অসমীয়াৰ পৰা অনুপ্ৰাণিত হৈ মোডীয়ে দিলে লাইট অফ কৰি চাকি-ম’বাইলৰ ফ্লেছ জ্বলোৱাৰ আহ্বান…. - AIIDESH - Buildingafuture Media together\nএজন অসমীয়াৰ পৰা অনুপ্ৰাণিত হৈ মোডীয়ে দিলে লাইট অফ কৰি চাকি-ম’বাইলৰ ফ্লেছ জ্বলোৱাৰ আহ্বান….\nRUBUL MAIBELLA Apr 5, 2020 11:47 418 0\nমোডীয়ে দিলে লাইট অফ কৰি চাকি-ম’বাইলৰ ফ্লেছ জ্বলোৱাৰ আহ্বান\nমনত আছেনে আপোনাৰ প্ৰধানমন্ত্ৰীয়ে মোডীয়ে ৫ এপ্ৰিলত যি কাম কৰিবলৈ দিছে সেই কাম আজিৰ পৰা ৪ মাহ আগতেই কৰিছিল অসমীয়াই? ম’বাইল ফ্লেছ লাইট জ্বলাই ৰেডিয়েশ্যনৰ দ্বাৰা বৰষুণত ভিজা ক্ৰিকেট পিটছ শুকাবলৈ চেষ্টা কৰা থিঅ’ৰী আৱিষ্কাৰ কৰিছিল এইজন অসমীয়াই।\nসেইদিনা আছিল ৫ জানুৱাৰী, ২০২০। বৰ্ষাপাৰা ক্ৰিকেট ষ্টেডিয়ামত অনুষ্ঠিত হোৱা কথা আছিল শ্ৰীলংকা-ভাৰতৰ টি-২০ মেচ। বৰষুণৰ বাবে খেল অনুষ্ঠিত হোৱা নাছিল। সমালোচনাৰ জুৱাৰ উঠিছিল বৰ্ষাপাৰা ক্ৰিকেট ষ্টেডিয়ামৰ কৰ্তৃপক্ষৰ বিৰুদ্ধে।\nসংবাদ মাধ্যমৰ সৈতে কথা পাতি অসম ক্ৰিকেট এছ’চিয়েশ্যনৰ সম্পাদক দেৱজিৎ লন শইকীয়াই কৈছিল- ‘আপোনালোকে দেখিছিল নে মানুহবোৰে বৰষুণ এৰাৰ সময়ত পিটছ শুকাব বুলি ম’বাইলৰ ফ্লেছ জ্বলাই দিছিল। এই যে ৰেডিয়েশ্যনটো ম’বাইলৰ পৰা আহিছিল, সেই ৰেডিয়েশ্যনত পিটছখন শুকাব বুলি আশা কৰিছিল।’\nএনে চৰ্চাও হৈছে যে ১৯৮০চনৰ ৬ এপ্ৰিলত বিজেপি দল গঠন হৈছিল। সেই দিনটোৰ প্ৰাকক্ষণত ৫ এপ্ৰিলত এইদৰে লাইট অফ কৰি প্ৰধানমন্ত্ৰী মোডীয়ে মহাশক্তি প্ৰদৰ্শন কৰিবলৈ কোৱা কাৰ্যৰ সৈতে বিজেপিৰ প্ৰতিষ্ঠা দিৱসো চৰ্চালৈ আহিছে।\nছ’চিয়েল মিডিয়াত এনে খবৰো বিয়পিছে যে, ৫ এপ্ৰিলত লাইট অফ কৰিবলৈ গৈ ৬ এপ্ৰিলত লাইট জ্বলাবলৈ আহ্বান জনাইছে বিজেপিয়ে। বহু খবৰৰ মাজতে প্ৰধানমন্ত্ৰী মোডী আৰু তেওঁ কোৰোনা ভাইৰাছক লৈ জনোৱা এই আহ্বান এতিয়া চৰ্চাত আছে।\nঅসমতো প্রধানমন্ত্ৰী মোডীৰ আহ্বানক লৈ মিশ্ৰিত প্ৰতিক্ৰিয়া সৃষ্টি হৈছে। ইয়াৰ কাৰণো আছে। লাইট জ্বলাই বৰ্ষাপাৰাত পিটছ শুকাবলৈ চেষ্টা কৰা বুলি দেৱজিৎ লন শইকীয়াই কৰা আহ্বানৰ সৈতে মোডীৰ এই আহ্বানক বহুতে একাকাৰ কৰি চাইছে।\nদুই-একে ক’ব বিচাৰিছে- প্রধানমন্ত্ৰীৰ এই আহ্বান আচলতে অসমৰ পৰা অনুপ্ৰাণিত হৈ গৈছে। অসমৰ দেৱজিৎ লন শইকীয়াই কোৱা কথাবোৰত যেন প্রধানমন্ত্ৰী মোডী অনুপ্ৰাণিত হৈছে। এনে কটাক্ষৰ মাজতে এতিয়া ৫ এপ্ৰিলত কোৰোনা ভাইৰাছৰ বিৰুদ্ধে শক্তি প্ৰদৰ্শনৰ বাবে সাজু হৈছে বহুজন। তাৰমাজতে দুই-একে কৈছে- অবিবেচকৰ দৰে কাম কৰিছে প্ৰধানমন্ত্ৰী মোডীয়ে।\nৰাজ্যৰ স্বাস্থ্য মন্ত্ৰী হিমন্ত বিশ্ব শৰ্মাই প্ৰতিক্ৰিয়া ব্যক্ত কৰি কৈছে- প্ৰধানমন্ত্ৰী মোডীয়ে যদি আহ্বান জনাইছে, তেন্তে সেয়া আমি পালন কৰিব লাগিব। কংগ্ৰেছ নেতা শশীধৰে ইয়াৰ বিৰোধিতা কৰে। বহু কেইখন ৰাজ্য চৰকাৰে প্ৰধানমন্ত্ৰীৰ এই আহ্বানক অবিবেচক আখ্যা দিছে। কিন্তু এতিয়া চৰ্চাৰ শীৰ্ষত আছে এক খবৰ। সেয়া হ’ল- মোবাইলৰ ফ্লেছ লাইট জ্বলাই ক্ৰিকেটৰ পিটছ শুকাব খোজা বুলি যুক্তি দিয়া দেৱজিৎ লন শইকীয়াৰ থিঅ’ৰীয়ে যেন প্ৰধানমন্ত্ৰী মোডীয়ে কোৰোনাৰ বিৰুদ্ধে এপ্লাই কৰিব খুজিছে।\nআত্মগোপনকাৰী জামাতীৰ বিৰুদ্ধে ৰুজু হ’ব ফৌজদাৰী গোচৰ- মন্ত্রী হিমন্ত বিশ্ব\nচোৰাংচিকাৰীৰ স্বীকাৰোক্তিৰ আধাৰত আৰক্ষীৰ অভিযান : গঁড়...\nUttam Saikia Jul 11, 20200187\nAIIDESH NEWSDESK May 11, 20200358\nAIIDESH NEWSDESK Jun 17, 20200258\nRUBUL MAIBELLA May 7, 20200323\nRUBUL MAIBELLA Apr 11, 20200260\nRUBUL MAIBELLA Apr 5, 20200402\nRUBUL MAIBELLA Apr 21, 20200307\nUttam Saikia Sep 23, 20210147\naiidesh May 16, 20200267


এইটো সঁচাকৈ গুৱাহাটী মেডিকেল কলেজৰ ওচৰত ওলোৱা ভূতৰ ভিডিঅ' নেকি? - Factcrescendo Assamese\nএইটো সঁচাকৈ গুৱাহাটী মেডিকেল কলেজৰ ওচৰত ওলোৱা ভূতৰ ভিডিঅ’ নেকি?\nOctober 14, 2019 October 14, 2019 Manjori BorkotokyLeaveaComment on এইটো সঁচাকৈ গুৱাহাটী মেডিকেল কলেজৰ ওচৰত ওলোৱা ভূতৰ ভিডিঅ’ নেকি?\nছচিয়েল মিডিয়াত (ফেচবুক, ইউটিউব আৰু হোৱাটচ এপ্প) এটা বিশেষ ভিডিঅ’ ভাইৰেল হৈ পৰিছে । ২৫ ছেপ্টেম্বৰ, ২০১৯ তাৰিখে ৰাতি ০০:১৯ বজাত মামন দেৱ নাথ নামৰ এটা ফেচবুক প্ৰফাইলৰ পৰা আপলো’ড হোৱা এই ভিডিঅ’টো বহুত বাৰ ফেচবুকত শ্বেয়াৰ হৈছে আৰু হোৱাটচ এপ্পৰ জৰিয়তে অসমত মোবাইলে মোবাইলে ভাইৰেল হৈ পৰিছে । “OMG Vhut” (অ’এমজি ভূত) শিৰোনামা দি আপলোড কৰা ভিডিঅ’টোত “টিভি টাৱাৰ, গুৱাহাটী মেডিকেল…” বুলি লিখা এটা জলচিহ্ন দেখা গৈছে।\nফেচবুক পোষ্টটো পঢ়ক ইয়াত\nসংৰক্ষিত পোষ্টটো পঢ়ক ইয়াত\nভিডিঅ’টোত পোহৰেৰে উদ্ভাসিত হৈ থকা কোনোবা চৌহদৰ বেৰ এখন দেখা গৈছে আৰু মানুহ যেন আকৃতি এটাক কাষৰ গছ এডালৰ পৰা নামি অহা দেখা গৈছে । এই আকৃতিটো যেতিয়া নামি আহি বেৰখনৰ কাষ পায়হি ঠিক তেনেতেই ভিডিঅ’টো ৰেকৰ্ড কৰি থকা মানুহজনে “মা কসম, ভাগ ভাগ” বুলি হিন্দীত চিঞঁৰি উঠে আৰু ভিডিঅ’টো সেইখিনিতেই অন্ত পৰে ।\nআচলতে অসমৰ গুৱাহাটী মেডিকেল কলেজ আৰু হস্পিটেলক কেন্দ্ৰ কৰি এনেবোৰ বহুতো কাহিনী প্ৰায়ে শুনিব পোৱা যায় । বিশেষকৈ ইয়াৰ অৱস্থিতি যিহেতু গছ গছনিৰে ভৰা পাহাৰৰ ওপৰৰ এক নিৰ্জন ঠাইত ।\nঅলপ বিচাৰ খোচাৰ কৰি আমি গুৱাহাটী মেডিকেল কলেজৰ ওচৰত ভূত ওলাইছে বুলি যোৱা মাহটোৰ ভিতৰত কেইবাবাৰো এই ভিডিঅ’টো ইউটিউবত আপলোড হোৱা দেখা পালোঁ ।\nইউটিউব ভিডিঅ’টো চাওক ইয়াত আৰু ইয়াত\nসংৰক্ষিত পোষ্ট চাওক ইয়াত\nআজিৰ বিজ্ঞান প্ৰযুক্তিৰ যুগত ভূত বোলা বস্তু যে একো নাই সেয়া কোৱাটো নিষ্প্ৰয়োজন কিন্তু এই ভিডিঅ’টো সঁচাকৈ গুৱাহাটীৰ হয় নে?\nআমি এই বিষয়ে জানিবলৈ চেষ্টা কৰিলোঁ ।\nআমি বিশেষ ছফ্টৱেৰৰ সহায়ত ভিডিঅ’টো কীফ্ৰেমছত বিভক্ত কৰিলোঁ আৰু গুগলত ৰিভাৰছ ইমেজ ছাৰ্চ কৰিলোঁ ফলত আমি ২৬ আগষ্ট, ২০১৯ তাৰিখে ইউটিউবত এই একেটা ভিডিঅ’ আপলোড হোৱা দেখা পালোঁ । প্ৰভ চাউলা নামৰ এটা প্ৰফাইলৰ পৰা আপলোড হোৱা ভিডিঅ’টো উত্তৰাখণ্ড ৰাজ্যৰ দেহৰাডুনৰ প’ন্ধা নামৰ এখন ঠাইৰ হয় বুলি দাবী কৰা হৈছে আৰু ভিডিঅ’টো ২০০০তকৈ অধিক বাৰ দৰ্শন কৰা হৈছে ।\nইউটিউব ভিডিঅ’টো চাওক ইয়াত\nভিডিঅ’টোৰ বিবৰণত লিখা হৈছে “আচলতে মই ৰাস্তাত ৰাতি খোজ কাঢ়ি গৈ আছিলোঁ আৰু মই এজনী মুখ পোৰা মাইকী মানুহক গছ এজোপাৰ ওপৰত উঠি চিঞঁৰি থকা দেখা পালোঁ আৰু তেতিয়াই মই আৰু মোৰ বন্ধুৱে সেই ঠাইৰ পৰা পলাবলৈ সিদ্ধান্ত ললোঁ…সেই ঠাই টুকুৰা হ’ল কেম্ব্ৰিজ স্কুল-প’ন্ধা.”\nৰিভাৰছ ইমেজ ছাৰ্চৰ ফলত আমি আৰু দেখিলোঁ যে এই ভিডিঅ’টো আচলতে যথেষ্ট পুৰণি আৰু এই একেটা ভিডিঅ’ ২৩ ফেব্ৰুৱাৰী, ২০১৮ তাৰিখে ইউটিউবত “কেআইআইটি ইউনিভাৰ্চিটিত ভূত” বুলি আপলোড কৰা হৈছে ।\nএই বিষয়ে আৰু নিশ্চয়তা লাভ কৰিবলৈ আমি ভঙাগড় থানাৰ (লোকেল পুলিচ থানা) ভাৰপ্ৰাপ্ত বিষয়া খৰ্গেশ্বৰ ৰাভাৰ লগত যোগাযোগ কৰিলোঁ । তেখেতে আমাক জনালে যে ভিডিঅ’টো গুৱাহাটী মেডিকেল কলেজৰ ওচৰৰ টিভি টাৱাৰৰ কোনোমতেই নহয় ।\nএই দুটা ইউটিউব লিংকে প্রমাণ কৰে যে উপৰোক্ত ভিডিঅ’টো গুৱাহাটীৰ মেডিকেল কলেজৰ ওচৰৰ টিভি টাৱাৰৰ নহয় বৰঞ্চ এই ভিডিঅ’টোৰ উৎপত্তি অসমৰ বাহিৰত । লোকেল পুলিচ বিষয়াজনৰ উক্তিয়ে এই বিষয়ে নিশ্চয়তা প্রদান কৰিলে ।\nTitle:এইটো সঁচাকৈ গুৱাহাটী মেডিকেল কলেজৰ ওচৰত ওলোৱা ভূতৰ ভিডিঅ’ নেকি?\nTagged BhangagarhGhostGMCHGuwahatiGuwahati Medical College and HospitalTV Tower\nনাহৰফুটুকীয়ে কুকুৰক আক্ৰমণ কৰা এই ভাইৰেল ভিডিঅ’টো সঁচাকৈয়ে গুৱাহাটীৰ হয়নে?\nবিশ্ব স্বাস্থ্য সংস্থায়ে লক ডাউন বঢ়োৱাৰ সম্পৰ্কে কিছু প্ৰট’কল ঘোষণা কৰিছে নেকি?\nApril 7, 2020 April 7, 2020 Manjori Borkotoky\nFACT CHECK: ৰাজপথত শাক-পাচলি সিঁচৰিত হৈ পৰি থকা ভাইৰেল ফটোখন শেহতীয়া কৃষক আন্দোলনৰ সময়ৰ নহয়!\nDecember 15, 2020 December 15, 2020 Manjori Borkotoky\nFACT CHECK: এই ভিডিঅ’টোত দিল্লীত কৃষকৰ দ্বাৰা অজয় দেৱগনক প্ৰহাৰ কৰা দেখা যোৱা নাই\nMarch 31, 2021 March 31, 2021 Manjori Borkotoky\nঅৱশেষত অসমত আৱিষ্কাৰ হ’ল নেকি ক’ৰনা ভাইৰাছৰ ভেকচিন? ফেচবুক লিংক । সংৰক্ষিত লিংক চীন দেশৰ ৱুহান নামৰ ঠাইখ... by Manjori Borkotoky


চৰকাৰৰ এছঅ'পিত হতাশ বাছৰ চালক, কৰ্মচাৰী ! -\nHomeআঞ্চলিকচৰকাৰৰ এছঅ'পিত হতাশ বাছৰ চালক, কৰ্মচাৰী !\nচৰকাৰৰ এছঅ’পিত হতাশ বাছৰ চালক, কৰ্মচাৰী !\nগুৱাহাটী : শেহতীয়াকৈ প্ৰকাশ পোৱা এছঅ’পিক লৈ অসন্তুষ্ট বাছ চালক আৰু কৰ্মচাৰীসকল৷ বিভ্রান্তিকৰ এছঅ’পিক লৈ সৰব হৈ পৰিছে সদৌ অসম বেচৰকাৰী দিবা নৈশ বাছ চালক সন্থা৷ আন্তঃজিলা বাছসেৱা বন্ধ আছে যদিও ৰে’লসেৱা খোলা আছে৷ চৰকাৰৰ সিদ্ধান্তৰ বিৰোধীতাৰে ISBT ত সদৌ অসম বেচৰকাৰী দিবা নৈশ বাছ চালক সন্থাই আজি এক সংবাদমেল অনুষ্ঠিত কৰে৷\nসংবাদমেলত তেঁওলোকে কয় চৰকাৰে ১৫ আগষ্টৰ পাছত শিথিলতা অহাৰ কথা কৈছিল যদিও নহল৷ তেনে ক্ষেত্ৰত পৰিয়াল কেনেকৈ চলিব তাক লৈ সমস্যাৰ সন্মুখীন হৈছে৷ সম্পাদক ৰূপম দত্তই “একো নাথাকিলে মুখ্যমন্ত্ৰী মহোদয়ৰ ঘৰত আমাক কোৰ মাৰিবলৈ দিয়ক। নহলে আমাৰ খাবলৈ একো নাই।” বুলিও উল্লেখ কৰে৷\nচালক সন্থাই মুখ্যমন্ত্ৰীক কাতৰ অনুৰোধ জনাই কয়, “আমি মাক্স পিন্ধা এৰি দিছো, আপোনালোকে নিৰ্দেশ কৰক ক’ভিড কেন্দ্ৰত আমি গাড়ী ৰখাম৷ যিধৰণে নিৰ্দেশ দিয়ে তাকে মানি লম, মাথোন গাড়ী চলাব দিয়ক।”\nPrevious articleফেচবুকত নিষিদ্ধ তালিবান : তালিবানৰ সমৰ্থনত পোষ্ট দিলে সন্মুখীন হ’ব শাস্তিৰ\nNext articleমহানগৰীত ভয়ংকৰ অগ্নিকাণ্ডঃ ৩ লাখৰ সম্পত্তি ভস্মীভূত


টিক টকত বন্ধ উঠাই ল’বলৈ অমান্তি উচ্চতম ন্যায়ালয়ৰ|supreme-court-refuses-to-stay-madras-hc-order-on-tiktok-app– News18 Assam\nটিক টকৰ নিষেধাজ্ঞা উঠাই ল’বলৈ অসন্মত উচ্চতম ন্যায়ালয়, কোটি কোটি লোকক পাগল কৰা এপটোৰ সম্পূৰ্ণ কাহিনী\n২৭ বছৰৰ পিছত বিশ্বকাপ ক্ৰিকেটত বৃহত্ পৰিৱৰ্তন!\nবিশ্বকাপ ক্ৰিকেটত সৰ্বাধিক উইকেট লাভ কৰা বলাৰৰ তালিকাত কোন কোন ?\nবিশ্বকাপত সৰ্বাধিক ছিক্স কোবোৱাৰ তালিকাত কোন ভাৰতীয় ?\nএই এপটোৰ ব্যৱহাৰেৰে ইতিমধ্যে বহুকেইটা দুৰ্ঘটনা সংঘটিত হৈছে। যাৰ বাবে এই এপটো আলোচনাৰ মাজত সোমাই পৰিছে\nUpdated:April 17, 2019, 5:59 PM IST\nUpdated: April 17, 2019, 5:59 PM IST\nসোমবাৰে উচ্চতম ন্যায়ালয়ে টিক টক সন্দৰ্ভত মাদ্ৰাছ উচ্চ ন্যায়ালয়ৰ সিদ্ধান্তত বাধা দিয়াত অমান্তি হৈছে। ইয়াৰ পিছত টিক টক আইনী মেৰপাকৰ মাজত সোমাই পৰিছে। উচ্চতম ন্যায়ালয়ৰ এই সন্দৰ্ভত ২২ এপ্ৰিলত পৰৱৰ্তী শুনানি। চলিত মাহৰ আৰম্ভণিতে মাদ্ৰাছ উচ্চ ন্যায়ালয়ে কেন্দ্ৰৰ পৰা চীনৰ এপ টিক টক ডাউনলোড কৰাত নিষেধাজ্ঞা প্ৰদান কৰিছে। ইয়াৰ পিছত টিক টকে ক’লে যে ভাৰতীয় ন্যায় ব্যৱস্থাৰ ওপৰত বিশ্বাস আছে।\nবিগত দিনত এই এপটোৰ ব্যৱহাৰেৰে বহুকেইটা দুৰ্ঘটনা সংঘটিত হোৱাৰ পিছত এই এপটো বিবাদৰ মাজত সোমাই পৰিছে। মনোবিজ্ঞানীকসকলৰ মতে এই এপটোৱে মানসিকভাৱে বেয়া প্ৰভাৱ পেলায়। দেওবাৰে এজন যুৱকে টিক টকৰ ভিডিঅ’ বনাই থকাৰ সময়তে নিজকে নিজে গুলী মাৰিছিল।\nকি হয় টিক টক?\nটিক টক এটা ছচিয়েল মিডিয়াৰ এপ হয়। ইয়াৰ জৰিয়তে স্মাৰ্টফোন ব্যৱহাৰকাৰীসকলে সৰু–সৰু ভিডিঅ’ বনাই আৰু শ্বেয়াৰ কৰে। ইয়াৰ এটা বিশেষ দিশ হ’ল ইয়াত ব্যৱহাৰকাৰীসকলে নিজৰ কণ্ঠত ভিডিঅ’ প্ৰচাৰ কৰিব নোৱাৰে। কেৱল নিজৰ ওঠ লৰাব লাগে মানে ‘লিপছিংক’ কৰিব লাগে। এই ভিডিঅ’ৰ সময়সীমা ১৫ ছেকেণ্ড।\nটিক টক কেনেদৰে তৈয়াৰ হ’ল?\nএই প্লেটফৰ্মটো আৰম্ভণিতে মিউজিকেলী(musically) নামেৰে উদ্বোধন হৈছিল। পিছত বাইটডান্সে মিউজিকেলীক টিক টক নামেৰে পুনঃউদ্বোধন কৰিলে। বিশ্বত বৰ্তমানলৈ এই এপটোক ১০০ কোটিতকৈ অধিক বাৰ ডাউনলোড কৰা হৈছে।\nএই কোম্পানীটোৰ স্বত্বাধিকাৰী হ’ল বাইটডান্স(Bytedance)। এই কোম্পোনাটো বিশ্বৰ আটাইতকৈ বেছি ভেল্যু থকা ষ্টাৰ্টআপ কোম্পানীৰ ভিতৰত এটা। ইয়াৰ উপৰিও এই কোম্পানীটো অন্য এটা ছচিয়েল মিডিয়া এপৰো অধিকাৰী হয়। এই এপটোৰ নাম হ’ল ‘হেল্ল’। ইয়াৰ উপৰিও এটা নিউজ একগ্ৰীগেটৰ এপ নিউজ ৰিপাব্লিকৰ মালিকানা অধিকাৰো আছে বাইটডান্সৰ লগত।\nবিশ্বৰ এপৰ ভিতৰত অন্যতম এপ টিক টক\nমিডিয়াৰ তথ্য অনুসৰি ভাৰততে ১০০ মিলিয়নতকৈ অধিক লোক এই এপটো ডাউনলোড কৰিছে। ইক’নমিক টাইমছৰ তথ্য অনুসৰি এই এপটো প্ৰতিটো মাহত প্ৰায় ২০ মিলিয়ন(২ কোটি) ভাৰতীয় লোকে ব্যৱহাৰ কৰিছে।\nবিশ্বজুৰি এই এপটো নৱপ্ৰজন্মৰ প্ৰথমটো পচন্দ। চেলিব্ৰেটীসকলো এই এপ ব্যৱহাৰত পিছ পৰি থকা নাই। বিশ্বৰ বহুকেইজন প্ৰসিদ্ধ কমেডিয়ান আৰু এথলীটেও এই এপটো ব্যৱহাৰত ব্যস্ত। ভাৰতীয় অভিনেত্ৰীৰ ভিতৰত শ্ৰদ্ধা কাপুৰ, টাইগাৰ শ্ৰফ আৰু নেহা কক্কৰ দৰে বলীউডৰ তাৰকাসকলেও এই এপটোৰ জৰিয়তে ভিডিঅ’ লিপছিংক কৰিছে।\nগুগল প্লে’ ষ্টোৰত টিক টকৰ পৰিচয় 'Short videos for you' নামেৰে সন্নিৱিষ্ট কৰা হৈছে। ভাৰতত এই এপটো কিমান জনপ্ৰিয় হয়, তাৰ অনুমান ইয়াৰ জৰিয়তে কৰিব পাৰি যে প্ৰায় ৮০ লাখ লোকে এই এপটোক গুগল প্লে’ ষ্টোৰত ৰিভিউ কৰিছে।\nকিয় বন্ধ হ’ল টিকটকঃ


১৯৯০ চনত জে. কে. ৰাউলিং ম্যানচেষ্টাৰৰ পৰা যাত্ৰী কঢ়িওৱা ট্ৰেনত যাত্ৰা কৰোঁতে লণ্ডনলৈ অহাৰ পথত হেৰী পটাৰ গ্ৰন্থৰ ধাৰণাটো তেওঁৰ মনলৈ আহে। তেওঁ এই ঘটনাৰ বৰ্ণনা দিবলৈ গৈ তেওঁৰ ৱেবছাইটত কয় যে\nপ্ৰায় ৬ বছৰ বয়সৰ পৰাই মই নিৰবচ্ছিন্ন ভাবে লিখিছোঁ। কিন্তু কোনো আইডিয়া সম্পৰ্কে মই পূৰ্বতে ইমান উত্তেজিত হোৱা নাছিলো। মই প্ৰচণ্ডভাবে হতাশ হৈ আছিলো কাৰণ তেতিয়া, মোৰ হাতত তেতিয়া কোনো ভাল কলম নাছিল, আৰু অন্যেৰ পৰা কলম বিচাৰিবলৈ মোৰ লাজ লাগছিল। মই এতিয়া মনত পেলাই ভাবো, যি হৈছিল এফালেদি ভালই হৈছিল, কাৰণ তেতিয়া মই কেবল বহি বহি চিন্তা কৰিছোঁ, চাৰি ঘণ্টাৰ (ট্ৰেন বিলম্বিত) বাবে, আৰু সকলো পুঙ্খানুপুঙ্খ বৰ্ণনা মোৰ মগজত জমা হৈছিল, আৰু এই চৰ্মসাৰ, ক’লা চুলিৰ, চশমাপিন্ধা ল’ৰাজন যি নাজানিলেহেঁতেন যে তেওঁ এজন যাদুকৰ যি মোৰ মনত ক্ৰমেই আৰু বাস্তব বুলি ধৰা দিয়ে। মই ভাবো যে মই যদি অলপ ধীৰে সুস্থিৰে কল্পনা কৰিলো হয় আৰু মই তাৰ কিছু অংশ কাগজত লিখিব পাৰিলো হয় তেতিয়াহ’লে মই হয়তো সেই কল্পনাৰ কিছু অংশ বাদ দি দিলোহেঁতেন (যদিও কেতিয়াবা মই নিজেই অবাক হৈ যাওঁ, যে মই ভ্ৰমণৰ সময়ত যি কল্পনা কৰিছিলো তাৰ কিছুসংখ্যক মই লিখাৰ সময়ত পাহৰি গৈছো)।\nসেই সন্ধ্যাত, লেখিকাই তেওঁৰ প্ৰথম উপন্যাস লিখাৰ-পূৰ্ব পৰিকল্পনাত হাত দিয়ে, হেৰী পটাৰ এণ্ড দ্য ফিলোছফাৰ্চ ষ্ট’ন, এটি অৰ্ধ-পৰিপূৰ্ণ পৰিকল্পনা য’ত আছিল সাতখন গ্ৰন্থৰ কাহিনীৰ ঘটনা, বিভিন্ন ঐতিহাসিক আৰু আত্মজীবনীমূলক তথ্যাবলী,আৰু যাদুৰ দেশ সম্পৰ্কিত বিভিন্ন তথ্য। শেষ পৰ্যন্ত ৰাউলিঙে পৰ্তুগাললৈ গুচি যায়, য’ত তেওঁ তেওঁৰ প্ৰথম স্বামীক ১৯৯২ চনত বিয়া কৰায়, আৰু ১৯৯৩ চনত তেওঁৰ প্ৰথম সন্তান জেচিকাই জন্মগ্ৰহণ কৰে। এসময়ত তেওঁ ফিলোচফাৰ্চ ষ্ট’নৰ লেখা চলায় গৈছিল। বিবাহ বিচ্ছেদৰ পাছত ৰাউলিঙে তেওঁৰ ছোৱালীক লৈ ব্ৰিটেনলৈ উভতি আহে আৰু এডিনবাৰ্গত তেওঁৰ বায়েকৰ ওচৰাওচৰিকৈ বসবাস কৰিবলৈ আৰম্ভ কৰে। এসময়ত তেওঁ লেখা চলায় গৈছিল এটি কফি হাউচত। সপ্তাহত তেওঁৰ আয় আছিল মাত্ৰ £৯০ (যাৰ মাজত £৭০ আহিছিল সমাজ কল্যাণৰ পৰা) আৰু তেতিয়ালৈ তেওঁ তেওঁৰ ছোৱালীৰ বাবে কোনো নাৰ্চাৰীৰ ব্যবস্থা কৰিব পৰা নাছিল, তেওঁৰ নিদ্ৰামগ্ন শিশু কন্যটি তেওঁৰ লেখাৰ সৰ্বক্ষনৰ সঙ্গী আছিল। ৰাউলিঙে পৰিশ্ৰম কৰি তেওঁৰ লেখা শেষ কৰে যিটো তেওঁ কেতিয়াও শেষ কৰিব নোৱাৰিব বুলি ভয় খাইছিল।\nব্লুমচবাৰিত, সেই সময়ৰ সৰু এটি প্ৰকাশন প্ৰতিষ্ঠান, ফিলোচফাৰ্চ ষ্ট’ন চেয়াৰম্যান নিগেল নিউটনৰ হাতত পৰে। তেওঁ গ্ৰন্থখনক লৈ বেছি উৎসাহী নাছিল। মি. নিউটনে পাণ্ডুলিপিটো ঘৰলৈ লৈ যায় কিন্তু এইখন পঢ়া নাছিল বৰং তেওঁৰ আঠ বছৰীয়া ছোৱালী এলিচক এইখন পঢ়িবলৈ দিয়ে। পাণ্ডুলিপিটো পঢ়ি এলিচ নিউটনে আনন্দত আত্মহাৰা হৈ দেউতাকক গ্ৰন্থখন প্ৰকাশ কৰাৰ বাবে তাগিদা দিয়ে। অন্য আঠ প্ৰকাশকে গ্ৰন্থখন প্ৰকাশৰ বাবে অসম্মতি জনোৱাৰ পাছত ব্লুমচবাৰিয়ে ৰাউলিঙক অগ্ৰিম £২,৫০০ ৰ প্ৰস্তাব দিয়ে।\nএই ছিৰিজটোৱে অনেক প্ৰকাশন পুৰস্কাৰ আৰু প্ৰশংসা পাইছে। এইবোৰৰ মাজত, প্ৰথম তিনখন গ্ৰন্থ, হেৰী পটাৰ এণ্ড দ্যা ফিলোচফাৰ্চ ষ্ট’ন, হেৰী পটাৰ এণ্ড দ্য চেম্বাৰ অফ ছিক্ৰেটচ আৰু হেৰী পটাৰ এণ্ড দ্য প্ৰিজনাৰ অফ আজকাবান, ১৯৯৭, ১৯৯৮, ১৯৯৯ চনত নেচলে স্মাৰ্টিচ বুক প্ৰাইজ পাইছে ৯-১১ বছৰ বয়সৰ শ্ৰেণীত।\n২০০০ চনৰ মাজত এই ছিৰিজটোৱ আংশিকভাবে প্ৰকাশকৰ ব্যৱসায়ৰ নীতিৰ কাৰণে আৰু বহুলাংশ পাঠকৰ বিশেষ কৈ তৰুণ ল’ৰা পাঠকৰ কাৰণে হাই-প্ৰোফাইল হিচাপে পৰিগণিত হয়। ২০০০ চনৰ মাজত ভিডিঅ’ গেমচ আৰু ইণ্টাৰনেটৰ কাৰণে গ্ৰন্থৰ আকৰ্ষণ অন্য দিশলৈ গুচি যায়। ৰাউলিঙৰ প্ৰকাশকসকলে দ্ৰুতভাবে এই ছিৰিজৰ তিনখন গ্ৰন্থ প্ৰকাশ কৰি পাঠকৰ মন জয় কৰে আৰু তেওঁলোকক হেৰী পটাৰৰ একান্ত ভক্ত কৰি তুলে। ফলত ছিৰিজটোৰ উত্তেজনা বিন্দুমাত্ৰ নকমি বাঢ়িহে যায়। মতানৈক্যৰ চৰম মুহূৰ্তত বিপুল মিডিয়া কভাৰেজৰ মাধ্যমত ২০০০ চনত হেৰী পটাৰৰ চতুৰ্থ গ্ৰন্থহেৰী পটাৰ এণ্ড দ্য গবলেট অফ ফায়াৰ প্ৰকাশিত হয়।\n২০০১ চনত দুখন সৰু গ্ৰন্থ প্ৰকাশিত হয় - নিউট স্ক্যাম্যাণ্ডাৰ ৰ ফেণ্টাষ্টিক বিষ্টচ এণ্ড হোৱেৰ টু ফাইণ্ড দেম আৰু কেনিলওয়ৰ্থি হুইস্প ৰ কুইদিচ থ্ৰু দ্য এজছ। এই গ্ৰন্থদুখনৰ আয় ব্ৰিটিছ দাতব্য সংস্থা কমিক ৰিলিফ ত জমা হয়। ছিৰিজৰ পৰবৰ্তীকালত দুয়োখন গ্ৰন্থৰ, হেৰী পটাৰ এণ্ড দ্য অৰ্ডাৰ অফ দ্য ফিনিক্স আৰু হেৰী পটাৰ এণ্ড দ্য হাফ-ব্লাড প্ৰিন্স, প্ৰকাশৰ ফলত মতানৈক্য আৰু বাঢ়ি যায়। জনগনে হেৰী পটাৰ গ্ৰন্থ পাবলৈ ইমানেই ব্যাকুল হৈ পৰে যে প্ৰকাশৰ আগেয়েই অনেকে গ্ৰন্থখন চুৰি কৰাৰ চেষ্টা কৰে।\nকাহিনী আৰম্ভ হৈছে জনসাধাৰণৰ কাষৰ পৰা গোপনে থকা যাদুৰ বিশ্বক লৈ। কাহিনী অনুসৰি বিগত অনেক বছৰ ধৰি যাদুৰ বিশ্ব লৰ্ড ভোলডেমৰ্টৰ ভয়ত ভীত-সন্ত্ৰস্ত অবস্থাত ৰৈছে। এদিন ৰাতি ভোলডেমৰ্টে গোপনে থকা পটাৰ পৰিয়ালৰ সন্ধান পায় আৰু লিলি আৰু জেমচ পটাৰক হত্যা কৰে। তথাপি যেতিয়া তেওঁ আভাডা কেডাভ্ৰা বা মৃত্যু অভিশাপ দি হেৰী পটাৰক হত্যা কৰাৰ চেষ্টা কৰে তেতিয়া অভিশাপটো হেৰীৰ কাষৰ পৰা প্ৰতিফলিত হৈ তেওঁৰ ফাললৈ ছিটিকি আহে। ফলত ভোলডেমৰ্ট ধ্বংসপ্ৰাপ্ত হয় আৰু তেওঁ জীবন আৰু মৃত্যুৰ মধ্যবৰ্তী এটি স্থানত উলমি ৰয়। তেওঁ আত্মাৰ দৰে কিবা এটাত পৰিণত হয়। হেৰীৰ কোন ক্ষতি নহ’ল, কেবল তেওঁৰ কপালত এটা গভীৰ কটা দাগ পৰি যায়। ভোলডেমৰ্টৰ কাষৰ পৰা হেৰীৰ ৰহস্যময়ভাবে বাচি যোৱাৰ ঘটনা যাদু সমাজত বিয়পি পৰে আৰু হেৰী "যি ল’ৰাটো বাচিছিল" (The Boy Who Lived) নামেৰে পৰিচিত হয়।\nপৰবৰ্তী ৰাতি হেগৰিড নামত এজন যাদুকৰে হেৰীক তেওঁৰ মাহীয়েকৰ ঘৰ পোৱায়গৈ, যিটো পৰৱৰ্তীকালত তেওঁৰ বাসস্থান হয়গৈ। অনাথ হেৰী নিষ্ঠুৰ মাগোল (যাদুকৰ নহয় এওঁলোক) ডাৰ্ছলিৰ আত্মীয়। হেৰীয়ে যাদুশক্তিৰ পৰা ৰক্ষা পোৱাত ডাৰ্ছলিহঁতে হেৰীৰ পৰা তেওঁৰ যাদুকৰ পিতা মাতাৰ কথা লুকুৱাই ৰাখে, আৰু তেওঁৰ লগত যে যাদু বিশ্বৰ সম্পৰ্ক আছে তাকো গোপনে ৰাখে। এইকাৰণে হেৰীৰ মাজত কোনো অসাধাৰণ কোনো গুণ দেখিলে তেওঁলোক হেৰীক শাস্তি দিয়ে।\nপৰৱৰ্তীকালত হেৰীৰ এঘাৰতম জন্মদিনত, হেৰীয়ে প্ৰথমবাৰৰ বাবে যাদুৰ বিশ্বৰ কথা জানিব পাৰে, যেতিয়া তেওঁ হগৱাৰ্টচ স্কুল অব ৱিচ্ছক্ৰাফট এণ্ড ৱিজাৰ্ডৰি পৰা নামভৰ্তিৰ চিঠি পায়। অৱশ্যে হেৰীয়ে সেই চিঠি পঢ়িবলৈ নাপায় কাৰণ মহায়েক ভাৰ্ননে তেওঁৰ পৰা চিঠিখন কাঢ়ি নিছিল। এঘাৰতম জন্মদিনত হগৱাৰ্টছৰ পক্ষৰ পৰা হেগৰিডে হেৰীক নিবলৈ আহে। তেতিয়াই হেৰীয়ে জানিব পাৰে যে তেওঁ এজন যাদুকৰ আৰু হগৱাৰ্টছ স্কুললৈ তেওঁক আমন্ত্ৰণ জনোৱা হৈছে। হেৰীয়ে স্কুলত যোগদান কৰে আৰু যাদু বিদ্যা আয়ত্ত্ব কৰে। প্ৰতিখন গ্ৰন্থতে হেৰীৰ স্কুল জীৱনৰ এক এক বছৰৰ বৰ্ণনা থাকে। ইয়াৰ বেছিভাগ অংশতেই হেৰী হগৱাৰ্টছত থকাকালত হোৱা বিভিন্ন এডভেঞ্চাৰ, যাদু বিদ্যা শিকা, বন্ধুসকলৰ লগত আচৰন, ভলডেমৰ্টৰ লগত যুদ্ধ, মানসিক অৱস্থা প্ৰভৃতিৰ বৰ্ণনা থাকে।\nআমি দেখা পৃথিৱীৰ পৰা হেৰীৰ যাদুৰ পৃথিৱী পৃথকে আৰু গোপনে ৰখা হৈছে। তথাপিও দুই পৃথিৱীৰ মাজত এক নিবিড় যোগসূত্ৰ ৰৈছে। অন্যান্য কল্পকাহিনী যেনে দ্য লৰ্ড অব দ্যা ৰিংছত যাদুৰ পৃথিৱী থাকে ৰহস্যময় অতীতত, কিন্তু হেৰী পটাৰ ছিৰিজৰ যাদুৰ পৃথিৱীয়ে বৰ্তমান পৃথিৱীৰ লগতেই সহাবস্থান কৰিছে। এই যাদু বিশ্বৰ প্ৰায় সকলো যাদুময় প্ৰাণী আৰু বস্তুৰ লগত আমাৰ পৃথিৱীৰ সাধাৰণ যাদুহীন প্ৰাণী আৰু বস্তুৰ মিল লক্ষ্য কৰা যায়। যাদুৰ এই পৃথিৱীৰ অনেক প্ৰতিষ্ঠান আছে যিবোৰ আমাৰ বিভিন্ন পৰিচিত চহৰত অৱস্থিত, যেনে লণ্ডন, যাক আমি আমাৰ পৃথিৱীতে চিনি পাওঁ। এই পৃথিৱীতে আছে অনেক আহল-বহল সুপ্ত ৰাস্তা যাৰ প্ৰবেশপথ আমাৰ পৰিচিত পৃথিৱীত বিভিন্ন প্ৰাচীন মদ্যাশালা, নিৰ্জন প্ৰাসাদ, পৰিত্যক্ত জনপদ প্ৰভৃতিৰ মাজত গোপনে আৰু সযত্নে লুকুৱাই ৰখা হৈছে। সাধাৰণ যাদুবিদ্যাহীন জনগণে ("মাগোল" নামে পৰিচিত) এইবোৰ বিচাৰি নাপায়। যাদুবিদ্যা সম্পৰ্কিত ক্ষমতা জন্মগতভাবেই পোৱা যায়, যি কাৰণত যাদু শিকি যি কোনো ব্যক্তিয়ে যাদুকৰ হব নোৱাৰে। তথাপি যাদুকৰ পিতা-মাতাৰ যাদুৰ গুণাৱলীহীন সন্তান ("স্কুইব" নামে পৰিচিত) আৰু যাদুশক্তিহীন পিতা-মাতাৰ ঘৰত যাদুকৰৰ জন্ম ("মাডব্লাড" নামে পৰিচিত) হব পাৰে। জন্মগত যাদুকৰসকলৰ যাদুবিদ্যা শিক্ষণ আৰু নিয়ন্ত্ৰণ লাভৰ বাবে যাদু শিক্ষাৰ বিদ্যালয়লৈ যাব লাগে। জন্মগতভাবে যাদুকৰ হওক বা নহওক যাদুৰ বিশ্বৰ মানুহৰ বেছিভাগেই মাগল বিশ্ব সম্পৰ্কে অজ্ঞ আৰু এইকাৰণ তেওঁলোকৰ চেহেৰা, পোছাক পৰিচ্ছদ, আচাৰ-আচৰন, ব্যবহৃত বস্তুপাতি মাগল সমাজত উদ্ভট দেখা যায়। তত্ সত্ত্বেও যাদুবিশ্ব আৰু ইয়াৰ বিভিন্ন আকৰ্ষণীয় বিষয় ছিৰিজত সুন্দৰকৈ বৰ্ণনা কৰা হৈছে। এই গ্ৰন্থৰ এটি মূল ভাব হৈছে যাদুবিশ্বক আমাৰ চিনাকি বিশ্বেৰ মাধ্যমেৰে চোৱা। গ্ৰন্থত দেখা যায় যাদু বিশ্বত অনেক সমস্যা আছে, আমি আমাৰ সমাজত প্ৰতিনিয়ত যিবোৰৰ মুখামুখি হৈছো।\nএই ছিৰিজৰ উপন্যাসসমূহ প্ৰায় কল্পসাহিত্য ধৰণৰ, কোনো কোনো ক্ষেত্ৰত শিক্ষাবিষয়ক উপন্যাসৰ লগত ইয়াৰ মিল পোৱা যায়। বিশেষকৈ য’ত হগৱাৰ্টচৰ কথা কোৱা হৈছে, যিখন এখন ব্ৰিটিছ স্কুল আৰু যাৰ পাঠ্যক্ৰমত যাদুৰ বিভিন্ন ব্যৱহাৰ অন্তুৰ্ভুক্ত কৰা হৈছে। এই অৰ্থত থমাচ হিউগচৰ টম ব্ৰাউন'চ স্কুল ডেজ উপন্যাসৰ লগত ইয়াৰ মিল পোৱা যায়। গ্ৰন্থখনত ষ্টিফেন কিংৰ ভাষাত ৰহস্যময় গল্প, আৰু প্ৰতিখন গ্ৰন্থ ছাৰ্লক হ’ম্‌ছ ছিৰিজৰ দৰে ৰচনাৰ ঢং লক্ষ্য কৰা যায়। গ্ৰন্থখনৰ বৰ্ণনাত বিভিন্ন ঘটনাৰ সূত্ৰ লুকাই থাকে আৰু উপন্যাসৰ চৰিত্ৰবোৰে বিভিন্ন স্থানত বিভিন্ন ব্যক্তিক সন্দেহজনক ব্যক্তিৰ তালিকাত ৰাখে আৰু কাহিনীৰ শেষৰ ফালে ঘটনাৰ মোৰ একদম ঘূৰি যায়। গ্ৰন্থখন তৃতীয় পুৰুষৰ ভাষাত লিখা; তথাপি কিছু কিছু ঠাইত ইয়াৰ ব্যতিক্ৰম ৰৈছে (যেনে গবলেট অব ফায়াৰ, ফিলচ'ফাৰ্চ ষ্ট’ন আৰু হাফ ব্লাড প্ৰিন্সৰ আৰম্ভণিৰ ফালৰ কিছু অধ্যায়ত)। ঘটনাৰ গোপনীয়তাবোৰ পাঠকে তেতিয়াহে জানিব পাৰে যেতিয়া হেৰীয়ে তাক জানিব পাৰে। প্ৰধান চৰিত্ৰ হাৰমাইনি আৰু ৰন সহ অন্যান্য চৰিত্ৰৰ চিন্তা-চেতনা হেৰীৰ কাষত প্ৰকাশৰ আগমুহূৰ্ত পৰ্যন্ত পাঠকৰ কাষত গোপনে থাকে।\nতেজৰ বিশুদ্ধতা: সাধাৰণ যাদুকৰসকলে মাগোলসকলক নিম্নস্তৰৰ মানুহ হিচাপে সন্দেহৰ চকুৰে চায়, আৰু কিছু যাদুকৰৰ বাবে এই আচৰণ চৰম গোঁড়ামিত পৰিণত হৈছে। এই ধৰণৰ চৰিত্ৰৰ লোকসকল নিজৰ পূৰ্বপুৰুষৰ তেজৰ বিশুদ্ধতাক লৈ গৰ্ব প্ৰকাশ কৰে আৰু নিজকে উচ্চখাপৰ মানুহ বা "পিওৰ ব্লাড" হিচাপে গণ্য কৰে, তেওঁলোকৰ পাছত স্থানে থাকে "হাফ-ব্লাড" যাদুকৰ (যিসকলৰ পিতামাতাৰ এজন যাদুকৰ অন্যজন মাগল) আৰু সৰ্বনিন্মত থাকে "মাগল-বৰ্ণ" (যিসকলৰ পূৰ্বপুৰুষ কোনো যাদুকৰ নাছিল)। বিশুদ্ধ তেজৰ সমৰ্থক যাদুকৰসকলে ভাবে যাদু বিশ্বৰ সকলো ক্ষমতা আৰু নিয়ন্ত্ৰণ কেবল তেওঁলোকৰ হাততেই থকা উচিত আৰু মাগল পিতামাতাৰ যাদুকসকল আচল যাদুকৰ নহয়। কোনো কোনোৱ আকৌ চৰম গোড়ামিৰ কাৰণে ভাবে তেওঁলোকক যাদুবিদ্যা শিকিবলৈ দিয়াই উচিত নহয়। অধিকাংশ বিশুদ্ধ তেজৰ সমৰ্থক শ্ৰেণীৰ যাদুকৰ নিজেই বিশুদ্ধ তেজৰ অধিকাৰী, কিন্তু কলাযাদুৰ ভয়ঙ্কৰতম যাদুকৰ ভোলডেমৰ্ট নিজে এজন হাফ-ব্লাড হয়ো বিশুদ্ধ তেজৰ তত্ত্বৰ সমৰ্থক। তথাপি যাদু বিশ্বৰ অনেক কম পৰিয়ালেই বিশুদ্ধ তেজৰ অধিকাৰী, কিয়নো বংশ ৰক্ষাৰ খাতিৰতে এওঁলোকৰ অনেকে এনে কাৰোবাক বিয়া কৰাইছ যাৰ পূৰ্বপুৰুষৰ অন্তত: এজন অবিশুদ্ধ তেজৰ যাদুকৰ আছিল। এনে এক বিশুদ্ধ তেজৰ পৰিয়ালৰ বিলুপ্তি ঘটিছে হেৰী পটাৰ ছিৰিজৰ পঞ্চম গ্ৰন্থত, য’ত "ব্লেক পৰিয়ালৰ" সৰ্বশেষ উত্তৰাধিকাৰী চিৰিয়াছ ব্লেকৰ মৃত্যু হয়।\nহগৱাৰ্টচ হাউচ: বিভিন্ন আবাসিক বিদ্যালয়ৰ দৰে হগৱাৰ্টচো চাৰিটা হাউচত বিভক্ত, যিবোৰৰ নাম সেইবোৰৰৰ প্ৰতিষ্ঠাতাৰ নামেৰে নামকৰণ কৰা হৈছে। বিদ্যালয়ত এটি বাছনি টুপী আছে যিটোৱে শিক্ষাৰ্থীৰ বিভিন্ন গুণাৱলী বিচাৰ কৰি বিদ্যালয়ৰ প্ৰথম বৰ্ষতেই তেওঁলোকক বিভিন্ন হাউচত ভাগ ভাগ কৰি দিয়ে। হাউচবোৰ হৈছে গ্ৰিফিণ্ডৰ, গডৰিক গ্ৰিফিণ্ডৰৰ নামেৰে, যিটোৱে সাহসীসকলৰ মূল্যায়ন কৰে; ৰেভেনক্ল, ৰোয়েনা ৰেভেনক্লৰ নামেৰে, যিটোৱে বুদ্ধিমত্তাক প্ৰাধান্য দিয়ে; হাফলপাফ, হেলগা হাফলপাফৰ নামেৰে যিটোৱে নিষ্কলুষতা আৰু বিশ্বাসক প্ৰাধান্য দিয়ে; আৰু শ্লিদেৰিন, চালাজাৰ শ্লিদেৰিনৰ নামেৰে, যিটোত উচ্চাকাংখা তেজৰ বিশুদ্ধতাক প্ৰাধান্য দিয়ে। বিদ্যালয়ত পঢ়িবলৈ অহাৰ পাছত হেৰীয়ে তেওঁৰ সবাতোকৈ কাষৰ দুই বন্ধু ৰন আৰু হাৰমাইনিৰ লগত গ্ৰিফিণ্ডৰ হাউচৰ সদস্য মনোনীত হয়।\nকুইডিচ: যাদুবিশ্বৰ জনপ্ৰিয়তম খেলা কুইডিচ। ঝাড়ুৰ ওপৰত উঠি বতাহত উৰি এই খেল খেলা হয়। কুইডিচৰ খেলাৰ ধৰণ প’লো আৰু ফুটবলৰ লগত কিছুদূৰ মিলে। হেৰী খুব ভাল এজন কুইডিচ খেলুৱৈ যি গ্ৰিফিণ্ডৰৰ হৈ বেছ কেইবাখনো খেলত জয়লাভ কাঢ়ি আনিছে। হেৰীয়ে খেলত চকাৰ হিচাপে খেলে যাৰ প্ৰধান কাম হৈছে সোণালী স্নিচ্চ ধৰা। লি জৰ্ডান স্কুলৰ পৰা বাহিৰ হৈ যোৱাৰ আগেয়ে সমস্ত কুইডিচ খেলৰ ধাৰাবিৱৰণীৰ দায়িত্ব তেওঁৰ ওপৰতেই আছিল। ছিৰিজৰ গ্ৰন্থসমূহৰ মাজত কেবলমাত্ৰ সপ্তম গ্ৰন্থতহে কুইডিচৰ উল্লেখ নাই।\n"https://as.wikipedia.org/w/index.php?title=হেৰী_পটাৰ&oldid=312025"ৰ পৰা অনা হৈছে\nএই পৃষ্ঠাখন ২৬ জানুৱাৰী, ২০২২ তাৰিখে ১৪:৪১ বজাত অন্তিম সংশোধন কৰা হৈছিল।


মানৱতাৰ জলন্ত উদাহৰণ! এতিয়াও মাত্ৰ ১০টকাতে ৰোগী চোৱা কোন এইগৰাকী চিকিৎসক?\nগুৱাহাটী , December 22, 2020 10:47 am\nডাঃ নুৰী পাৰভিন।\nসাম্প্ৰতিক সময়ত বহু সাধাৰণ ৰোগীয়ে হাস্পাতললৈ বা চিকিৎসকৰ ওচৰলৈ যাবলৈ ভয় কৰাৰ অন্যতম কাৰণ হৈছে খৰচৰ শংকা। তাতেই কৰ’না সংকটৰ মাজত বেচৰকাৰী হাস্পাতলৰ বিয়াগোম বিলৰ কথাটো নকলেও চলে।\nসাধাৰণ লোকৰ বাবে বেমাৰত পৰাটো ডাঙৰ চিন্তাৰ কাৰণ হৈ পৰিছে। দেশৰ সকলোতে এইখন এখন সাধাৰণ ছবি।\nইয়াৰ মাজতো চিকিৎসকৰ বৃত্তিতো যে মানৱতা হেৰাই যোৱা নাই সেয়া প্ৰমান কৰিছে অন্ধ্ৰপ্ৰদেশৰ এইগৰাকী যুৱতী চিকিৎসকে।\nঅন্ধ্ৰ প্ৰদেশৰ কাড়াপ্পা জিলাৰ এখন বেচৰকাৰী মেডিকেল কলেজৰ পৰা চিকিৎসা শাস্ত্ৰৰ ডিগ্ৰী গ্ৰহণ কৰে ডাঃ নুৰী পাৰভিনে। তেতিয়াই তেওঁ ঠিক কৰিছিল যে তেওঁৰ লক্ষ্য কেবল টকা নহয়, সকলোকে চিকিৎসাৰ সুবিধা প্ৰদান কৰাহে।\nকোনোৱে যাতে চিকিৎসাৰ পৰা বিমুখ হ’বলগীয়া নহয় তাৰ বাবে তেওঁ গ্ৰহণ কৰিছে চিকিৎসা বৃত্তি।দুখীয়া লোকসকল যাতে সমস্যাত পৰিবলগীয়া নহয় তাৰ বাবে মাত্ৰ ১০ টকাৰ বিনিময়তে নুৰীয়ে আগবঢ়াই আহিছে চিকিৎসা সেৱা।\nকাড়াপ্পাৰ দুখীয়া লোকৰ বসতি অঞ্চলতে তেওঁ খুলি লৈছে এখন নিজৰ ক্লিনিক। যিসকলে টকাৰ অভাৱত চিকিৎসকৰ ওচৰলৈ যাব নিবিচাৰে তেওঁলোকে যেন তেওঁৰ কাষলৈ আহিব পাৰে সেয়া পাৰভিনে নিশ্চিত কৰে।\nবিজয়ৱাড়াৰ কন্যা পাৰভিনে সেই ভিতৰুৱা অঞ্চলত ক্লিনিক খোলাৰ কথা পিতৃ-মাতৃক জনাই দিয়ে। তেওঁলোকে কন্যাৰ এনে সিদ্ধান্তৰ বিৰোধিতা নকৰি এনে মানৱতাৰ সেৱাৰ প্ৰয়াসৰ বাবে আশীৰ্বাদ কৰে।\nদহটকীয়া চিকিৎসকগৰাকীৰ ভাষাৰে,’’আচলতে মই সৰুৰে পৰা এইদৰে ডাঙৰ হৈছো। মা-দেউতাক বহু সমাজসেৱামূলক কাম কৰা দেখিছো। আনকি, তিনিজন অনাথক আশ্ৰয় দি তেওঁলোকৰ পঢ়াশুনাৰ দায়িত্বও লৈছিল। তেওঁলোকৰ পৰাই মানুহৰ সেৱা কৰাৰ এই অনুপ্ৰেৰণা লাভ কৰিছো।‘’\nডাঃ নুৰী পাৰভিনৰ তাত ১০ টকাত ৰোগী চোৱাৰ উপৰি ৫০টকাত তেওঁৰ ক্লিনিকত বেডতো থাকিব পোৱা যায়। সেয়াই নহয়, ক্লিনিক খোলাৰ পূৰ্বে পাৰভিনে দুটাকৈ স্বেচ্ছাসেৱী সংস্থাও গঢ়ি তুলিছে। তাত যুৱ প্ৰজন্মক সুস্থ কৰি ৰখাৰ বিভিন্ন ব্যৱস্থা কৰা হৈছে।\nডাঃ পাৰভিনৰ এনে প্ৰচেষ্টাই সকলোৰে প্ৰশংসা বুটলিছে। ভৱিষ্যতে আৰু জন কল্যাণৰ কামত আত্মনিয়োগ কৰাৰ পৰিকল্পনা আছে এই মনৱদৰদী চিকিৎসকগৰাকীৰ।


বিশ্বনাথ চাৰিআলি — বিকাশপেডিয়া\nমূল পৃষ্ঠা / শিক্ষা / জিলাভিত্তিক শিক্ষাৰ তথ্য / বিশ্বনাথ চাৰিআলি\nবিশ্বনাথ চাৰিআলিৰ বিষয়ে লিখা হৈছে ।\nভৌগোলিক অৱস্থিতি আৰু জনগাঁথনি -\nবিশ্বনাথ চাৰিআলিৰ স্থানাংক হৈছে 26.67°N 93.17°E আৰু গড় উচ্চতা 72 মিটাৰs (236 ফুট)। বিশ্বনাথ চাৰিআলিৰ পূবে বৰগাং নৈ, পশ্চিমে ঘিলাধাৰী নৈ, উত্তৰে অৰুণাচল প্ৰদেশ আৰু দক্ষিণে ব্ৰহ্মপুত্ৰ নদী অৱস্থিত।\n২০১১ চনৰ লোকপিয়লৰ তথ্য মতে নগৰ সমিতি অঞ্চলৰ জনসংখ্যা আছিল ১৯,১৪৫ জন যাৰ ভিতৰত পুৰুষ ৫১ % আৰু মহিলা ৪৯ % । ২০০১ চনৰ লোকপিয়ল অনুসৰি স্বাক্ষৰতাৰ হাৰ ৮০ %, পুৰুষ আৰু মহিলাৰ ক্ষেত্ৰত ই ৮৫ % আৰু ৭৫ %।\nবিশ্বনাথ চাৰিআলিৰ মাজেৰে ৫২নং ৰাষ্ট্ৰীয় ঘাই পথ পাৰ হৈছে।এই পথেৰে পূৱলৈ লখিমপুৰ আৰু পশ্চিমলৈ গুৱাহাটিলৈ যাব পাৰি।বিশ্বনাথ চাৰিআলি নগৰৰ মাজ বা কেন্দ্ৰৰ পৰা উত্তৰলৈ পাভৈ চাহ বাগিচাহৈ অৰুনাচললৈ যাব পাৰি।এই পথৰে ৩কি:মি: উত্তৰলৈ বিশ্বনাথ ৰেল ষ্টেচন পাব পাৰি।আন হাতে চাৰিআলিৰ কেন্দ্ৰৰ পৰা দক্ষিনলৈ যোৱা গড়কাপ্টানি বিভাগৰ পথৰে প্ৰায় ৬কি:মি: দুৰলৈ গলে বিশ্বনাথ ঘাটপোৱা যায়।নগৰৰ সোমাজতে 'অসম ৰাজ্যিক পথ পৰিবহন নিগম'ৰ বাছ আস্থান অৱস্থিত।ইয়াৰে আশে পাশে বে-চৰকাৰী বাছ সেৱাৰ বাবে বিভিন্ন আস্থান সমুহ আছে।\nবিশ্বনাথ চাৰিআলি নামৰ উৎপত্তি -\nএই নগৰৰ নিচেই ওছৰত থকা বুৰঞ্জী প্ৰসিদ্ধ বিশ্বনাথঅঞ্চলৰ নাম অনুসৰি এই নগৰৰ নাম বিশ্বনাথ চাৰিআলি হয়।পুৰ্বতে বৃটিছ শাসন কালত এই নগৰৰ আশে-পাশে থকা চাহ বাগিচা সমুহৰ উৎপাদিত চাহ কলিকতাৰ বন্দৰলৈ নিবলৈ একমাত্ৰ পথ আছিল ব্ৰহ্মপুত্ৰ নদীৰ জলপথটো।সেয়ে সেই সময়ত বিশ্বনাথ ঘাট আছিল উল্লেখযোগ্য স্থান।গতিকে বৰ্তমানৰ চাৰিআলি নগৰৰ মাজ মজিয়াত থকা চাৰিআলিটোক বিশ্বনাথ চাৰিআলি বোলা হয়।\nবীণাপাণি নাট্য সমাজ\nমূৰ্চ্ছনা কলা নিকেতন\nবিশ্বনাথ চাৰিআলি এখন সাংস্কৃতিকভাৱে আগবঢ়া ঠাই। ইয়াত দুটা ছবিঘৰ আৰু এটা ৰাজহুৱা প্ৰেক্ষাগৃহ আছে।বৰ্তমান এটা ছবিঘৰ বন্ধ হৈছে। "বীণাপাণি নাট্য মন্দিৰ"এ বহুকাল ধৰি সাংস্কৃতিক ক্ষেত্ৰত উদ্যোগ লৈ আহিছে। সূৰ্য্য বৰা একান্ক নাট প্ৰতিযোগিতা চাৰিআলিৰ নাট্য জগতৰ ভোটাতৰা হৈ জিলিকি থাকিব ৷ এই প্ৰতিযোগিতাৰ হেতু লৈ বহুতু পাছলৈ অসমৰ বহল সাংস্কৃতিক জগতখনত সোমাব পাৰিলে ৷ কিছুমানৰ নাম তলত উল্লেখ কৰা হৈছে ৷ বিভিন্ন নামঘৰ বোৰত মহাপুৰুষীয়া ভাউনা অনুষ্থিত হৈ আহিছে, যৰ পৰা বহুতো অনামি অভিনেতা স্থান খনে জন্ম দিছে ৷ "মুৰ্চ্ছনা" বিশ্বনাথ চাৰিআলিৰ আন এটি উল্লেখযোগ্য সামাজিক-সাংস্কৃতিক অনুষ্ঠান। এই অনুষ্ঠানৰ জন্ম হৈছিল ২০ জুন, ১৯৯৭ চনত। অনুষ্ঠানটিৰ প্ৰধান লক্ষ্য আৰু উদ্দেশ্য হৈছে কন কন শিশু সকলৰ সবল মানসিকতা গঢ়ি তোলাৰ লগতে উঠি অহা যুৱক যুৱতী সকলক বিভিন্ন সাহিত্য-সংস্কৃতিৰ জ্ঞাণ দি সৰ্বাঙ্গীন উন্নতি সাধন কৰা।\nনগৰখনৰ উল্লেখযোগ্য ব্যক্তিসকল -\n1. স্বৰ্গীয় চেনিৰাম দাস\n2. প্ৰমোদ বৰুৱা\n3. ড: সুশীল গোস্বামী\n4. পদ্ম কৈৰী: বিশ্বনাথ চাৰিআলিৰ কাষৰ সাধাৰু চাহ বাগিছাৰ পদ্ম কৈৰী এজন কথাছৱি নিৰ্মাতা আৰু চিত্ৰ-পৰিচালক। পদ্ম কৈৰীয়ে "অনুতাপ" নামৰ কথাছবিৰ যোগেদি এই জগতত প্ৰৱেশ কৰে। কৈৰীয়ে ইয়াৰ পাছত 'ৰতনলাল' ছবিত অভিনয় কৰে। তেখেতে নিজে 'বুধু-অৰ্জুন' আৰু 'মা' কথাছবি নিৰ্মাণ কৰে। তেখেতৰ গুৱাহাটী দূৰদৰ্শন কেন্দ্ৰৰ বাবে কেইবাখনো ধাৰাবাহিক নিৰ্মাণ কৰিছিল। বৰ্তমানও তেখেত বোলছৱি আৰু ধাৰাবাহিক নিৰ্মাণৰ কামত লাগি আছে। তেখেতৰ পত্নী লিলি কৈৰী আৰু পুত্ৰও একোজন অভিনেতা। চাহ বাগিছাৰ মাজতে জন্ম আৰু জীৱন অতিবাহিত কৰি নিজকে এজন চলচিত্ৰ পৰিচালক হিছাবে নিজকে গঢ়ি তুলিবলৈ তেখেতে কঠোৰ শ্ৰম কৰিব লগা হৈছিল। এসময়ত তেখেত বিশ্বনাথ চাৰিআলি বিধান সভা সমষ্টিৰ পৰা ৰাইজৰ প্ৰতিনিধি হিচাপে অসম বিধানসভালৈ নিৰ্বাচিত হৈছিল।\n5. অসীম বোথ্ৰা (ৰাজ্যিক বঁটা প্ৰাপ্ত চলচিত্ৰ কৰ্ম্মী):- অসমৰ বিশ্বনাথ চাৰিআলিৰ পৰা ৪.৫ কি:মি: উত্তৰলৈ থকা বৰকুৰা গাৱত জন্ম লোৱা অসীম বোথ্ৰা, স্বৰ্গীয় নবিন চন্দ্ৰ বোথ্ৰা আৰু স্বৰ্গীয় মণিবালা বোথ্ৰাৰ ৪নং সন্তান। বিশ্বনাথ মহাবিদ্যালয়ত থকাৰ পৰাই সাংস্কৃতিক জগতৰ লগত ওত:প্ৰোত ভাবে জড়িত। তেখেত এজন চলচ্চিত্ৰ কৰ্মী। বহুবছৰ ধৰি নাট্যজগতত অভিনেতা, ৰূপসজ্জাকাৰ, দৃশ্য সজ্জাকাৰ, পৰিচালক হিছাপে কাম কৰি ১৯৭৩ চনত অভিযান (পৰিচালক: সুজিত সিংহ) কথাছবিত সহকাৰী পৰিচালক হিচাপে চলচিত্ৰ জগতত প্ৰৱেশ কৰে। উক্ত কথাছবিত 'গোসাই' নামৰ এটি চৰিত্ৰত অভিনয় কৰিছিল। ১৯৭৩ চনত অতুল বৰদলৈ পৰিচালিত "অনুতাপ" কথাছবিত মুখ্য-সহকাৰি পৰিচালকৰ দায়িত্ব পালন কৰে। ইয়াৰ পাছত 'উপপথ' (পৰিচালক: হেমন্ত দত্ত) আৰু 'বুধু-অৰ্জুন' (পৰিচালক: পদ্ম কৈৰী) কথাছবিত অভিনয়ৰ লগতে মুখ্য সহকা্ৰী পৰিচালক হিচাপে কাম কৰে। ব্ৰজেন বৰা পৰিচালিত তিনিখন কথাছবি ক্ৰমে 'গৰম বতাহ' , 'সত্যম শিৱম সুন্দৰম' আৰু 'মহাপুৰূষ' (মুক্তি পোৱা নাই)-ত অভিনয়ৰ লগতে ৰূপসজ্জাকাৰ হিছাপে দায়িত্ব পালন কৰে। সুমন হৰিপ্ৰয়াৰ 'ককা দেউতাৰ ঘৰজোঁৱাই' আৰু ৰাষ্ট্ৰীয় চলচিত্ৰৰ শ্ৰেষ্ঠ আঞ্চলিক ছবিৰ বঁটা প্ৰাপ্ত ছবি 'কদমতলে কৃষ্ণ নাচে'ত কলা নিৰ্দ্দেশক ৰূপে কাম কৰে।\n6. অকু বোথ্ৰা (ৰূপসজ্জাকাৰ)\n7. ব্ৰজেন কলিতা\n8. ৰিমঝিম বৰা\n9. দ্বিজেন মহন্ত (চলচ্চিত্ৰৰ লগত জড়িত)\n10. মৃদুলা বৰুৱা\n11. হীৰা নেওগ\n12. জুমণি নেওগ (অভিনত্ৰী)\n13. ৰবিন নেওগ\n14. খগেন বৰদলৈ (চিত্ৰশিল্পী, ভাস্কৰ্যবিদ)\n15. জীমনি হাজৰিকা (চলচ্চিত্ৰ অভিনেত্ৰী, সাহিত্যিক)\nউল্লেখযোগ্য সাহিত্যিক সকল -\n1. কমলাকান্ত ভট্টাচাৰ্য্য:- এখেতক অগ্নিকবি বুলি জনা যায়।১৮৫৩ চনত বিশ্বনাথ চাৰিআলিৰ গড়েহাগি গাঁৱত এখেতৰ জন্ম হয়।এখেত একেধাৰে কবি, প্ৰৱন্ধকাৰ আৰু সমাজ সংস্কাৰক আছিল। "চিন্তানল" আৰু "চিন্তাতৰঙ্গ" তেখেতৰ দুখন গভীৰ জাতীয় চেতনাৰ উদ্বুদ্ধ কবিতা পুথি।তেখেতৰ চিন্তাত সদায় এখন কৰ্ম্মমুখী, স্বাধীন আৰু সমতাৰ ভাৰত গঢ়াৰ গভীৰ চিন্তা দেখা ষায়।১৯২২ চনত যোৰহাটত অনুষ্ঠিত হোৱা অসম সাহিত্য সভাৰ সভাপতিৰ আসন অলংকৃত কৰি বিশ্বনাথ চাৰিআলিৰ গৌৰৱ বঢ়াইছিল।১৯৩৬ চনত এইজনা মহান সাহিত্যিকৰ মৃত্যু হয়।\n2. লক্ষ্মীধৰ শৰ্মা:- এই অঞ্চলৰ আন এজন সাহিত্যিক হ'ল দেশপ্ৰাণ লক্ষ্মীধৰ শৰ্মা।এখত দেশপ্ৰাণ লক্ষ্মীধৰ শৰ্মা নামে জনাজাত। তেখেত এজন স্বাধীনতা সংগ্ৰামী আছিল।তেখেতৰ প্ৰধান সাহিত্য সম্ভাৰ হ'ল:- "বৰ্থতাৰ দান", "দেশৰ কথা", "নিৰ্মলা" আদি।'চিৰাজ' আৰু 'বিদ্ৰোহিনী' গল্প তেওঁৰ অমৰ সৃষ্টি। 'ছিৰাজ' গল্পৰ আলমত ছিৰাজ (১৯৪৮ চলচ্চিত্ৰ) কথাছবি নিৰ্মাণ হৈছিল। দেশপ্ৰাণ লক্ষ্মীধৰ শৰ্মাৰ ১৯৩৪ চনত মৃত্যু হয়।\n3. দীননাথ শৰ্মা:- বিশ্বনাথ চাৰিআলিৰ আন এগৰাকী সাহিত্যিক হ'ল ৰ্স্বগীয় দীননাথ শৰ্মা। হাইস্কুলত পঢ়িথকা সময়ৰ পৰাই এখেতে আৱাহনত লিখামেলা কৰিছিল। এখেতক ১৯৪০ চনত সত্যনাথ বৰা দেৱৰ জীৱনীৰ বাবে অসম সাহিত্য সভাৰ 'কমলা দেৱী শিশু সাহিত্য' পুৰস্কাৰৰে পুৰস্কৃত কৰা হয়।পূবভৰলী অঞ্চলৰ প্ৰথমজন সাহিত্যিক পেঞ্চনাৰ।\n4. জীৱন চন্দ্ৰ বৰুৱা\n5. স্নেহলতা দেবী\n6. সুৰেশ ভট্টাচাৰ্য্য:- এখেত কমলাকান্ত ভট্টাচাৰ্য্যৰ ভতিজা পুত্ৰ।এখেতে ব্ৰহ্মদেশৰ(বৰ্তমান ম্যানমাৰ)পৰা প্ৰকাশিত 'ৰেংগুন মেইল' নামৰ দৈনিক বাতৰি কাকতখনৰ সম্পাদকৰ দায়িত্ব পালন কৰিছিল।২য়মহাসমৰৰ সময়ত জাপানী আক্ৰমনৰ সময়ত তেখেত অসমলৈ প্ৰত্যাবৰ্তণ কৰে।\n7. তৰুণ শইকীয়া(সৰ্বভাৰতীয় বঁটাপ্ৰাপ্ত নাট্যকাৰ)\n8. ৰঞ্জু হাজৰিকা\n9. পবিত্ৰ কুমাৰ শৰ্মা:- গুৱাহাটী বিশ্ববিদ্যালয়ৰ প্ৰাক্তন অধ্যাপক, শিক্ষাবিদ শৰ্মা এজন চিন্তাশীল প্ৰৱন্ধকাৰ। এখেতে ভালেমান বিজ্ঞান বিষয়ৰ গ্ৰন্থ লিখিছে।ইতিমধ্যে এখেতৰ কেবাখনো গ্ৰন্থ প্ৰকাশ পাইছে।\n10. ক্ষীৰধৰ বৰুৱা (বিজ্ঞান লেখক):- বিশ্বনাথ মহাবিদ্যালয়ৰ প্ৰাক্তন অধ্যাপক বৰুৱা এজন বিজ্ঞান সাহিত্যৰ সুপ্ৰতিষ্ঠিত লেখক। এখেত কিছুদিন অসমৰ জনপ্ৰিয় বিজ্ঞান আলোচনী "বিজ্ঞান জেউতি"ৰ সম্পাদকৰ দায়িত্বত আছিল। জনসাধাৰণৰ মাজত বিজ্ঞানক জনপ্ৰিয় কৰাৰ বাবে এখেতে বহুদিন ধৰি কাম কৰি আহিছে। বিজ্ঞান জনপ্ৰিয়কৰণৰ বাবে এখেতে ২০০৪ চনত, "বিজ্ঞান জনপ্ৰিয়কৰণ"ৰ ৰাষ্টীয় বঁটা লাভ কৰি চাৰিআলিলৈ গৌৰৱ কঢ়িয়াই আনিছে।\n11. ফতিক হাজৰিকা\n12. শশী ফুকন ( অসমীয়া আলোচনী "বিস্ময়"ৰ সম্পাদক)\n13. মাইনী মহন্ত (অসমীয়া আলোচনী "নন্দিনী"ৰ সম্পাদক)\n14. জীমণি চৌধুৰী(অসমীয়া আলোচনী "প্ৰিয় সখী'ৰ সম্পাদক)\n15. স্বৰ্ন হাজৰিকা (হিন্দী ভাষাৰ পৰা বহুতো গ্ৰন্থৰ অনুবাদিকা, সুসাহিত্যিকা, চাৰিআলিৰ প্ৰথম মহিলা সাংবাদিকা )\n1. বিশ্বনাথ ঘাট\n2. মোনাবাৰী চাহ বাগান\n3. গাংমৌ থান\n4. কুৱঁৰী পুখুৰী\nবিশ্বনাথ উন্নয়ন খণ্ড, সাকোমঠা উন্নয়ন খণ্ড আৰু বিশ্বনাথ চাৰিআলি নগৰত থকা প্ৰাথমিক বিদ্যালয়ৰ সংখ্যা ১০৩ খন।\n1. উত্তৰ পূব ভাৰত কৃষি যন্ত্ৰ পৰীক্ষণ আৰু প্ৰশিক্ষণ প্ৰতিষ্ঠান (North Eastern Region Farm Machinery Training and Testing Institute) : বিশ্বনাথ চাৰিআলি নগৰৰ পৰা দক্ষিণে বিশ্বনাথ ঘাট ৰোডেৰে প্ৰায় ৪ কিমি. নিলগত অৱস্থিত ভাৰত চৰকাৰৰ এক উল্লেখযোগ্য প্ৰতিষ্ঠান । ইয়াত কৃষি বিষয়ক বিভিন্ন ধৰণৰ যন্ত্ৰ পাতি যেনে ট্ৰেক্টৰ, পাৱাৰ টিলাৰ, ৰটাভেটৰ ইত্যাদিৰ পৰীক্ষণৰ লগতে কৃষি বিষয়ক যন্ত্ৰ পাতি চালনাৰ বাবে প্ৰশিক্ষণ দিয়া হয় ।\n2. জিলা শিক্ষা আৰু প্ৰশিক্ষণ কেন্দ্ৰ:-১৯৫৫ চনত প্ৰতিস্থা কৰা বুনিয়াদী প্ৰশিক্ষণ কেন্দ্ৰটোৰ ঠাইত চৰকাৰে জিলা শিক্ষা আৰু প্ৰশিক্ষণ কেন্দ্ৰ(DIET) প্ৰতিস্থা কৰে।ইয়াৰ প্ৰথম অধক্ষ্য আছিল ড: লোহিত গোস্বামী।\nমহাবিদ্যালয় সমুহ -\n1. বিশ্বনাথ মহাবিদ্যালয়;-১৯৬০ চনত প্ৰথম কলা শাখাৰে এই মহাবিদ্যালয় আৰম্ভ কৰা হয়।১৯৭০ চনত বিজ্ঞান শাখা খোলা হয়।মহাবিদ্যালয়ৰ প্ৰথম অধক্ষ্য আছিল কমল নাৰায়ন দাস।\n2. বিশ্বনাথ বাণিজ্য মহাবিদ্যালয়।:- ১৯৮৮ চনত এই মহাবিদ্যালয় স্থাপন হয়।এই মহাবিদ্যালয়ৰ প্ৰতিস্থাপক অধক্ষ্য আছিল তীৰ্থেশ্বৰ শৰ্ম্মা।\n3. কৃষি মহাবিদ্যালয়:-১৯৮৮ চনত বিশ্বনাথ চাৰিআলিত এই কৃষি মহাবিদ্যালয় স্থাপন হয়।\n4. বিশ্বনাথ কলেজ অৱ এডুকেশ্বন:-১৯৯২ চনত স্থাপন হয়।\nউচ্চ আৰু উচ্চতৰ মাধ্যমিক বিদ্যালয় সমুহ\n1. চাৰিআলি উচ্চতৰ মাধ্যমিক আৰু বহুমুখী বিদ্যালয় :-১৯৪১ চনত স্থাপন হোৱা এই বিদ্যালয়ে ২০০৫ চনত হীৰক জয়ন্তী বৰ্ষ পালন কৰিছে।প্ৰতিস্থাপক প্ৰধান শিক্ষক ৰমেশ শৰ্ম্মা।\n2. চাৰিআলি বালিকা উচ্চতৰ মাধ্যমিক বিদ্যালয়:- এই বিদ্যালয় ১৯৫৬ চনত স্থাপন হয়।প্ৰতিস্থাপক প্ৰধান শিক্ষয়িত্ৰী বীণা আগৰৱালা।১৯৯১ চনত এই বিদ্যালয় উচ্চতৰ মাধ্যমিকলৈ উন্নীত হয়।\n3. চাৰিআলি একাডেমী:- ১৯৬০ চনত স্থাপন হোৱা এই বিদ্যালয়ৰ প্ৰতিস্থাপক প্ৰধান শিক্ষক তুলসী ফুকন।\n4. চাৰিআলি আদৰ্শ বিদ্যাপীঠ :- ১৯৮২ চনত স্থাপন হোৱা এই বিদ্যালয়ৰ প্ৰতিস্থাপক প্ৰধান শিক্ষক নগেন চন্দ্ৰ বৰা।\n5. জৱাহৰ নৱোদয় বিদ্যালয়:-১৯৯৪ চনত এই বিদ্যালয় স্থাপন হয়। বিদ্যালয়খন কেন্দ্ৰীয় মাধ্যমিক শিক্ষা পৰিষদৰ অধীনস্থ।\nব্যক্তিগত খণ্ডৰ উল্লেখযোগ্য বিদ্যালয়/মহাবিদ্যালয় -\n1. শংকৰ দেৱ শিশু/বিদ্যা নিকেতন\n2. লিটিল ষ্টাৰ স্কুল\n3. দ্য ইষ্ট ইণ্ডিয়া স্কুল\n4. জ্ঞান ভাৰতী স্কুল\n5. চেইণ্ট জেভিয়াৰ্চ স্কুল\n6. চাৰিআলি অভ্যসন বিদ্যাপীঠ\n7. পাৰ্ল একাডেমী\n8. অৰিয়েন্ট ফ্লাৱাৰ জুনিয়ৰ কলেজ\n9. ডেফনি জুনিয়ৰ কলেজ\n10. তৰুণ চন্দ্ৰ ভট্টাচাৰ্য সোঁৱৰণী কনিষ্ঠ মহাবিদ্যালয়\nকামৰূপ (মহানগৰ) জিলা\nবিশ্বনাথ চাৰিআলি গোট\nশেহতীয়া উন্নীতকৰণ: Jul 27, 2019


Act 19 | AsmULB | STEP | আপল্লো কৰিন্থত থকা সময়ত পৌলে উচ্চভূমি অঞ্চলৰ মাজেদি আহি ইফিচ চহৰ পালেহি; তাতে তেওঁ কেইজনমান শিষ্যক লগ পালে৷\n1আপল্লো কৰিন্থত থকা সময়ত পৌলে উচ্চভূমি অঞ্চলৰ মাজেদি আহি ইফিচ চহৰ পালেহি; তাতে তেওঁ কেইজনমান শিষ্যক লগ পালে৷ 2পৌলে তেওঁলোকক সুধিলে, “আপোনালোকে যেতিয়া বিশ্বাস কৰিলে, তেতিয়া পবিত্ৰ আত্মা পালে নে”? তেওঁলোকে তেওঁক কলে, “পবিত্ৰ আত্মা দিয়া হৈছে নে নাই, সেই বিষয়ে আমি শুনিবলৈকে নাপালোঁ৷”\n3তেতিয়া তেওঁ কলে, “তেনেহলে আপোনালোকে কি কাৰণত বাপ্তাইজিত হ’ল?” তেওঁলোকে কলে, “যোহনৰ বাপ্তিস্ম লোৱা দেখি” । 4তেতিয়া পৌলে কলে, “যোহনে লোক সকলক কৈছিল, “যি জন মোৰ পাছত আহিছে, তেওঁত অর্থাৎ যীচুত বিশ্বাস কৰা; এই বুলি তেওঁ তেওঁলোকক মন পালটনৰ বাপ্তিস্মৰে বাপ্তাইজ কৰিলে।”\n5এই কথা শুনি তেওঁলোকে প্ৰভু যীচুৰ নামেৰে বাপ্তাইজিত হ’ল। 6ইয়াৰ পাছত পৌলে যেতিয়া তেওঁলোকৰ গাত হাত দিলে, তেতিয়া তেওঁলোকৰ ওপৰলৈ পবিত্ৰ আত্মা আহিল; তাতে তেওঁলোকে নানা ভাষাৰে কথা কৈ ভাবোক্তি প্ৰচাৰ কৰিলে। 7তেওঁলোক প্ৰায় বাৰ জন মান মানুহ আছিল।\n8পাছত পৌল নামঘৰলৈ গ’ল আৰু সেই ঠাইত তিনি মাহ মান থাকি নিৰ্ভীক ভাবে প্ৰচাৰ কৰিলে; আৰু ঈশ্বৰৰ ৰাজ্য-বিষয়ক কথাৰে বাদ-বিচাৰ কৰি লোক সকলক মনোনিবেশ কৰিবলৈ তেওঁ বুজাই দিলে৷ 9কিন্তু তেওঁলোকৰ মাজৰ কিছুমান লোকৰ মন কঠোৰ আৰু অবাধ্য হ’ল৷ তেওঁলোকে লোক সকলৰ আগত খ্ৰীষ্টীয় পথৰ নিন্দা কৰিবলৈ ধৰিলে৷ তেতিয়া তেওঁ তেওঁলোকক তাতে এৰি শিষ্য সকলক পৃথকে তুৰাণ্ণ নামেৰে এজনৰaপঢ়াশালীলৈ নি নিতৌ কথোপকথন কৰিব ধৰিলে। 10এইদৰে তেওঁ দুবছৰলৈ সেই ঠাইতে থাকিল, আৰু এছিয়াত বাস কৰা সকলো ইহুদী আৰু গ্ৰীক সকলে প্ৰভুৰ বাক্য শুনিবলৈ পালে।\n11ঈশ্বৰে পৌলৰ হতুৱাই এনে পৰাক্ৰম-কার্য কৰালে যে, 12তেওঁৰ গাৰ পৰা গামোচা বা কাপোৰ নৰিয়া মানুহৰ ওচৰলৈ লৈ যোৱাত, তেওঁলোকৰ ৰোগ আতৰিল আৰু দুষ্ট আত্মাবোৰো ওলাই যোৱাত তেওঁলোক মুক্ত হ’ল ।\n13কিন্তু দেশ ভ্ৰমি ফুৰা কেইজনমান ইহুদী ভূত খেদাওঁতাই, দুষ্ট আত্মাই ধৰাসকলৰ আগত প্ৰভু যীচুৰ নাম, নিজৰ কামত ব্যৱহাৰ কৰি কয়, “যি জনাৰ কথা পৌলে প্ৰচাৰ কৰিছে, সেই যীচুৰ শপত দি তোমালোকক আজ্ঞা দিছোঁ।” 14স্কিবা নামৰ ইহুদী প্ৰধান পুৰোহিত এজনৰ সাতজন পুতেকে এই কর্ম কৰিছিল ।\n15তাতে দুষ্ট আত্মাই উত্তৰ দি তেওঁলোকক ক’লে, “যীচুক জানো, পৌলকো চিনি পাওঁ ; কিন্তু তোমালোক নো কোন”? 16এই বুলি সেই দুষ্ট আত্মাই ধৰা মানুহজনে তেওঁলোকৰ ওপৰত জাঁপ মাৰি আটাইকে বশ কৰি বলেৰে পৰাজয় কৰিলে ; তেতিয়া তেওঁলোক উলঙ্গ আৰু আঘাত পাই, সেই ঘৰৰ পৰা পলাল। 17পাছত ইফিচত নিবাস কৰা ইহুদী আৰু গ্ৰীক সকলে এই কথা শুনি সকলোৱে ভয় পালে আৰু প্ৰভু যীচুৰ নাম মহিমান্বিত হ’ল ।\n18তেতিয়া বিশ্বাস কৰা সকলৰ বহু লোক আহি, নিজ নিজ কর্ম স্বীকাৰ কৰিলে 19আৰু মায়াকর্ম্ম কৰা সকলৰ ভালেমান লোকে নিজ নিজ পুস্তক গোটাই আনি সকলোৰে আগত পুৰি পেলালে। সেইবোৰৰ মূল্য গণনা কৰি পঞ্চাশ হাজাৰ ৰূপৰ মুদ্ৰা পালে। 20এইদৰে মহা-পৰাক্ৰমেৰে প্ৰভুৰ বাক্য চৌদিশে বিয়পি গল।\n21এই কার্য সম্পন্ন হোৱাত পৌলে মাকিদনিয়া আৰু আখায়া দেশেদি ফুৰি যিৰূচালেমলৈ যাবৰ বাবে মন কৰি ক’লে, ‘তালৈ যোৱাৰ পাছত মই ৰোম নগৰকো দেখা পাব লাগিব”। 22তাতে তেওঁৰ পৰিচর্য্যা কৰা সকলৰ মাজৰ তীমথিয় আৰু ইৰাস্তচ, এই দুজনক মাকিদনিয়ালৈ পঠিয়াই দি তেওঁ নিজে এচিয়া দেশত কিছু দিন থাকিল ।\n23সেই সময়ত ইফিচত এই পথৰ সজাগতাৰ বিষয়ে বৰ গোলমাল লাগিল । 24কিয়নো আর্ত্তেমী দেৱীৰ ৰূপৰ মন্দিৰ ▼\n▼19.24 বহু ধন খৰচ কৰি এই মন্দিৰ সজিছিল৷\nসজা দীমীত্ৰিয় নামেৰে এজন সোণাৰী আছিল ; তেওঁ শিল্পকাৰ সকলক বহুত কাম যোগাই দিছিল ; 25পাছত তেওঁ তেওঁলোকক আৰু একে ব্যৱসায়ৰ কাৰিকৰ সকলক একগোট কৰি কলে- “হে লোকসকল, এই ব্যৱসায়ৰ দ্বাৰাই আমাৰ সম্পত্তি হৈছে, ইয়াক আপোনালোকে জানে।\n26কিন্তু ‘যিবোৰ হাতেৰে সাজে, সেইবোৰ ঈশ্বৰ নহয়’ পৌলে এই কথা কৈ, অকল ইফিচৰ নহয়, প্ৰায় গোটেই এচিয়াৰ বহু লোকক প্ৰভাম্বিত কৰি অপথে নিলে, ইয়াক আপোনালোকে দেখিছে আৰু শুনিও আছে । 27ইয়াতে যে অকল আমাৰ ব্যৱসায়ৰ অপযশ হোৱাৰ শঙ্কা আছে, এনে নহয়; গোটেই এচিয়া, এনে কি গোটেই জগত খনে পূজা কৰা যি আর্ত্তেমী মহা-দেৱী, তেওঁৰ মন্দিৰক একো যেন গণ্য নকৰাৰ আৰু তেওঁক তেওঁৰ ঐশ্বর্য্যৰ পৰা আতৰোৱাৰ আশঙ্কা আছে।”\n28এই কথা শুনি,তেওঁলোকে খঙত জ্বলি উঠি ৰিঙিয়াই কলে, “ইফিচীয়া সকলৰ আর্ত্তেমী মহান।” 29তেতিয়া গোটেই নগৰত হুলস্থুল লাগিল৷ পৌলৰ লগত ফুৰা মাকিদনিয়াৰ গায় আৰু আৰিষ্টার্খ নামৰ লোক দুজনক তেওঁলোকে ধৰি নি একে মনেৰে মঞ্চলৈ উঠি গ’ল ।\n30সেই সময়ত পৌলে লোক সকলৰ মাজত সোমাবলৈ মন কৰিলে কিন্তু শিষ্য সকলে তেওঁক যাবলৈ নিদিলে। 31এচিয়াৰ কেইজনমান খেলৰ অধিকাৰীয়ে পৌলৰ বন্ধু হৈ, তেওঁৰ ওচৰলৈ মানুহ পঠাই মঞ্চত দেখা নিদিবলৈ তেওঁক মিনতি কৰিলে। 32সভাত গণ্ডগোল হোৱাত বেলেগ বেলেগ কথাৰে চিঞঁৰি আছিল আৰু কি কাৰণে গোট খাইছিল, সেই বিষয়ে সৰহ ভাগ মানুহে নাজানিলে ।\n33পাছত ইহুদী সকলে আলেকজেন্দাৰক আগলৈ ঠেলি লোক সকলৰ মাজৰ পৰা উলিয়াই আনিলে। তাতে আলেকজেন্দাৰে হাত চাপৰি দি, লোক সকলৰ আগত বহলাই কবলৈ বিচাৰিলে; 34কিন্তু তেওঁ ইহুদী মানুহ বুলি গম পাই , “ইফিচীয়া সকলৰ আর্ত্তেমী মহান”! এই কথা কৈ সকলোৱে দুঘণ্টা মানলৈকে একে মাতেৰে চিঞঁৰি থাকিল ।\n35পাছত নগৰৰ কেৰাণীয়ে লোক সকলক ক্ষান্ত কৰি কলে, “হে ইফিচৰ লোকসকল, কোনে ইফিচ নগৰত মহান-আর্ত্তেমীক আকাশৰ পৰা তললৈ পৰা মূর্ত্তিবোৰৰ মন্দিৰৰ-ৰক্ষক বুলি লোক সকলৰ মাজত নজনা কোন আছে? 36এইবোৰ কথা অখণ্ডনীয় হোৱাৰ কাৰণে, আপোনালোকে বিচাৰ নকৰাকৈ একো নকৰি ক্ষান্ত হৈ থকা উচিত। 37কিয়নো এই যি মানুহবোৰক আপোনালোকে ইয়ালৈ আনিলে, তেওঁলোক পবিত্ৰ বস্ত্তৰ অপহাৰক বা আমাৰ দেৱীৰ নিন্দক নহয় ।\n38এতেকে কোনো মানুহৰ ওপৰত দীমীত্ৰিয়ৰ আৰু তেওঁৰ লগৰ কাৰিকৰ সকলৰ যদি কোনো গোচৰ থাকে, তেন্তে আদালত খোলা আছে, তাতে গৈ ইজনে সিজনক উত্তৰ-প্ৰত্যুত্তৰ কৰিব পাৰে। 39কিন্তু যদি আপোনালোকৰ আন বিষয়ৰ কোনো সমস্যা থাকে, তেন্তে নিয়মিত সভাত সেই বিষয়ৰ নিস্পত্তি হব । 40কিয়নো আজিৰ হুৰামূৰাৰ কোনো কাৰণ নথকাত, আমাৰ ওপৰত গোচৰ চলিবৰ শঙ্কা আছে আৰু এই জনতা গোট খোৱাৰ বিষয়ে আমি একো উত্তৰ দিব নোৱাৰিম।” এই বুলি তেওঁ সভা সামৰিলে ।


লুছাই পাহাৰৰ এটা ঘৰৰ সন্ধান - কঞ্জলোচন পাঠক - সাহিত্য ডট অৰ্গ\nইমান ধুনীয়া এইখন গাৰ্ডেন থকা বুলি আমি আগতে কিয় শুনা নাছিলোঁ? অপৰিচিত পাহাৰীয়া স্কুল গছ এজোপাৰ ফুলবিলাক চুই চুই নিবেদিতাই কৈ উঠিল৷\n: সমগ্ৰ লুছাই পাহাৰেই এখন গাৰ্ডেন৷ সেয়ে কৃত্ৰিম গাৰ্ডেনৰ ইয়াত মান নাই৷ সেয়ে লুংলেই পাংপাৰ হুৱানৰ নাম আমি শুনা নাছিলোঁ৷\n: এয়া কি ফুল৷ কিমানযে ধুনীয়া! ইমান হালধীয়া৷\nকিন্তু অঞ্জনৰ পৰা এইবাৰ একো উত্তৰ ভাঁহি নাহিল৷ দোলনা দুখনৰ লগত ব্যস্ত উৎফুল্ল মিজো শিশুকেইটিলৈ চাই সি হুমুনিয়াহ এটা কাঢ়িলে —- নাই, তেনে শিশু এটিক সিহঁতৰ জীৱনলৈয়ো মাতি আনিবলৈ আৰু কিছু সময় সিহঁতে অপেক্ষা কৰিব লাগিব৷\n: কি ভাবি আছা তুমি৷\n: হুঃ নাই, ক’ত কি ভাবিলোঁনো? অ’ সেই মানে ভাবিছোঁ নীলোৎপলক ফোন কৰি আকৌ এবাৰ ঘৰৰ কথাটো সোধোঁ নে নোসোধো৷\n: কিন্তু কিয়৷ চৌধুৰীদাই ঘৰটো নহ’ব বুলি ক’লে নেকি৷ কিন্তু তেওঁতো ফোন কৰা নাই৷ এছ এম এছ দি ক’লে নেকি তেওঁ? চাওঁ চাওঁ! —- ফুলৰ গছজোপা এৰি চকুত আতংক লৈ নিবেদিতাই ঢপলিয়াই আহিল৷\n: নহয় অ’ আঁকৰীজনী৷ চিধাই একদম বেয়াটো ভাবা৷ মানে এটাতকৈ দুটা ৰাস্তা খোলা থাকিলে বেছি নিৰাপদ আৰু সেই কাৰণেই …….\n: বুজিছা চৌধুৰীদাই এই নিলোৎপলক কিবা চকুৰ কোণেৰেও দেখিব নোৱাৰে৷ সিদিনা যে ক’লে —- মোৰ যে কি হাঁহি উঠিছিল, মিজোৰামত মদ বন্ধ বাবে নীলোৎপলে নিজেই চাউলৰ মদ বনাই খায়৷ কিযে কথা! দেখাত নিলোৎপলক তেনেকুৱা কিন্তু নালাগে৷ নহয়, আৰু ইমান কম কথা কয়, শুনা চৌধুৰী দাক আকৌ এবাৰ ট্ৰাই কৰি চোৱানা৷\n: কিমানবাৰ চাম আৰু! কেৱল এনগেজড্, এনগেজড্৷ কি বা ইমান ব্যস্ততা ভগৱানেহে জানে! এইফালে অফিচটোত টেবুল-চেয়াৰেই নাই৷ ব’লা, সেই প্লেটফৰ্মখনতেই উঠোগৈ৷ তাৰ পৰা গোটেই লুংলেই দেখা পাবা৷\n: পূজাৰ চান্দা কালেকচনত ব্যস্ত আছে নেকি তেওঁ৷ ধন ভঁড়ালী নহয় জানো কমিটিৰ! ঘৰটো ঠিক হ’লে এহাজাৰ টকা চান্দা দি দিবা বুজিছা৷ শুনা শুনা, চৌধুৰীদাৰ বাইদেউক কিবা উদাস উদাস যেন লাগে, নহয়নে৷\n: অ’ হয় নেকি! মই অৱশ্যে লক্ষ্য কৰা নাই৷\n: হয়তো, কিয়নো নহ’ব৷ ঘৰৰ পৰা ইমান দূৰত এই অটব্য পাহাৰৰ মাজত মানুহ ইমান উদাস হ’বই৷ অহা তিনি বছৰত ময়ো যদি তেনেকুৱা হৈ যাওঁ৷ প্ৰশ্নটো সুধি অঞ্জনৰ হাতদুখনত আকুলভাৱে খামুচি ধৰিলে নিবেদিতাই৷\nউত্তৰত অঞ্জনে একো নকৈ নিবেদিতাৰ চকুলৈ চাই মুখেৰে বিভিন্ন অংগী – ভংগী কৰিলে আৰু শেষত জোৰেৰে তাইৰ গালত চিকুটি দিলে৷\n: আই ঔ মৰিলোঁ মই৷ দাগ বহিল গালত৷ উস্, দাগ বহিল যদি নেৰিছোঁ আজি কিন্তু তোমাক৷ আহা ব’লা প্লেটফৰ্মখনলৈ৷\nহাতত ধৰাধৰি কৰি দুয়ো প্লেটফৰ্মখনলৈ আগবাঢ়িল৷\n: আস্ সঁচাকৈ কিমান ধুনীয়া, সঁচাকৈ কিমান ধুনীয়া! কেতিয়াও মই দেখা নাই পাহাৰৰ এনে সৌন্দৰ্য্য….৷\nলানি নিছিগা নীলাভ পাহাৰবোৰলৈ চাই নিবেদিতা শিশু এটিৰ দৰে উল্লাসিত হৈ পৰিল৷ তাইৰ সন্মুখৰ বিশাল খাদটোৰ সেইফালে সেয়া লুংলেই চহৰৰ আনটো অংশ৷ বিশাল পাহাৰ এখনৰ কোলাত বহি থকা মধ্যমীয়া আকৃতিৰ পাহাৰ এখনত বিস্তৃত লুংলেই চহৰ৷ পাহাৰখনৰ সৰ্বত্ৰ জুইশলা বাঁহৰ দৰে অগণন ঘৰেৰে গুঁঠা৷\nসন্ধিয়া সেই ঘৰবোৰত বিজুলী বাতিবোৰ যেতিয়া জ্বলি উঠে তেতিয়া তৰা গুঁঠা আকাশখন যেন সেই পাহাৰলৈ নামি আহে৷\nপাহাৰবোৰলৈ কেইটামান মুহূৰ্ত চাই থাকি লাহে লাহে নিবেদিতা জঁই পৰি গ’ল৷ মুখমণ্ডলত উজ্জ্বলি উঠা আনন্দানুভূতিখিনি লাহে লাহে অদৃশ্য হৈ পৰিল৷ পাহৰবোৰৰ প্ৰতিটো অংশকে চেলেকি অস্থিৰ হৈ পৰা তাইৰ কোবাল দৃষ্টি অজান ক’ৰবাত আছাৰ খাই নিঠৰ হৈ পৰিল৷ তাই অস্ফুট স্বৰেৰে কৈ উঠিল- এয়া লুংলেই, লুংলেইৰ পৰা আইজল বাৰ ঘণ্টা সৰ্পিল ৰাস্তা৷ আইজলৰ পৰা গুৱাহাটী আৰু বিছ ঘণ্টা৷ আমি কিয় আহিলোঁ? ইমান দূৰলৈ আমি কিয় আহিলোঁ?\n: সেয়াই সমস্যা৷ তোমালোক মহিলাবিলাকৰ লগত মানে ছোৱালীবিলাকৰ লগত সেয়াই সমস্যা৷ প্ৰথমে আশা, ….. তাৰ পাছত হতাশা৷ মোক চোৱা, মই তোমাৰ কথাখিনি কি ক্ৰমত ক’লোঁ হয়, এই লুংলেইৰ পৰা আইজল সৰ্পিল পথেৰে বাৰ ঘণ্টাৰ ৰাস্তা আৰু আইজলৰ পৰা গুৱাহাটী বিছ ঘণ্টা৷ আমি ইমান দূৰলৈ কিয় আহিলোঁ? কিয় আহিলোঁ? কিন্তু…. আহাঃ! এই পাহাৰবোৰ কিমান ধুনীয়া! কিমান বিউটিফুল! আস্ এয়া লুছাই পাহাৰ সৃষ্টিকৰ্তাৰ বাসস্থান! ‘য়ে হাসিন ৱাদিয়া, য়ে খোলা আস্মা, আগেএ হম কহাঁ, হে মেৰে জনেজা’, ‘ৰোজা’ ফিল্মখন মনত নাই? সেই গানটো৷ তুমি মধু, মই অৰবিন্দ স্বামী৷\nশিশু এটিয়ে টিভিৰ পৰ্দালৈ চোৱাদি অঞ্জনে নিবেদিতাৰ মুখমণ্ডললৈ আকুলভাৱে চাই কৈ উঠিল, গাই উঠিল৷ সি ইতিমধ্যেই মোবাইলৰ কেমেৰাটো সক্ৰিয় কৰি লৈছিল৷ সি মোবাইলৰ মনিটৰত নিবেদিতাৰ মুখমণ্ডল আৱদ্ধ কৰি পেলালে৷ কপাহী কাপোৰে ৰং শুহি লোৱাৰ দৰে নিবেদিতাৰ মুখমণ্ডলে ইতিমধ্যেই খিলখিলিয়া হাঁহি এটি শুহি লৈছিল৷\n‘খিছিটিক’ —– মোবাইলটোৱে চিঞৰি উঠিল আৰু নিবেদিতাৰ মুখমণ্ডলৰ চৌপাশ আৱৰি ধৰা হাঁহিটিৰে নিবেদিতাৰ মুখমণ্ডলৰ পাৰ্শ্বচিত্ৰ মোবাইলৰ মনিটৰত এখন্তেক স্থিৰ হৈ পৰি তাৰ পিছত আকৌ অস্থিৰ চলমান হৈ পৰিল৷ মোবাইলটোৱে তাৰ পিছত আকৌ এবাৰ চিঞৰি উঠিল —- ‘খিছিটিক’৷\n: উস্ কিমান উঠাবা আৰু মোক? পাহাৰবোৰ বৰ ধুনীয়া নহয়? সৃষ্টিকৰ্তাৰ বাসস্থান৷ উঠোৱা, পাহাৰবোৰৰ ফটো উঠোৱা৷\nমিছা খঙৰ আৱৰণ মুখত সানি নিবেদিতাই কৈ উঠিল৷\n: নাই সেই পাহাৰবোৰতকৈ তুমিযে অনেক ধুনীয়া৷ আটলাণ্টিকত চৰি ফুৰা আইচবাৰ্গৰ দৰে তুমি ধুনীয়া৷\n: হৈছে হৈছে, থোৱা আৰু৷ তেলাব নালাগে৷\nঅঞ্জনৰ মোবাইলটোৱে আকৌ এবাৰ চিঞৰি উঠিল —-‘খিছিটিক’৷\n: কাম-বন নাই আৰু হা?\n: তুমি দেখোন জানাই, মই তোমাৰ অভিব্যক্তিবোৰৰ এখন এলবাম উলিয়াম৷ লুংলেইৰ তোমাৰ এই অভিব্যক্তিবোৰ সেই এলবামত আটাইতকৈ সত্য অভিব্যক্তিৰূপে চিহ্নিত হ’ব, আটাইতকৈ সত্য আৰু আটাইতকৈ প্ৰকৃত, আৰু পবিত্ৰ৷ অহা তিনি বছৰত তোমাৰ কিমানযে ভিন্ন ভিন্ন অভিব্যক্তি ইয়াত বন্দী হ’ব৷\n: আৰু তোমাৰ?\n: মোৰ! মোৰ কিয়?\nঅঞ্জনে চিত্ৰকৰৰ চিত্ৰৰ দৰে তাৰ সন্মুখত বিস্তৃত পাহাৰবোৰৰ দৃশ্য তাৰ মোবাইলৰ মনিটৰত বোঁৱাই আনিলে৷ পাহৰ, পাহাৰ আৰু মাথোঁ পাহাৰ, সৰু ডাঙৰ, ওখ, চাপৰ, সকলো আকৃতিৰ এখনে আনখনক হাতত ধৰি থকা, এখনে আনখনক চুমি থকা, এখনে আনখনক সাৱটি ধৰি থকা, ভেজা দি থকা, এখনে আনখনৰ লগত কথা পাতি থকা, প্ৰেমালাপ কৰি থকা—- বিভিন্ন ৰঙৰ পাহাৰ, সেউজীয়া, ঘন সেউজীয়া, নীলা, ঈষৎ নীলা, মটীয়া, ক’লীয়া আৰু উৎফুল্ল, উদাস, উদাসীন অথবা স্থিতপ্ৰজ্ঞ৷\nঅঞ্জনে মোবাইলটো আঁতৰাই খালী চকুৰে চৌপাশৰ দূৰ দিগন্তলৈ চালে৷ সি অসতৰ্ক অস্ফুট স্বৰেৰে কৈ উঠিল —– পাহাৰ, কেৱল মাথোঁ পাহাৰ আৰু ইয়াত তিনিবছৰ অজ্ঞাতবাস৷\nপাহাৰবোৰৰ প্ৰতিটো অংশতে চুমি অস্থিৰ হৈ পৰা অঞ্জনৰ দৃষ্টিও হঠাতে পাহাৰবোৰৰ অজান ক’ৰবাত আচাৰ খাই নিঠৰ হৈ পৰিল৷ তাৰ মুখমণ্ডলত বিয়পি পৰা বিৰল উদাস সেই ভাবাৱেগে নিবেদিতাৰ বুকুলৈ কঢ়িয়াই লৈ আহিল এবুকু শংকা৷\n: আ….. হা….. হা….. মিষ্টাৰ অঞ্জন শইকীয়া!\nএতিয়া৷ এতিয়া৷ লওঁ মই তোমাৰ ফটো৷ এতিয়া মই বনাম তোমাৰ অভিব্যক্তিৰ এলবাম, দিয়া দিয়া, মোবাইলটো দিয়া…… —কণ্ঠত অনুযোগ আৰু আশ্বাসৰ অনুৰণন সানি মোবাইলটোত মৃদুভাৱে খামোচ মাৰি ধৰি নিবেদিতাই কৈ উঠিল৷ লগে লগে অঞ্জনৰ সম্বিৎ ঘূৰি আহিল৷ মূৰটো লৰাই লৰাই চকু-নাক কোঁচাই কোঁচাই সি গুণগুণালে—— ইস্ ইস্ কিনো হ’ল মোৰ! কিনো হ’ল৷ মোৰ ফটো ল’বা, ওঁ লোৱা৷\nমোবাইলৰ কেমেৰাটো অঞ্জনে খপজপকৈ সক্ৰিয় কৰি নিবেদিতাৰ হাতত দিলে৷ তাৰ পিছত পাৰ্কত গোটখোৱা তাকৰীয়া মানুহখিনিলৈ আঁৰ চকুৰে চাই সি অদ্ভুত ভংগিমাত লোহাৰ ৰেলিঙত ভেজা দি থিয় দিলে৷ নিবেদিতাৰ হাঁহিৰ খিল্খিলনি আৰু কেমেৰাৰ ঢাকোন বন্ধ হোৱাৰ শব্দ সানমিহলি হৈ পাহাৰুৱা বতাহত ভাহি গ’ল৷ নাতিদূৰৰ মিজো শিশুকেইটিৰ হাঁহিৰ গুঞ্জনো পাহাৰৰ ওচৰৰ ক’ৰবাত ঠেকা খাই সেই শব্দৰ লগত মিহলি হৈ গ’ল৷\n: বাঃ চোৱা কিমান তুমি হেণ্ডছাম!\n: অ’ হয়ো, একদম চালমান খান৷\nলুংলেইত মাত্ৰ এবছৰ আগতে সম্প্ৰসাৰণ কৰা অফিচটোত পাৰ্ছনেল মেনেজাৰ ৰূপত পদোন্নতি হৈ অহাৰ এই পঁচিশটা দিনৰ পিছত প্ৰথমবাৰৰ বাবে অঞ্জন আৰু নিবেদিতাই একেলগে হাঁহিলে৷\n: বুজিছা, নিবেদিতা, মোৰ বিশ্বাস চৌধুৰীদাই আজিৰ ভিতৰতেই ঘৰটোৰ সম্বন্ধে ভাল খবৰ এটা দিব৷ মাথোঁ ধৈৰ্য্য ধৰা৷\n: বছ, সেই খবৰটোৱেই মোক লাগে৷ বচ, সেই ঘৰটো হ’লেই হৈ গ’ল৷ আৰু মোক একো নালাগে৷ চাবা কেনেকৈ সজাম মই ঘৰটো৷ জানা, চব সুবিধাই আছে ঘৰটোত৷ তাতে চৌধুৰীদাৰ ঘৰৰ লগতেই আন ঘৰবোৰৰ দৰে এইটো ঘৰ শূন্যত ওলমি থকাৰ দৰে নহয়৷ বাকী ঘৰবোৰ যে! ভগৱান, ভূমিকম্প আহিলে কিযে হ’ব!\nনিবেদিতাই কল্পনাপ্ৰৱণ হৈ পৰিল৷ চকু দুটা কোটৰৰ ভিতৰত অনৰ্গল তাইৰ নাচিলে৷ তাই পুনৰ কৈ উঠিল —– শুনা, অনিৰুদ্ধ চৌধুৰীক আমাৰ বাবে ভগৱানে আনি ইয়াত ৰখা যেন নালাগে তোমাৰ৷ তেওঁ নাথাকিলে কিযে হ’ল হয়! অসমীয়া মানুহ কিয় ইমান কম ইয়াত৷ পৰিয়াল লৈ চৌধুৰীদাই অকলে আছে নেকি৷\n: আৰু আছে, আমি লাহে লাহে লগ পাম৷ কিন্তু নিবেদিতা ……৷\n: আমাৰ অসমীয়া মানুহবোৰৰ বিলাসপ্ৰৱণতাই বাহিৰত বৰ ডাঙৰ সমস্যা হৈ পৰে৷ য’লৈ যায় একেবাৰে ৰজাৰ দৰে থাকিবলৈ খোজে৷ অমল সৰকাৰ, মনীষ প্ৰসাদ, অলক চাহাৰ কথাই ভাবাচোন৷ এটা কোঠাতে ইমানদিনে কিমান ৰংমনেৰে আছে আৰু …….\n: তুমি মোৰ ফালে আঙুলিয়াইছা নহয়, মোৰ ফালে আঙুলিয়াইছা!\n: চোৱা ভগৱান, কি কয়৷ ক’ত তোমাক মই আঙুলিয়ালোঁ৷ মই এজ এ হোল অসমীয়া মানুহৰ কথাহে কৈছোঁ ……\n: নোৱাৰোঁ বুজিছা, নোৱাৰোঁ৷ তেনেকৈ গাহৰিৰ দৰে মই থাকিব নোৱাৰোঁ৷ অ’ নোৱাৰে, কোনো অসমীয়া মহিলাই থাকিব নোৱাৰে৷ তুমি দহ বজাৰ পৰা পাঁচ বজালৈ অফিচতে থাকা৷ মইহে গোটেই দিনটো দেখোঁ সেই এপাল ল’ৰা-ছোৱালীৰ কোৰ্হাল, চুলিয়া-চুলি৷ পাঁৰো মই সেই দুজনীৰ দৰে পানীৰ বাবে কাজিয়া কৰিবলৈ৷ —–নিবেদিতাৰ মাতটো লাহে লাহে থোকাথুকি হৈ আহিল৷\n: আই ঔ, আই ঔ! মোৰ আঁকৰীজনী, কন্দা বন্ধ, কন্দা বন্ধ৷ সেয়া কাপ্পু দুজনে চাবলৈ ধৰিছে, মই নুবুজোঁ নেকি মই নুবুজোঁ৷ তোমাৰ এই অঞ্জনে নুবুজে৷ নেফেকুৰিবা দেই, নেফেকুৰিবা, নহ’লে ল’লো মই আৰু এখন ফটো, এয়া ল’লোঁ…….\nমোবাইলটোৱে আকৌ এবাৰ শব্দ কৰি উঠিল৷ অঞ্জনে এইবাৰ আবেগ বিহ্বলতাৰে কৈ উঠিল—– এয়া চোৱা, কেনেকুৱা ভূতুনী যেন লাগিছে৷ শুনা মই তোমাক জানো দুখ দিব পাৰোঁ৷ এই পঁচিশ দিনত দুটাকৈ ঘৰ বদলাইছোঁ৷ তোমাৰ সমস্যা হয় বুলিয়েতো বদলাইছোঁ৷ মই জানো নুবুজোঁ৷ হয়তো প্ৰথম ঘৰটোত পানীৰ কিমান সমস্যা, তাতে আকৌ ঘৰটো শূন্যত কিবা ওলমি থকাৰ দৰে, ভূমিকম্প আহে বুলি ভয় লাগে জানা, দ্বিতীয় ঘৰটোত মালিকৰ ড্ৰাগ এডিক্ট পুতেকজনে তোমাক খাওঁ-খাওকৈ চায়, মোৰ নিজৰো কিমান ভয় লাগিছিল৷ অফিচে দিয়া কোঠাটোলৈকে অৱশেষত উভতি আহিলোঁ৷ কিন্তু কি হ’ব—– দুৰ্ভাগ্য, কাষত থাকিল কৰ্মকাৰ আৰু ঝা৷ খটাসুৰ যেন এপাল ল’ৰা-ছোৱালী, মাক দুজনী হ’ল পুতনা৷ সেই কোঠাটোত আমাৰ উমৈহতীয়া অসুবিধাৰ কথা তুমি নাজানা নেকি৷ তক্তাৰ মজিয়া, ৰাতি গোটেই ঘৰটো কঁপে৷ খটাসুৰকেইটাই জুমিবলৈ ৰন্ধ্ৰ বিচাৰি ঘুৰ্মুটিয়াই ফুৰে৷ সেয়া চোৱা নিবেদিতা, সেয়া চোৱা, মেঘবোৰ চোৱা, তোমাৰ গুৱাহাটীত দেখা পাবা এই দৃশ্য৷\nঅঞ্জনে আঙুলিওৱা দিশলৈ নিবেদিতাই উদাসীনভাৱে চালে—– পছিম আকাশৰ মেঘৰ ফাঁকেৰে নিৰ্গত আবেলিৰ সূৰ্যৰ কিৰণে দূৰৰ কৃষ্ণাভ পাহাৰবোৰৰ একাংশ উজলাই তুলিছে, যেন আকাশৰ পৰা কোনোবাই পাহাৰৰ সেইটো অংশত বৃহৎ টৰ্চ এটাৰ পোহৰহে পেলাইছে, সেই পাহাৰবোৰৰ মাজৰ দুখন পাহাৰত এনেয়ে মণিব নোৱাৰা দুশাৰী নিৱাসেৰে সেয়া দুখন মিজো গাঁও৷ ঘৰবোৰৰ টিনৰ চালবোৰ সূৰ্য্যৰ সেই পোহৰত বালিচন্দাৰ দৰে জিলিকি উঠিছে আৰু নাতিদূৰৰ সৌখন পাহাৰৰ মূধচত সৃষ্টি হৈছে মেঘৰ খেলা, পাহাৰখনৰ আনটো ফালৰ পৰা ফিচকাৰীৰ পৰা ওলোৱাৰ দৰে ডাৱৰ এইটো ফাললৈ সোমাই আহিছে৷ মেঘৰ ফাঁকেৰে সৰকা সূৰ্য্যৰ সেই কিৰণে ডাৱৰবোৰৰ বক্ষত ক্ৰমশঃ আঁকিব ধৰিছে একাংশ ৰামধেনু; প্ৰতিটো মুহূৰ্ততে ডাৱৰবোৰৰ ব্যাপ্তি বাঢ়িছে আৰু তাৰ লগে লগে প্ৰতিটো মুহূৰ্ততে ৰামধেনুখনৰো দৈৰ্ঘ্য বাঢ়িব ধৰিছে, অ’ত-ত’ত ৰামধেনুখনৰ ৰংবোৰ উজ্জ্বল আৰু অ’ত-ত’ত ৰামধেনুখনৰ ৰংবোৰ অনুজ্জ্বল……..৷\nনিবেদিতাৰ মুখেৰে অস্ফুট স্বৰেৰে শব্দ দুটা উচ্চাৰিত হ’ল—– ‘মোৰ ভগৱান! ’ তাইৰ কণ্ঠধ্বনিত ৰামধেনুখন ভাগি যোৱাৰ ভয়তেই যেন তাই অঞ্জনৰ কঁকালত আঙুলিৰে হেঁচুকি ফুচফুচাই উঠিল—– ৰেকৰ্ড কৰা, ৰেকৰ্ড কৰা!\nকিন্তু অঞ্জনৰ মোবাইলৰ মনিটৰত বিৰল সেই দৃশ্য ইতিমধ্যেই জলমলাইছে৷ কিন্তু দুটামান ছেকেণ্ড পিছতেই মোবাইলটোৱে গুণগুণাই উঠিল আৰু প্ৰাকৃতিক সেই দৃশ্যৰাজিৰ সলনি দুটা ইংৰাজী শব্দ মনিটৰত জিলিকি উঠিল—- চৌধুৰীদা কলিং৷\n: কাৰ ফোন, কাৰ ফোন৷ চৌধুৰীদাৰ হ’বই লাগিব৷ ধৰা না বেগতে, কি চাই আছা? উস্ মোক দিয়া৷ —- নিবেদিতাই অঞ্জনৰ হাতৰ পৰা মোবাইলটো থপিয়াই আনিলে৷\n: হেল্ল’, চৌধুৰীদা৷ অ’ চৌধুৰীদা, মই নিবেদিতাই কৈছোঁ৷ ভালনে আপোনাৰ?\nঅঞ্জনৰ দৃষ্টি ৰামধেনুখনে পুনৰ কাঢ়ি ল’লে৷ ক্ৰমশঃ ৰামধেনুখনৰ দৈৰ্ঘ্য বাঢ়িছে, ক্ৰমশঃ ডাৱৰবোৰৰ ব্যাপ্তি বাঢ়িছে, পাহাৰৰ নিম্নাংশলৈও ব্যাপ্তি হ’বলৈ ধৰিছে ডাৱৰবোৰ৷ লুংলেই পাংপাৰ হুৱানৰ সেই নিৰ্জনতাৰ বুকুত স্পিকাৰ ফোনত বাজি উঠা অনিৰুদ্ধ চৌধুৰীৰ গুৰু-গম্ভীৰ কণ্ঠস্বৰ ৰজঞ্জনাই উঠিল——অ’ মোৰ ভাল৷ তোমালোকৰ?\n: ভাল, মানে ঠিকেই আছোঁ আৰু৷ এই অকণ ফুৰিবলৈ আহিছোঁ, ছেকেণ্ড ছেটাৰডেও আছিলতো৷ এই গাৰ্ডেনখনলৈ আহিছোঁ, কি নাম—– অ’ কিবা যে পাংলাৰ পাণ নে কি, অঁ তালৈ৷ জানেইটো এই ৰূমটোত মোৰ দমবন্ধ হয়, ভগৱান, কি যে পৰিবেশ! আপুনি দেখি গৈছেই৷ দাদা, কওক না, ঘৰটোৰ কথাটো কি হ’ল?\n: এই অনিৰুদ্ধ চৌধুৰীয়ে দায়িত্ব লোৱাৰ পিছতো চিন্তা কৰি আছা? তোমালোকো যে!\n: নহয়, মানে ইচ্ ৰাম৷ মানে আমি বুজিব পাৰিছোঁ৷ কিন্তু আমি যেনেদৰে থাকিব লগা হৈছে চিন্তা হ’বই দিয়কচোন৷ মানে ঘৰটো তেতিয়াহ’লে কনফাৰ্ম হৈ গ’ল আৰু৷\n: এস্ সিদিনা মই দায়িত্ব লোৱাৰ লগে লগেই কনফাৰ্ম হৈ গৈছিল৷\n: অহ্ কিমান ভাল লাগিছে জানে নে? কিমান ভাল লাগিছে!\n: বুজিছা, মই হাতত লোৱা কাম আজিলৈকে নোহোৱাকৈ থকা নাই৷ ঘৰ এটাতো সামান্য কথা৷ তুমি কি বুজিবা, ঘৰৰ মালিক কাপ্পিজনীয়ে মোৰ মতেই চলে৷ হৈ গৈছে৷ মই পূজাৰ কালেকচনৰ কামত খুউব ব্যস্ত, ফোন কৰোঁ কৰোঁ বুলি গোটেই দিনটো সুৰুঙাই উলিয়াব পৰা নাছিলোঁ৷\n: অ’ চৌধুৰীদা, থেংক ইউ ছ’ মাচ্চ, থেংক ইউ ছ’ মাচ্চ৷ শুনিলা, ঘৰটো হৈ গ’ল! —— নিবেদিতাই উত্তেজিতভাৱে অঞ্জনলৈ চালে৷ অঞ্জনৰ দৃষ্টি ডাৱৰবোৰত আৱদ্ধ৷\n: তুমি কি মানুহ, সঁচাকৈ তুমি কি মানুহ …….\n: কি হ’ল মই শুনি আছোঁতো৷ —-অপ্ৰস্তুত হাঁহি এটি মাৰি অঞ্জনে নিবেদিতালৈ চালে আৰু উচ্চস্তৰত ক’লে —– এহ্ চৌধুৰীদাই কামটো লওঁতেই মই গম পাইছিলোঁ আমাৰ সমস্যাৰ অন্ত পৰিব বুলি৷ মই কিবা মানুহ চিনি নাপাওঁ নেকি? তোমাক মই কৈ থকা নাই নেকি? অ’ চৌধুৰীদা, আপোনাক কেনেকৈ ধন্যবাদ দিওঁ ভাবিব পৰা নাই? কিমান ডাঙৰ সমস্যা এটাৰ পৰা উদ্ধাৰ কৰিলে আপুনি! মইতো প্ৰমোচন ৰিজেক্ট কৰি টোপোলা বান্ধো বুলিয়েই ভাবি আছিলোঁ৷\nঅকস্মাৎ হাঁহিৰ ঢেকঢেকনিৰে মোবাইলটো কঁপি উঠিল—– হে হে হে! সামান্য থকা ঠাইৰ সমস্যাৰ বাবে প্ৰমোচন ৰিজেক্ট কৰি টোপোলা বান্ধিবলৈ ওলাইছিলা? কি কোৱাহে, ইমান দুৰ্বল হ’লে কেনেকৈ হ’ব? সবল হ’ব লাগিব৷ কিমান ডাঙৰ ডাঙৰ সমস্যা আহে জীৱনলৈ, কিমান ডাঙৰ সমস্যা আহে!\n: কিন্তু চৌধুৰীদা, থকা ঘৰটো বহুত ডাঙৰ কথা৷ আপুনি কেনেকৈ বুজি পাব, যি সুন্দৰ ঘৰত আছে আপুনি……\n: হ’ব দিয়া, এতিয়া তোমালোকেও সুন্দৰ ঘৰলৈ আহিবা৷ তথাপিও কওঁ জানা, চব আচলতে মনৰ কথা৷ মন ভালে থাকিলে চব ভাল৷ কি সুন্দৰকৈ আমি দুয়ো কটালোঁ ইয়াত আঠ বছৰ, বিন্দাস্, ন’ টেনচন৷ বুজিছা, ইয়াৰ এই লোকেলবোৰো বিন্দাস্ মানুহ, ন’ টেনচন, হাঃ …… হাঃ …….. হাঃ ……..\nনিবেদিতাৰ হাতৰ তলুৱাত থকা মোবাইলটো আকৌ এবাৰ হাঁহিৰ ঢেকঢেকনিত কঁপি উঠিল৷\n: অ’ চৌধুৰীদা, দেখিছে, মই সোধাই নাই, বাইদেউৰ ভালনে?\n: বাইদেউ৷ অ’ ভাল ভাল৷ সৌৱা তেখেত শুই আছে৷ মাতিম নেকি৷ ৰীণা অ’ ৰীণা ………\n: চৌধুৰীদা, প্লিজ শুবলৈ দিয়ক না, মাতিব নালাগে, একো নহয়৷ চৌধুৰীদা, কথা এটা সোধোঁ —— আমি মানে ঘৰটোলৈ কেতিয়ালৈ ছিফ্ট কৰিব পাৰিম৷\n: ছিফ্ট৷ কাইলৈয়ে পাৰিবা৷ বুজিছা, কাইলৈয়ে পাৰিবা৷ ৰবিবাৰো নহয় কাইলৈ৷\nনিবেদিতাই আনন্দত চিঞৰি উঠিল৷\n: অ’ কাইলৈয়ে পাৰিবা৷ তথাপিও মই পাক্কা খবৰ কাইলৈ ন মান বজাত দিম৷ মানে ঘৰৰ মালিক আজি ক’ৰবালৈ গৈছে৷ তোমালোকে পেকিং-ছেকিং অলপ-অচৰপ কৰি থ’বা আৰু!\n: কিমানযে ভাল লাগিব৷ ৰক্ষা আৰু! ——\nনিবেদিতাই অঞ্জনক খামুচি ধৰিলে৷\nআকৌ এবাৰ হাঁহিৰ ঢেকঢেকনিৰে মোবাইলটো মুখৰ হৈ পৰিল৷ অঞ্জনে দেখিলে ৰামধেনুখন অদৃশ্য হৈ পৰিছে আৰু ডাৱৰবোৰে যেনি-তেনি পিয়াপি দি ফুৰিব ধৰিছে৷ ডাৱৰবোৰৰ এটা অংশ পাহাৰৰ তলৰ বিশাল খাদটোত এখন নদীৰ দৰে বিয়পি পৰিছে৷ মেঘৰ ফাঁকেৰে নিগৰা সূৰ্য্যৰ প্ৰত্যক্ষ কিৰণখিনি স্থানচ্যুত হৈছে আৰু মিজো গাওঁ দুখন নমনা হৈ পৰিছে৷ অঞ্জনে দৃষ্টি ঘূৰাই আনি মোবাইলটোলৈ চাই সুধিলে——- চৌধুৰীদা, নীলোৎপলক আকৌ ঘৰৰ কথা কৈছিলোঁ৷ মানা কৰিম তেনেহ’লে৷\n: সেই মদাহীটোক পুনৰ ঘৰৰ কথা কৈছিলা৷ সি বিচাৰি দিয়া ঘৰত এবাৰ থাকি আহিছা৷ শিক্ষা হোৱা নাই নহয়৷ হ’ব দিয়া তাকেই কোৱা৷ ……..মই বাদ দিলোঁ তেনেহ’লে৷\nঅত্যন্ত তৎপৰতাৰে চকু থিয় কৰি অঞ্জনলৈ চাই নিবেদিতাই ফুচফুচালে—— তুমি কিযে! সচাই মানে কি যে…….\nতাৰ পিছত তাই ফোনটোলৈ চাই কৈ উঠিল ——- ওহোঁ, বেয়া নাপাবা দেই চৌধুৰীদা৷ মানে জানেইতো খেৰ-কুটাকে বাৰে বাৰে কেতিয়াবা আশ্ৰয় কৰিব লগা হয়তো, সেয়েই আৰু৷ তেতিয়া হ’লে চৌধুৰীদা, আমি আজিয়েই পেকিং-ছেকিং কৰি থ’ম৷\n: অ’ কৰিবা৷ কিন্তু মই ফোন নকৰালৈকে ওলাই নাহিবা আকৌ৷ আচ্ছা এটা কথা, চান্দাৰ কথাটো নাপাহৰিবা৷ মই আকৌ ধন ভড়ালী নহয়! মেইন মানুহ৷ ভালকৈ পূজাটো হৈ গ’লে আমাৰে সন্মাম আৰু ……… :\nএকদম একদম, মই এহেজাৰ টকা এই জেপত ৰাখিয়েই থৈছোঁ৷ ——অঞ্জনে ফোনটো হাতত লৈ এইবাৰ আটাহ পাৰি উঠিল৷\n: বেয়া নাপাবা আকৌ৷\n: ইস্! কিযে কয়, আপুনি কিযে কয়! —— নিবেদিতা আৰু অঞ্জন দুয়ো এইবাৰ সমস্বৰে আটাহ পাৰি উঠিল৷\nঘৰলৈ উভতি গৈ কাপোৰ নসলোৱাকৈয়ে নিবেদিতাই বস্তু সামৰাত ব্যস্ত হ’ল৷ সাহা আৰু কৰ্মকাৰ পৰিয়ালৰ খটাসুৰকেইটাৰ কোৰ্হালবোৰ জুবিন গাৰ্গৰ গানৰ তালে তালে মিহলি হৈ গ’ল৷ বস্তু সামৰাৰ মাজে মাজে গৰম খবৰটো নিবেদিতাই ফোনযোগে সকলো আত্মীয়কে দিলে৷ জুবিন গাৰ্গৰ সংগীতৰ তালে তালে সেই নিশা সিহঁতৰ কোঠাটো বহু সময় ভয়ানকভাৱে কঁপিলে৷\nকিন্তু পিছদিনাখন ন বজালৈ বহু আকাংক্ষিত ‘চৌধুৰীদা কলিং’ শব্দ দুটা মোবাইলৰ মনিটৰত সিহঁতৰ দৃষ্টিগোচৰ নহ’ল৷ গতিকে অনিৰুদ্ধ চৌধুৰীৰ নম্বৰটো সিহঁতে নিজেই মিলাওঁতে ফোনটোৱে চিৎকাৰ কৰি উঠিল, ‘দা নাম্বাৰ টু হুইটচ্ য়ু হেভ ডায়েল ইজ্ কাৰেণ্টলি ছুইট্ছ অফ্’৷ আৰু চৌধুৰীৰ লেণ্ডলাইনৰ নম্বৰটো মিলাওঁতে সেইপিনে ফোনটোৱে চিঞৰিলে ঠিকেই যদিও উত্তৰ দিওঁতা কোনো নোলাল৷ লাহে লাহে জুবিনৰ গানৰ তালে তালে খটাসুৰকেইটাৰ ৰবিবৰীয়া কোৰ্হালবোৰ নিবেদিতাৰ কাণত হেলিকপ্টাৰৰ শব্দলৈ পৰ্য্যবসিত হৈ পৰিল৷\nদুপৰীয়ালৈ ‘চুইটছ অফ্’ আৰু ‘ন’ এনচাৰ’ শব্দকেইটাৰ সঘন শ্ৰৱণ আৰু দৰ্শনে নিবেদিতাক টিঙিৰি-তুলা কৰি তুলিলে৷\nগতিকে আলুপিটিকা আৰু ভাত খাই অঞ্জনে অনিচ্ছা সত্ত্বেও অনিৰুদ্ধ চৌধুৰীৰ ঘৰলৈ যাবলৈ ওলাল৷ অৱশ্যে অঞ্জনে সাহস কৰি ক’লে—— বুজিছা, গৈ লাভ নাই নেকি! ঘৰত কোনো নাই৷ নহ’লে লেণ্ড ফোনটো কোনোবাই অন্ততঃ ধৰিলেহেঁতেন৷\n: মূৰটো আৰু মোৰ গৰম নকৰিবা৷ মুঠৰ ওপৰত আজি আৰু ছিফ্ট কৰা নহ’ল৷ এই দুজনীয়ে আজি মোক দাঁত নিকটাই হাঁহিব৷ ——নিবেদিতাৰ চকুৰ পানী ওলাল৷\n‘বুজিছোঁ চৌধুৰীয়ে নোৱাৰিলে কামটো কৰিব৷ সেয়েহে লাজতে মোবাইলটো বন্ধ কৰি ঘৈণীয়েকক লৈ ক’ৰবালৈ ফুৰিবলৈ গৈছে’ —– বুলি ক’বলৈ বাক্য দুটা জিভাৰ আগত লৈয়ো পৰিবেশ খুউব বেয়া হোৱাৰ আশংকাত অঞ্জনে বাক্য দুটা পেটলৈ গিলি দিলে৷ সি তাৰ সলনি কৈ উঠিল ——- তুমি আৰু যে! এদিন আৰু এই কোঠাটোত থাকিলে কিনো হয়৷ কালি সন্ধিয়াৰ পৰা কিমানযে ভাল লাগিছে —— তুমি, মই আৰু জুবিন…….. চোৱা, চোৱা এইফালে এবাৰ চোৱা ………\nঅঞ্জনৰ মোবাইলটোৱে লেনিয়াই উঠিল—— ‘খিছিটিক’৷ নিবেদিতায়ো চিঞৰি উঠিল —— তুমি তুমি, তুমি খবৰটো ল’বলৈ যাবা নে নোযোৱা, নে মই যাম …….. মোক পাগলী বুলি ভাবিছা নেকি৷\nকিন্তু সেই সময়তেই অক্টোবৰ মহীয়া পাহাৰীয়া চেঁচা বতাহ এজাক খিৰিকীৰে সোমাই আহিল৷ বতাহজাকৰ সংগী হৈ আহিল ডাৱৰ আৰু কোঠাটোৰ ভিতৰত অবতৰতে সন্ধিয়া নামি আহিল৷\nঅঞ্জনে বাহিৰত খোজটো পেলাওঁতেই চৌপাশ আৱৰি ধৰা ডাৱৰবোৰ যেন গলি গ’ল আৰু মুষলধাৰ বৰষুণেৰে চৌদিশ ৰজনজনাই উঠিল৷\n: বৰ বেয়া চিন, ঘৰটো নহ’বই যেন পাইছোঁ৷\nচৌধুৰীদাটো যে কেনেকুৱা দয়া-মায়াহীন মানুহ! —— নিবেদিতাৰ চকু দুটা সজল হৈ পৰিল৷\nঅনিৰুদ্ধ চৌধুৰীৰ নম্বৰটো আকৌ এবাৰ মিলাবলৈ বুলি মোবাইলটো হাতত লৈ অঞ্জনে দেখিলে—— মোবাইলত নেটৱৰ্ক নাই৷ কথাটো সি ঘোষণা কৰাৰ পিছত নিবেদিতাই এইবাৰ মাথোঁ নিশ্চুপভাৱে হুমুনিয়াহ কাঢ়িলে৷\nকেইবা ঘণ্টা বৰষুণ সেই হিংস্ৰতাৰেই চলি থাকিল৷ তেনে বৰষুণত পাহাৰৰ চৌপাশে য’তে-ত’তে সৃষ্টি হোৱা অস্থায়ী জুৰিবোৰৰ আৰাও, বৰষুণৰ গৰ্জন, খটাসুৰকেইটাৰ চিঞৰ আৰু বাংলা ভাষাত মাক দুজনীয়ে পৰা গালি -শপনি আৰু মোবাইলৰ কেমেৰাটোৰ ‘খিছিটিক’, ‘খিছিটিক’ শব্দই লাহে লাহে নিবেদিতাক স্থিতপ্ৰজ্ঞ কৰি তুলিলে৷ বৰষুণ কমাৰ পিছতেই মোবাইলৰ নেটৱৰ্ক অহাত অঞ্জনে কিবা এটা ভাবি অনিৰুদ্ধ চৌধুৰীৰ নম্বৰ নলগাই নীলোৎপলৰ নম্বৰ লগালে৷ ভালকৈ ৰিং হ’বলৈ নাপাওঁতেই কণ্ঠস্বৰ এটাই টপৰাই কৈ উঠিল—– হেল্ল’!\n: নীলোৎপল, মই অঞ্জন শইকীয়াই কৈছোঁ৷ ——অঞ্জনে নিবেদিতাৰ সুবিধাৰ বাবে স্পিকাৰ ফোনটো অন্ কৰিলে৷\n: গম পালোঁ৷ কওঁক৷\n: মানে কথা এটা হ’ল —– এই চৌধুৰীদাক মানে অনিৰুদ্ধ চৌধুৰীক ফোন কৰি কৰি পোৱা নাই৷ চুইটছ অফ্ বুলি কয় আৰু ঘৰৰ ফোনটোও কোনেও নধৰে৷\n: কৈ যাওক৷\n: মানে তেওঁৰ লগত কাম অলপ আছিল৷ তেওঁ ক’ত থাকিব পাৰে তুমি খবৰ পোৱা নেকি?\n: হয় নেকি? ক’ত আছে, ক’ত আছে? ——- অঞ্জন আৰু নিবেদিতা দুয়োৱে সমস্বৰে এইবাৰ সুধিলে৷\n: থানাত! অ’ মানে চান্দাৰ বাবে গৈছে৷ কিন্তু মিজোবোৰতো খ্ৰীষ্টিয়ান৷ চান্দা দিয়ে জানো পূজা-তুজাৰ বাবে?\n: তেন্তে কিহৰ বাবে গৈছে?\n: মালিচ ল’বলৈ৷\n: মালিচ ল’বলৈ?\n: চৌধুৰী ডাঙৰীয়া লক্ আপত৷\n: লক্ আপত?\n: অঁ আকৌ৷\n: কিন্তু কিহৰ বাবে? পূজাৰ পইছা-তইছা মাৰিলে নেকি?\n: নাই মৰা৷\n: তেন্তে? কোৱানা?\n: কাষৰ ঘৰৰ মিজো ছোৱালী এজনীক মৰম কৰিবলৈ গৈছিল৷ হাঁহি-মাতি কথা পাতে৷ আমাৰ চৌধুৰী বাপুৰাইহে বেলেগ বুজিলে৷ ছোৱালীজনীয়ে চিঞৰি দিলে আৰু ………\n: ঈশ্বৰ, ঈশ্বৰ! সচাঁ জানো!\n: মিছা৷ আচ্ছা, ৰাখিছোঁ ফোন, বাই!\n: ৰ’বা ৰ’বা, ৰ’বাচোন, হয় দিয়া সচাঁ৷ কোৱাচোন, তেখেত কেতিয়া গৈছিল?\n: কালি সন্ধিয়া৷\n: তাৰ পিছত প্ৰথমে মিজো সন্থাই লৈ গ’ল৷ ৰাতিটো ৰাখি আজি পুৱা পুলিচৰ হাতত দিছে আৰু ……..\n: হৰি হৰি৷ মাৰ ধৰ কৰিছে নেকি?\n: মাৰধৰ? কৰা নাই, গোল্লা-জিলাপী খুৱাইছে!\n: ছোৱালীজনী কিমান বয়সৰ?\n: মেট্ৰিক পাছ কৰিছে এইবাৰ৷\n: কৃষ্ণ কৃষ্ণ! তুমি পিছে এতিয়া ক’ত আছা?\n: চিন্তা নকৰিব, লক্ আপৰ বাহিৰত আছোঁ৷ আমি কেইবাজনো আহিছোঁ—— মণ্ডল, বেনাৰ্জী, ফুকন, চেৰিয়ন৷ আমি ছেটল কৰিছোঁ কেছটো৷ মিজো সন্থাক ফাইন দিব লাগিব অলপ তেওঁ৷ বচ্ দহ হাজাৰমান৷ আৰু শুনক, তেওঁৰ ঘৰৰ ফালে নাযাব দেই আৰু, পিটিব৷ আমাৰ এজনে গৈছিল, আজি কিবা কৈহে বাচি আহিছে মিজো ভাষা জানে বাবে৷ আচ্ছা ৰাখিছোঁ৷ আমাৰ ভৈয়ামৰ মানুহৰ এয়াই ভুল আৰু!\nঅঞ্জন আৰু নিবেদিতাই দুয়ো দুয়োৰে মুখলৈ চালে৷ নিবেদিতাই অকস্মাৎ বিকৃত হাঁহি এটা মাৰিলে আৰু সেই হাঁহিটিক বুকুত বন্দী কৰি অঞ্জনৰ মোবাইলৰ কেমেৰাটোৱে চিঞৰি উঠিল—— ‘খিছিটিক’৷\n← ৰেলপথ – ড. স্মৃতিমালা শৰ্মা\nমোৰ বিদেশী বোৱাৰীজনী – পৰী শ্যামলী ভূঞা →


ইণ্ডিয়ান ৰিভাইচ ভাৰচন (IRV) আচামিচ - 2019 মাৰ্কে লিখা শুভবাৰ্তা 13 অধ্যায়\n1 পাছত যীচু মন্দিৰৰ পৰা ওলাই যাওঁতে তেওঁৰ শিষ্য সকলৰ এজনে তেওঁক ক’লে, “হে গুৰু, চাওক, কেনে আশ্চর্যজনক শিল আৰু ইয়াৰ গাঁথনি!”2তাতে যীচুৱে তেওঁক ক’লে, “তুমি এই বৰ বৰ গাঁথনি দেখিছা নে? ইয়াৰ কোনো এটা শিল আনটো শিলৰ ওপৰত পৰি থকা নাপাবা কিয়নো এই সকলো ভাঙি পেলোৱা হব৷”\n3 পাছত তেওঁ জৈতুন পৰ্বতত, মন্দিৰৰ বিপৰীতে বহি থাকোতে পিতৰ, যাকোব, যোহন আৰু আন্দ্ৰিয়ই গুপুতে তেওঁক সুধিলে,4“আমাক কওক এনে ঘটনা কেতিয়া ঘটিব? আৰু এই সকলো সিদ্ধ হ’বলৈ উদ্যত হোৱা চিন কি হব?”\n5 তেতিয়া যীচুৱে তেওঁলোকক ক’বলৈ ধৰিলে, “কোনেও যেন তোমালোকক নুভুলায়, এই কাৰণে সাৱধান হোৱা।6অনেকে মোৰ নামেৰে আহি, ‘ময়েই সেই জন’, বুলি বহু মানুহক ভুলাব।\n7 তোমালোকে যেতিয়া ৰণৰ কথা আৰু যুদ্ধ হোৱাৰ সম্ভাৱনাৰ বাতৰি শুনিবা, তেতিয়া উদ্বিগ্ন নহ’বা; কাৰণ এইবোৰ ঘটিব লাগে; কিন্তু শেষ সময় তেতিয়াও আহিবলৈ আছেই। 8 কিয়নো জাতিৰ বিৰুদ্ধে জাতি আৰু ৰাজ্যৰ বিৰুদ্ধে ৰাজ্য উঠিব; ঠায়ে ঠায়ে ভুমিকম্প আৰু আকালো হ’ব৷ এইবোৰ যাতনাৰ আৰম্ভণিহে মাথোন।\n9 কিন্তু তোমালোকে নিজলৈ সাৱধান হ’বা; কিয়নো মানুহবোৰে তোমালোকক বিচাৰ সভাত শোধাই দিব; তদুপৰি নাম-ঘৰত তোমালোকক প্ৰহাৰ কৰিব৷ মোৰ কাৰণে দেশাধিপতি আৰু ৰজা সকলৰ সন্মুখত মোৰ সাক্ষী হবলৈ তোমালোক থিয় হ’বা। 10 কিন্তু প্ৰথমে সকলো জাতিৰ আগত শুভবাৰ্তা প্রচাৰ হ’ব লাগিব।\n11 যেতিয়া তেখেত সকলে তোমালোকক বন্দী কৰি নি শোধাই দিব, তেতিয়া কি ক’ব লাগে সেই বিষয়ে আগেয়ে চিন্তা নকৰিবা৷ সেই সময়ত কি কব লাগে, সেই বিষয় তেতিয়াই দিয়া হ’ব; কিয়নো তোমালোক সেই কথা কওঁতা নোহোৱা, কিন্তু পবিত্ৰ আত্মাহে কওঁতা। 12 তেতিয়া ককায়েকে ভায়েকক, বাপেকে পুতেকক মৰণলৈ শোধাই দিব; আৰু সন্তান সকলে মাক- বাপেকৰ বিৰুদ্ধে থিয় হৈ তেওঁলোকক বধ কৰাব। 13 মোৰ নামৰ কাৰণে তোমালোক সকলোৰে ঘৃণাৰ পাত্ৰ হ’বা; কিন্তু যি জনে শেষলৈকে সহন কৰি থাকিব, সেই জনেই পৰিত্ৰাণ পাব।\n14 কিন্তু যেতিয়া পূজাৰ বাবে সেই ধ্বংসকাৰী ঘিণলগীয়া প্ৰতিমূৰ্তিটো থাকিব নলগীয়া ঠাইত থকা দেখিবা, (যি জনে পঢ়ে, তেওঁ বুজক), তেতিয়া যিহুদীয়াত থকা লোক সকল পৰ্বতলৈ পলায় যাওঁক; 15 ঘৰৰ ওপৰত থকা জনে, তেওঁৰ ঘৰৰ ভিতৰৰ পৰা কোনো বস্তু উলিয়াবলৈ নামি নাহক আৰু ভিতৰলৈ নোসোমাওক; 16 আৰু পথাৰত থকা জনে নিজৰ কাপোৰ খন ল’বৰ বাবেও উলটি নাযাওঁক।\n17 কিন্তু সেই কালত গৰ্ভৱতী আৰু কোলাত কেচুৱা থকা তিৰোতা সকলৰ সন্তাপ হ’ব 18 এইবোৰ যেন জাৰ-কালত নঘটে, তাৰ বাবে প্ৰাৰ্থনা কৰিবা। 19 কিয়নো সেই কেইটা দিনত বহু মনোকষ্ট হ’ব৷ ঈশ্বৰে স্ৰজা সৃষ্টিত, আৰম্ভণিৰে পৰা এতিয়ালৈকে তেনে কষ্ট কেতিয়াও হোৱা নাই আৰু নহ’বও। 20 যদি প্ৰভুৱে সেই দিনৰ সংখ্যা কম নকৰে, তেনেহলে কোনো মানুহৰে ৰক্ষা নহ’ব৷ কিন্তু যি সকলক তেওঁ মনোনীত কৰিলে, যি সকলক তেওঁ বাছি ল’লে; সেই লোক সকলৰ কাৰণে তেওঁ এই দিনৰ সংখ্যা কম কৰিলে।\n21 তেতিয়া যদিও কোনোৱে তোমালোকক কয়, ‘চোৱা, খ্ৰীষ্ট ইয়াত আছে!’ বা ‘চোৱা, সৌ তাত আছে!’ তথাপি বিশ্বাস নকৰিবা। 22 কিয়নো ভুৱা খ্ৰীষ্ট আৰু ভুৱা ভাববাদী সকল আবিৰ্ভাৱ হব আৰু চিনৰ সৈতে আশ্চর্যজনক কাম কৰিব; সম্ভৱ হ’লে তেওঁলোকে মনোনীত লোক সকলকো ভুলাবলৈ চেষ্টা কৰিব৷ 23 সেয়েহে তোমালোক সাৱধান হোৱা! কিয়নো মই তোমালোকক সময়ৰ আগতে এই বিষয়ে কলোঁ।\n24 কিন্তু সেই মনোকষ্টৰ দিনবোৰৰ পাছত,\n25 আকাশৰ পৰা তৰাবোৰ খহি তললৈ পৰিব\n26 তেতিয়া তেখেত সকলে মানুহৰ পুত্ৰক, পৰাক্ৰম আৰু প্ৰতাপেৰে মেঘৰ ওপৰত অহা দেখিব। 27 তেওঁ দূত সকলক পঠিয়াই পৃথিৱীৰ সীমাৰ পৰা আকাশৰ সীমালৈকে, চাৰিওফালৰ পৰা নিজৰ মনোনীত লোক সকলক আনি গোটাব৷\n28 ডিমৰু গছজোপাৰ পৰা এটা দৃষ্টান্ত শিকা। যেতিয়া তাৰ ঠাল কোমল হৈ কুঁহিপাত মেলে তেতিয়া জহকাল ওচৰ হৈছে বুলি তোমালোকে জানা। 29 সেইদৰে যেতিয়া এইবোৰ ঘটনা দেখিবা, তেতিয়া তেওঁ ওচৰ চাপি দুৱাৰমুখ পালেহি বুলি তোমালোকে জানিবা।\n30 মই তোমালোকক স্বৰূপকৈ কওঁ, এই সকলো নঘটালৈকে এই কালৰ লোক লুপ্ত নহ’ব। 31 আকাশ আৰু পৃথিৱী লুপ্ত হ’ব কিন্তু মোৰ বাক্য কেতিয়াও লুপ্ত নহ’ব। 32 কিন্তু পিতৃৰ বাহিৰে সেই সময় বা দিনৰ প্ৰসংগত কোনো এজনে নাজানে, সেয়া স্বৰ্গৰ দূতেই হওক বা পুত্ৰই হওক৷\n33 সেই বিষয়ে সাৱধান হোৱা! পৰ দি প্ৰাৰ্থনা কৰি থাকা;* ৰো 13:11; 1 থি 5:6; 1 পি 5:8৷কিয়নো সেই সময় কেতিয়া আহিব, এই বিষয়ে তোমালোকে নাজানা। 34 সেইদিন এনেদৰে আহিব, যেনেকৈ কোনো লোক নিজৰ ঘৰ এৰি বিদেশলৈ যায় আৰু নিজৰ দাসবোৰক তেওঁ অধিকাৰ দি প্ৰতিজনৰ কাম ভাগ কৰি দিয়ে, আৰু ঘৰৰ দুৱৰীক পৰ দি থাকিবলৈ আজ্ঞা দিয়ে৷\n35 এই হেতুকে তোমালোকেও পৰ দি থাকা; কিয়নো ঘৰৰ গৰাকী গধূলি বা মাজনিশা বা কুকুৰাই ডাক দিয়া পৰত বা ৰাতিপুৱা কেতিয়া আহিব তোমালোকে নাজানা৷ 36 তেওঁ অকস্মাতে আহি তোমালোকক যেন টোপনিত থকা নেদেখে। 37 মই তোমালোকক কি কি কব লাগে, সেই সকলোবোৰকে কলোঁ, পৰ দি থাকা৷”\n*13 অধ্যায়:33 ৰো 13:11; 1 থি 5:6; 1 পি 5:8৷


মণিপুৰী সকল Class 10 - (প্রশ্নোত্তৰ) বৈচিত্র্যময় অসম দশম শ্ৰেণী - Sebahslc.In\nমণিপুৰী সকল Class 10\n১। কেতিয়াৰ পৰা মণিপুৰীসকলে অসমত স্থায়ীভাবে বসবাস কৰিব আহিছে?\nউঃ ১৮১৯ চনত মান সেনাই মণিপুৰ আক্ৰমণ কৰাৰ সময়ত মান সেনাৰ বৰ্বৰ অত্যাচাৰ তথা উৎপীড়ন সহ্য কৰিব নােৱাৰি বহুতাে মণিপুৰী লােকে কাছাৰ, ছিলেট (বর্তমান বাংলাদেশ) আদি ঠাইলৈ আঁতৰি আহিছিল। পিছলৈ তেওঁলােক উভতি নগৈ বর্তমান অসমৰ কাছাৰ, হাইলাকান্দি আৰু কৰিমগঞ্জ জিলাত স্থায়ীৰূপে থাকিবলৈ লৈছিল।\n২। ভাৰতীয় সংবিধানৰ অষ্টম অনুচ্ছেদত মণিপুৰী ভাষা কিমান চনত অন্তর্ভুক্ত হয় ?\nউঃ ১৯৯২ চনত ভাৰতীয় সংবিধানৰ অষ্টম অনুচ্ছেদত মণিপুৰী ভাষাক অন্তর্ভুক্ত কৰা হয়।\n৩। মণিপুৰী মীতৈ/ মৈতৈসকলৰ সমাজত সাতটা য়েক-ছালাই (সমষ্টি)ৰ নাম কি কি?\nউঃ মণিপুৰী মীতৈ মৈতৈ সমাজৰ সাতটা য়েক-ছালাইৰ নাম হৈছে। (নিংথৌজা), লুৱাং, খুমন, মােইৰাং, অঙোম, খাবা-ঙানবা আৰু চেংলৈ।\n8। মণিপুৰী মীতৈ/ মৈতৈ সকলৰ নিজা ঘৰত পূজা-অর্চনা কৰা দেৱ-দেৱীসকলৰ নাম কি কি ?\nউঃ মণিপুৰী মীতৈ লােকসকলৰ ঘৰত পূজা-অর্চনা কৰা দেৱ-দেৱীসকলৰ নাম হ’ল —য়ুমলাই, লাইনিংথৌ ছানামহী,ইমা লৈমৰেন শিদবী আদি।\n৫। লাই হৰাওবা কি? বছৰৰ কি মাহত লাই হৰাওবা উৎসৱ পালন কৰা হয়? লাই হওবা উৎসৱত ব্যৱহাৰ কৰা এবিধ বাদ্যযন্ত্রৰ নাম লিখা।\nউঃ লাই হৰাওবা হৈছে মণিপুৰীসকলৰ এটা কৃষিভিত্তিক উৎসৱ।ই মণিপুৰী লােকাচাৰৰ সৈতেও জড়িত, সেয়েহে ইয়াক মণিপুৰী সংস্কৃতিৰ দৰ্পণ বুলি কোৱা হয়। “লাই হৰাবাৰ” অৰ্থ হৈছে “অদৃশ্য আৰাধ্যজনক সন্তুষ্ট কৰা”। এই উৎসৱ ব’হাগ মাহত পালন কৰা হয়। এই উৎসৱত ব্যৱহাৰ কৰা এবিধ বাদ্যযন্ত্র হৈছে পেনা।\n৬। মণিপুৰী মীতৈ মৈতৈসকলৰ কিছুমান নাচৰ নৃত্যৰ নাম লিখা।\nউঃ মণিপুৰী মীতৈ মৈতৈসকলৰ কিছুমান নাচৰ নাম হৈছে – থাবল চোংবি, মাইবী জগােই (লাই হৰাওবা নৃত্য) আদি।\nRelated Post: মিচিং সকল Class 10\n৭। চমুটোকা লিখা।\n(ক) নাওৰিয়া ফুলাে: নাওৰিয়া ফুলাে হৈছে আধুনিক মণিপুৰী সাহিত্যৰ বাট কাটোতা। ঘৰুৱা নাম ‘ফুন্দ্রেই। অসমৰ হাইলাকান্দি জিলাৰ ৰাজেশ্বৰপুৰ মৌজাৰ ‘লাইশ্রম খুন’ গাঁৱত ১৮৮৮ চনত নাওৰিয়া ফুলােৰ জন্ম। পাছলৈ শিক্ষকতা বৃত্তিক আঁকোৱালি লােৱা ফুলােৱে ১৯১৮-১৯ বৰ্ষত হিন্দু উপাখ্যানৰ কাহিনীৰ আধাৰত পাঁচখন নাটক লিখে। উল্লেখ্য যে সেই সময়ছােৱা অর্থাৎ ১৯২০-৩০ চনলৈকে মণিপুৰী সাহিত্যৰ বাবে আছিল আধুনিক অৰুণােদয়ৰ দশক। পৰৱৰ্তী দশকটোৰ ১৯ খন কাব্যসংকলন আৰু নিবন্ধ গ্রন্থ ফুলােৱে ৰচনা কৰে। প্রাচীন ঐতিহ্যৰ গৰিমা কীর্তন, বিলুপ্ত মীতৈ দেৱ-দেৱীৰ স্রোত, স্তুতি, মন্ত্র, গীত আদি তেওঁৰ কবিতাৰ অন্তর্ভুক্ত।\nসাহিত্য চর্চাতে ব্ৰতী নাথাকি নিজ মতাদর্শ প্রচাৰ আৰু প্ৰসাৰৰ বাবে ফুলােৱে মাত্র ১২ গৰাকী অনুৰাগীক লৈ গঠন কৰে অপােকপা সমাজ’ নামৰ এক মঞ্চ গঠন কৰে। পুনৰুত্থানবাদী’ নায়কৰূপে জনসাধাৰণৰ মাজত তেওঁ পৰিচিত হ’ল। এইগৰাকী বহুমুখী প্রতিভাৰ গৰাকীৰ ১৯৪১ চনত মৃত্যু হয়।\n(খ) নৃত্যগুৰু কে যতীন্দ্র সিংহঃ এগৰাকী বৰেণ্য নৃত্যগুৰু আৰু শিক্ষাবিদ কে. যতীন্দ্র সিংহ বিশ্বভাৰতী শান্তিনিকেতন সংগীত ভৱনৰ অৱসৰপ্ৰাপ্ত অধ্যক্ষ। ১৯৪৩ চনত অসমৰ কাছাৰ জিলাৰ লক্ষীমপুৰত তেওঁৰ জন্ম। নৃত্য যেন উত্তৰাধিকাৰ সূত্রেই তেওঁ পাইছিল পিতৃ প্রসিদ্ধ মণিপুৰী নট সংকীর্তন গুৰু কে. কামিনী সিংহৰ পৰা। ল’ৰালিতেই তেওঁ পিতৃৰ পৰা আহৰণ কৰিছিল নট-সংকীর্তন তথা নৃত্যৰ আদিপাঠ।\nপাছলৈ মণিপুৰৰ প্ৰখ্যাত নৃত্যগুৰু গুৰু লােকেশ্বৰ, গুৰু অমুবী আৰু গুৰু অতোন্বাৰ পৰা নৃত্যৰ তেওঁ শিক্ষাগ্রহণ কৰিছিল। শান্তিনিকেতনৰ পৰা নৃত্য বিষয়ত উচ্চশিক্ষা গ্রহণ কৰি তেওঁ তাতেই নৃত্য আৰু সংগীত বিভাগত অধ্যাপনা কৰিবলৈ লয়। লগে লগে অব্যাহত ৰাখে নৃত্যৰ সাধনা। নিজে নতুন নৃত্যশৈলী উদ্ভাৱন কৰি, ৰাষ্ট্ৰীয়- আন্তঃৰাষ্ট্ৰীয় স্তৰত নিজে নৃত্য প্রদর্শন তথা বক্তৃতা প্রদান কৰি তেওঁ দৰ্শকৰ মন মুহিছিল। ন আৰু বিনয়ী যতীন্দ্র সিংহৰ তত্ত্বাৱধান আৰু নির্দেশনাত তেওঁৰ ছাত্র- ছাত্ৰীয়ে বিশ্বৰ বিভিন্ন ঠাইত মণিপুৰী আৰু ৰবীন্দ্ৰ নৃত্য নাচি বিপুল প্রশংসা লাভ কৰিছিল। ২০১০ চনত তেওঁ অধ্যাপনা তথা অধ্যক্ষ পদৰ পৰা অৱসৰ গ্ৰহণ কৰিলেও নৃত্যচর্চা বা সাধনা জীৱনৰ শেষ মুহূৰ্তলৈকে কৰি গৈছিল। ‘ত্রিধাৰ’ আৰু ‘মীৰাজিনসা’ শীর্ষক টেলিফিল্ম দুখনত তেওঁ অভিনয় কৰিছিল। তেওঁৰ কৰ্মৰ স্বীকৃতিস্বৰূপে ২০০৬ চনত মণিপুৰী সাহিত্য পৰিষদ, অসমে নৃত্যগুৰু’, ২০১০ চনত ত্ৰিপুৰাৰ ৰাজকুমাৰ বুদ্ধিমন্ত মেমৰিয়েল ডান্স একাডেমিয়ে ৰাজকুমাৰ মেমােৰিয়েল এৱাৰ্ড’আৰু ২০১২ চনত মণিপুৰী সাহিত্য পৰিষদ,ইম্ফলে তেওঁলৈ আগবঢ়ায় ‘নৃত্যৰত্ন’ উপাধি। এইগৰাকী প্রতিভাৱান, বৰেণ্য নৃত্যশিল্পীয়ে ২০১৮ চনত মৃত্যুবৰণ কৰে।\n(গ) সমাজসেবিকা সৰস্বতী সিংহাঃ অধিবক্তা তথা অসম আন্দোলনৰ এগৰাকী নেত্রী আছিল সৰস্বতী সিংহা। ১৯৫৮ চনত হােজাই জিলাৰ লংকাৰ আমপুখুৰী গাঁৱত সৰস্বতী সিংহাৰ জন্ম হৈছিল। কৃষক পৰিয়ালৰ সন্তান সৰস্বতীয়ে নিজ গাঁৱতে প্রাথমিক শিক্ষা গ্রহণ কৰি পাছলৈ নগাঁও আইন মহাবিদ্যালয়ৰ পৰা স্নাতক ডিগ্রী লয়। কর্মজীৱন আৰম্ভ কৰে অসম চৰকাৰৰ সমাজ কল্যান বিভাগৰ অঙ্গনৱাড়ী কর্মী হিচাপে। তাৰ পাছত শিক্ষকতাও কৰে যদিও পাছলৈ তেওঁ অধিবক্তা হিচাপে নিজকে প্রতিষ্ঠিত কৰে। তেৱেই হৈছে ব্ৰহ্মপুত্র উপত্যকাৰ প্ৰথমগৰাকী মণিপুৰী মহিলা অধিবক্তা। নাৰী সমাজৰ চেতনা জাগৰণ, সমাজৰ কু-সংস্কাৰ নিমূলৰ হকে তেওঁ একাধিক মহিলা সংগঠনাে প্রতিষ্ঠা কৰিছিল। ২০০৫ চনত তেওঁৰ উদ্যোগত প্রতিষ্ঠা হৈছিল ‘পান মণিপুৰ লিটাৰেৰী ফ’ৰাম’ নামৰ ভাষা-সাহিত্যৰ অনুষ্ঠান। মণিপুৰী ভাষা- সাহিত্যৰ উন্নতিৰ হকে তেওঁ আজীৱন কাম কৰি গৈছিল । তেওঁৰ সমাজসেৱাৰ স্বীকৃতিস্বৰূপে মণিপুৰী সাহিত্য পৰিষদ, অসমে তেওঁক ২০১২ চনত ‘সমাজসেৱিকা’ উপাধি আৰু বঁটাৰে সন্মানিত কৰে। ২০১২ চনতসৰস্বতী সিংহাই মৃত্যুবৰণ কৰে।\n(ঘ) নােহথােম্বম বিদ্যাপতি সিংহ : সাংস্কৃতিক, সামাজিক, ৰাজনৈতিক দিশত নেতৃত্ব বহন কৰা এগৰাকী মণিপুৰৰ বাহিৰত থকা মণিপুৰীব্যক্তি হৈছে নােংথােম্বম বিদ্যাপতি সিংহ। বর্তমান হাইলাকান্দি জিলাৰ লালা চহৰত ১৯১২ চনত তেওঁ জন্মগ্রহণ কৰিছিল। ঢাকা বিশ্ববিদ্যালয়ৰ পৰা বুৰঞ্জী বিষয়ত স্নাতক ডিগ্রী লৈ সিংহই ইংৰাজীৰ শিক্ষকৰূপেহে কৰ্মজীৱন আৰম্ভ কৰে কাছাৰ জিলাত। সেই অঞ্চলত তেওঁৰ প্রচেষ্টাতে হাইস্কুল স্থাপন হয় প্রথমবাৰলৈ। সাংস্কৃতিক দিশৰাে বহু কামত তেওঁ জড়িত আছিল। কাছাৰ মণিপুৰী যুৱ সংঘ’ নামৰ অনুষ্ঠানটোৰ দ্বাৰা তেওঁ স্বজাতিৰ যুৱকসকলক জাগ্রত কৰিছিল। ১৯৪৬ চনত তেওঁ অসম বিধানসভা নির্বাচনত দক্ষিণ হাইলাকান্দিৰ বিধায়ক হিচাপে নির্বাচিত হৈছিল। তেওঁৰ প্ৰচেষ্টাতেই অসম চৰকাৰে মণিপুৰী ভাষাক শিক্ষাৰ মাধ্যম হিচাপে স্বীকৃতি দিছিল। ১৯৫৪ চনত এইগৰাকী বিশিষ্ট ব্যক্তিৰ মৃত্যু ঘটে।\n(ক) প্ৰধানকৈ অসমৰ কোনকেইখন জিলাত মণিপুৰী লােকসকলে বাস কৰে?\nউঃ বৰাক উপত্যকাৰ কাছাৰ, হাইলাকান্দি আৰু কৰিমগঞ্জ জিলাত।\n(খ) মানসকলে কেতিয়া মণিপুৰ আক্ৰমণ কৰিছিল ?\nউঃ ১৮১৯ চনত মানসকলে মণিপুৰ আক্ৰমণ কৰিছিল।\n(গ) মণিপুৰী বা মীতৈসকলৰ ভাষাটোক কি বুলি কোৱা হয়।\nউঃ মণিপুৰী বা মীতৈসকলৰ ভাষাটোক মীতৈলােন বা মৈতৈলােন বুলি কোৱা হয়।\n(ঘ) মণিপুৰীসকলৰ নিজস্ব লিপিটোৰ নাম কি?\nউঃ মণিপুৰীসকলৰ নিজস্ব লিপিটোৰ নাম মীতৈ ময়েক।\n(ঙ) অসম চৰকাৰে কেতিয়া মণিপুৰী বহুল অঞ্চলত মণিপুৰী ভাষাটোক প্রাথমিক তথা হাইস্কুল পর্যায়ত শিক্ষাৰ মাধ্যমৰূপে প্রচলন কৰে?\nউঃ অসম চৰকাৰে ১৯৫৬ চনত প্রাথমিক পর্যায়ত আৰু ১৯৮৪ চনত হাইস্কুল পর্যায়ত মণিপুৰী ভাষাটোক মণিপুৰী জনবহুল অঞ্চলত শিক্ষাৰ মাধ্যম হিচাপে প্রচলন কৰে।\n(চ) মণিপুৰী সমাজক একগােট কৰি ৰখা সমাজ ব্যৱস্থাটোৰ নাম কি?\nউঃ মণিপুৰী সমাজক একগােট কৰি ৰখা সমাজ ব্যৱস্থাটোৰ নাম য়েক-ছালাই।\n(ছ) মণিপুৰী সমাজৰ উপগোটসমূহক কি বুলি কোৱা হয়?\nউঃ মণিপুৰী সমাজৰ উপগােটসমূহক যুমনাক বা শাগৈ বুলি কোৱা হয়।\n(জ) “পীবা” কি?\nউঃ ‘পীবা’ হৈছে মণিপুৰী সমাজ ব্যৱস্থাত থকা এটা উত্তৰাধিকাৰী স্বৰূপ পদবী। মণিপুৰী সমাজৰ প্ৰতিটো য়ুমনাক’ বা ‘শাগৈ’ত বংশানুক্রমিকভাৱে জ্যেষ্ঠ পুত্ৰসকলক ‘পীবা’ পদবী প্ৰদান কৰা হয়।\n(ঝ) কিহক লৈপন তাখৎপা বুলি কোৱা হয় ?\nউঃ মণিপুৰী লােকসকলে নিজ গৃহৰ চৌহদৰ বেৰত মাটিৰে ঢাপদিয়ে। ইয়াকে লৈপন তাখৎপা বুলি জনা যায়।\n(ঞ) মণিপুৰী সমাজত গাঁৱৰ মুখিয়ালজনক কি বুলি কোৱা হয়?\nউঃ মণিপুৰী সমাজত গাঁৱৰ মুখিয়ালজনক খুন অহন বুলি কোৱা হয়।\n(ট) মণিপুৰী লােকসকলৰ প্ৰধান জীবিকা কি?\nউঃ মণিপুৰী লােকসকলৰ প্ৰধান জীৱিকা কৃষি।\n(ঠ) ‘লাই হৰাওবা’ৰ অর্থ কি ?\nউঃ ‘লাই হৰাওবা’ৰ অৰ্থ হৈছে নেদেখাজনৰ সন্তোষ সাধন।\n(ড) উমংলাই’ কোন?\nউঃ ‘উমংলাই’ হৈছে মণিপুৰীসকলৰ আদিম জড় দেৱতা।\n(ঢ) ‘লাই হত্যা’ নৃত্যৰ প্ৰধান শিল্পী কোন?\nউঃ ‘লাই হৰাওবা’নৃত্যৰ প্ৰধান শিল্পী হৈছে মাইবা-মাইবী।\n(ক) ক’ত ক’ত মণিপুৰী ভাষাৰ প্ৰচলন থকা দেখা যায় ?\nউঃ মণিপুৰৰ লগতে অসম, ত্ৰিপুৰা, মিজোৰাম, মেঘালয়, নগালেণ্ডৰ উপৰি দক্ষিণ-পূর্ব এছিয়াৰ ম্যানমাৰ আৰু বাংলাদেশ মণিপুৰী ভাষাৰ প্ৰচলন থকা দেখা যায় ।\n(খ) মণিপুৰী সমাজ ব্যৱস্থাৰ বিষয়ে চমুকৈ লিখা।\nউঃ মণিপুৰী সমাজ ব্যৱস্থা যথেষ্ট প্রণালীৱদ্ধ। মণিপুৰী সমাজক মিতৈ বা মীতৈ নামেৰেও জনাজাত। এই সমাজক সাতটা খেল বা ফৈদত ভাগ কৰা হয়, মণিপুৰী ভাষাত যাক জনা যায় ‘য়েক-ছালাই’নামেৰে।‘য়েক-ছালাই’ আকৌ যুমনাক’ বা ‘শাগৈ’ নামৰ কিছুমান উপখেলত বিভক্ত। এই সমগ্র সমাজ ব্যৱস্থাই মণিপুৰ সমাজক একগােট কৰি ৰাখিছে। এই সমাজ ব্যৱস্থাত প্ৰতিটো শাগৈৰ বংশগতভাৱে অহা জ্যেষ্ঠ পুত্ৰক মুখিয়ালৰ দায়িত্ব দিয়া হয়, তেওঁ পীবা’নামেৰে পৰিচিত। মণিপুৰীসকলে ঘৰৰ বাৰীৰ চৌহদত মাটিৰে ঢাপ দিয়ে যাক ‘লৈপন তাখৎপা’ বুলি জনা যায়, এয়া মণিপুৰী সমাজৰ পৰিচিত দৃশ্য। খুন অহন’ বা গাঁওবুঢ়াই গাঁও একোখন পৰিচালনা কৰে। ইয়াৰ উপৰি গাঁৱৰ শান্তি-শৃংখলা আৰু আত্মীয়তা অটুট ৰাখিবলৈ প্রত্যেক গাঁৱতে থাকে “গােপাল হনজবা’ আৰু ‘গােপাল হিদং’ নামেৰে সামাজিক সংগঠন।\n(গ) মণিপুৰীসকলৰ ধৰ্মীয় ৰীতিনীতি, আচাৰ-অনুষ্ঠান আদিৰ বিষয়ে চমুকৈ লিখা।\nউঃ মণিপুৰীসকল বৈষ্ণৱ ধৰ্মৰ উপাসক হ’লেও লােকাচাৰ মানি কেতবােৰ দেৱ-দেৱীৰ পূজা কৰে। তাৰ ভিতৰত য়ুমলাই, লাইনিংথৌ ছানামহী, ইমা লৈমৰেন শিদী আদি দেৱ-দেৱী প্রধান। আদিম জড়দেৱতা উমংলাইৰ পূজা প্রতি বছৰে মণিপুৰীসকলে পালন কৰে। মণিপুৰী সমাজত যিকোনাে ধর্মীয় সকাম বা সামাজিক অনুষ্ঠানৰ শুভাৰম্ভত নাৰী অপৰিহার্য অংগ। মণিপুৰীসকল মুখ্যতঃ কৃষিজীৱি হােৱা হেতুকে তেওঁলােকে পালন কৰা আচাৰ অনুষ্ঠানো কৃষিৰ লগত সম্পর্কিত। তেওঁলােকৰ মুখ্য উৎসৱ ‘লাই হৰাওবা’ কৃষিভিত্তিক অথচ লােকাচাৰ জড়িত। তদুপৰি উমংলাই পূজা প্রাংগনত তেওঁলােকে উদ্যাপন কৰে ‘লাই হাৰাউফম’। মণিপুৰীসকলৰ ধৰ্মীয় ৰীতিনীতি, আচাৰ-অনুষ্ঠান আদিয়ে বহন কৰি আহিছে স্বকীয় বৈশিষ্ট্য।


চাৰিচকীয়া বাহন আছে নেকি আপোনাৰ? গাড়ীত লগাব লাগিব এই সমূহ ডিভাইচ, অহা অক্টোবৰ মাহৰ পৰা প্ৰযোজ্য হোৱাৰ সম্ভাৱনাnew-devices-for-car-government-will-impose-new-act-soon– News18 Assam\nচাৰিচকীয়া বাহন আছে নেকি আপোনাৰ? গাড়ীত লগাব লাগিব এই সমূহ ডিভাইচ, অহা অক্টোবৰ মাহৰ পৰা প্ৰযোজ্য হোৱাৰ সম্ভাৱনা\nঅভিনেত্ৰী নুৰা ফাতেহীক এয়া কি কৰিলে ডান্স গুৰুৱে? দিলে নেকি অসত্ ইংগিত? ভিডিঅ’ ভাইৰেল\nIPL 2020: এক অভাৰত ৫টা ছয় কোবাই ৰাজস্থান ৰয়েলছক জয়ী কৰোৱা ৰাহুল তেৱতিয়া কোন হয়?\nভুলতো #CoupleChallenge ৰ ফটো পোষ্ট নকৰিব! সন্মুখীন হ'ব এই বিপজ্জনক পৰিণতিৰ!\n১০ গ্ৰাম সোণৰ দাম শুনিলে আচৰিত হ’ব আপুনি! আকৌ হ্ৰাস পাইছে সোণ-ৰূপৰ মূল্য\nUpdated:September 13, 2020, 4:01 PM IST\nঅক্টোবৰ মাহৰ পৰা দেশত বলৱত্ হ’ব বাহন সুৰক্ষাৰ বাবে বহুকেইটা নতুন ব্যৱস্থা।\nLast Updated: September 13, 2020, 4:01 PM IST\nপ্ৰতিদিনেই পথ দুৰ্ঘটনাত বহু লোকে প্ৰাণ হেৰুৱাবলগীয়া হয়। পথ দুৰ্ঘটনা হ্ৰাস কৰিবলৈ অহা অক্টোবৰ মাহৰ কেন্দ্ৰীয় চৰকাৰে বহু কেইটা নিয়ম বলৱত্ কৰাৰ সম্ভাৱনা আছে। জানিব পৰা মতে, সুৰক্ষিত ড্ৰাইভিঙৰ বাবে অহা অক্টোবৰ মাহৰ পৰা চাৰিচকীয়া বাহনত লগাব লাগিব বহুকেইটা নতুন ডিভাইচ।\nঅহা অক্টোবৰ মাহৰ পৰা দেশত বলৱত্ হ’ব বাহন সুৰক্ষাৰ বাবে বহুকেইটা নতুন ব্যৱস্থা। দুৰ্ঘটনা হ্ৰাসৰ লগতে সুৰক্ষিত যাত্ৰাৰ বাবে কেন্দ্ৰীয় চৰকাৰে বাহন সুৰক্ষাৰ ক্ষেত্ৰত বহু কেইটা নতুন ব্যৱস্থাৰ পৱৰ্তন কৰিছে। ইয়াৰ আধাৰতে আপোনাৰ গাড়ীখনত লগাব লাগিব বহু কেইটা নতুন ডিভাইচ। ইয়াৰ বাবে ইতিমধ্যে কেন্দ্ৰীয় চৰকাৰে গ্ৰহণ কৰিছে যাৱতীয় পদক্ষেপ-\nআপোনাৰ যাত্ৰা কালত লগত থাকিব লাগিব পাংচাৰ ৰিপেয়াৰ কিট। এই ব্যৱস্থা থাকিলে চালকে গাড়ীত অতিৰিক্ত চকা লৈ ফুৰাৰ প্ৰয়োজনীয়তা নাথাকিব। ইয়াৰ উপৰিও গাড়ীত লগাব লাগিব টায়াৰ প্ৰেচাৰ মণিটৰিং চিষ্টেম। এই ডিভাইছে গাড়ীৰ চকাত পাম কমিলে চালকক সতৰ্ক কৰি দিব।দুৰ্ঘটনাৰ হোৱাৰ পৰা ৰক্ষা কৰিব বুলি অনুমান কৰিব পাৰি।\nসেইদৰে গাড়ীত লগাব লাগিব ৰিভাৰ্চ পাৰ্কিং ডিভাইচ। এই ডিভাইছে গাড়ী বেক কৰোতে বা পাৰ্কিং কৰাৰ সময়ত কাষত কোনো লোক বা অন্যান্য সামগ্ৰী থাকিলে চালকক সতৰ্ক কৰিব। গাড়ীত লগাব লাগিব গ্লিচিং গ্লাচ। ই যাত্ৰা অধিক আৰামদায়ক কৰি তুলিব। গ্লিচিং গ্লাচে গাড়ীৰ ভিতৰ ভাগ শীতল কৰি ৰাখিব।\nFirst published: September 13, 2020, 4:01 PM IST\nএতিয়া সকলো মুকলি হৈছে, কিন্তু মণিপুৰৰ ইমা সকল প্ৰস্তুত নহয়, এতিয়াও বন্ধ এছিয়াৰ সৰ্ববৃহত্ মহিলাৰ বজাৰ!\n‘অপপ্ৰচাৰ কৰি কৃষকসকলক বিভ্ৰান্ত কৰা হৈছে’- কৃষি আইনৰ পক্ষত একাংশ প্ৰাক্তন IAS বিষয়া\nশীঘ্ৰে বেদখলমুক্ত কৰা হ’ব ৰাজ্যৰ বনাঞ্চলসমূহ, ক’লে বন মন্ত্ৰী শুক্লবৈদ্যই\n‘অপপ্ৰচাৰ কৰি কৃষকসকলক বিভ্ৰান্ত কৰা হৈছে’


সদস্য:Psneog/ৱিকিচ'ৰা:সম্পাদনা কক্ষ - অসমীয়া ৱিকিপিডিয়া\nৱিকিপিডিয়া এখন মুক্ত বিশ্বকোষ। সাধাৰণতে ৱিকিপিডিয়া ব্যৱহাৰ কৰা পাঠকসকলৰ নিচিনা সাধাৰণ মানুহেই পৰস্পৰে পৰস্পৰৰ লগত সহযোগিতা কৰি ৱিকিপিডিয়া লিখি উলিয়াইছে। এনেকৈ লিখাকে সহযোগিতামূলক সংকলন বা Collaborative editing বোলে। ৱিকিপিডিয়াৰ ৱেবচাইটটোত এনে কৰাৰ বিশেষ সুবিধা প্রদান কৰা হৈছে, যাতে পৃথিৱীৰ যিকোনো স্থানৰে পৰা কৰিব পৰা সহস্রাধিক সম্পাদনাকাৰ্য্যও সকলোৱে একেলগে কৰি থাকিব পাৰে। এনে ৱেবচাইটক "ৱিকি" বোলা হয়। সম্পাদনাৰ ৰেকৰ্ডসমূহ যিকোনো পৃষ্ঠাৰ "ইতিহাস চাওক" "টেব"ৰ পৰা বা সাম্প্রতিক সালসলনিসমূহ পৃষ্ঠাৰ পৰা চাব পাৰি। ৱিকিপিডিয়াৰ বিষয়ে আৰু ভালদৰে জানিবলৈ ৱিকিপিডিয়াৰ বিষয়ে (ইংৰাজী) চাওক।\nপ্রথম কথা: লিখিবলৈ ভয় নকৰিব - যি কোনো ব্যক্তিয়ে ৱিকিপিডিয়াৰ প্রায় সকলো পৃষ্ঠাতে লিখিব পাৰে, আৰু আমি তেওঁলোকক সাহসী হ'বলৈ উৎসাহ যোগাইছোঁ! অন্য কামো কৰিব পাৰে - যেনে: বানান, ব্যাকৰণ আদি চাই দিয়া, কোনো এটা প্রবন্ধ উন্নত বা সুখপাঠ্য কৰা, নতুন কিবা সংযোগ-বিয়োগ কৰা ইত্যাদি। নতুন তথ্য যদি যোগ কৰিব খুজিছে তেন্তে অনুগ্রহ কৰি উপযুক্ত প্রসংগ সূত্র যোগ কৰে যেন যাতে প্রয়োজন অনুসৰি মিলাই চাব পৰা যায়। (উত্‍সৰ উল্লেখ আৰু প্ৰামাণ্যতা চাই লওক।) প্রাসংগিক তথ্য প্রবন্ধৰ আলোচনা পৃষ্ঠাতো লিখিব পাৰে। বিতৰ্ক সৃষ্টি হ'ব পৰা বিষয়ে এনেকৈ আলোচনা কৰি লিখাই ভাল।\nআহক, এতিয়াই লিখি নাচায় কিয়? ইয়াত ক্লিক কৰি পৰীক্ষাগাৰত হাতে-কামে কৰি চাব পাৰে (যদি তাত আগৰপৰাই কিবা লিখা আছে, তেন্তে সেইবোৰৰ তলত লিখক।) বাক্য কেইশাৰীমান টাইপ কৰক। আপোনাৰ সালসলনি চাবৰ বাবে খচৰা দেখুৱাওঁক ক্লিক কৰক আৰু ইয়াত যদি আপুনি সুখী তেন্তে সাঁচি থওক ক্লিক কৰক।\nসদস্য:Psneog/ৱিকিচ'ৰা:সম্পাদনা কক্ষ/Selected article/2\nসদস্য:Psneog/ৱিকিচ'ৰা:সম্পাদনা কক্ষ/Selected biography/2\nসদস্য:Psneog/ৱিকিচ'ৰা:সম্পাদনা কক্ষ/Selected picture/2\nসদস্য:Psneog/ৱিকিচ'ৰা:সম্পাদনা কক্ষ/Did you know\nসদস্য:Psneog/ৱিকিচ'ৰা:সম্পাদনা কক্ষ/Related portals\nছাৰ্ভাৰৰ কেছ পৰিস্কাৰ কৰক\n"https://as.wikipedia.org/w/index.php?title=সদস্য:Psneog/ৱিকিচ%27ৰা:সম্পাদনা_কক্ষ&oldid=30641"ৰ পৰা অনা হৈছে\nএই পৃষ্ঠাখন ০৩ নৱেম্বৰ, ২০১১ তাৰিখে ১৪:৫১ বজাত অন্তিম সংশোধন কৰা হৈছিল।


গুৱাহাটী যুদ্ধ সমাধিস্থান - অসমৰ পৰ্যটনস্থলী Info. Ab\n★ গুৱাহাটী যুদ্ধ সমাধিস্থান - অসমৰ পৰ্যটনস্থলী ..\n★ গুৱাহাটী যুদ্ধ সমাধিস্থান\nগুৱাহাটী যুদ্ধ সমাধিস্থান অসমৰ গুৱাহাটী মহানগৰত অৱস্থিত এক সমাধিক্ষেত্ৰ। দ্বিতীয় বিশ্বযুদ্ধত মৃত্যুবৰণ কৰা কমন্‌ৱেল্‌থ সৈনিকৰ বাবে এই সমাধিস্থান আৰম্ভ কৰা হৈছিল। গুৱাহাটীৰ শিলপুখুৰী অঞ্চলৰ নৱগ্ৰহ পথত এই সমাধিস্থান আছে। ইয়াৰ পিছফালেই আছে নৱগ্ৰহ শ্মশান। এই পথেৰে গলে নৱগ্ৰহ মন্দিৰো পোৱা যায়।\n1. ঐতিহাসিক তথ্য\nদ্বিতীয় বিশ্বযুদ্ধৰ সময়ত এই অঞ্চলত থকা কেইবাখনো সেনা চিকিৎসালয়ত মৃত্যু হোৱা সৈনিকৰ বাবে এই সমাধিক্ষেত্ৰ আৰম্ভ কৰা হৈছিল। পিছলৈ স্থায়ী চোৱা-চিতাৰ ব্যৱস্থা নথকা আমাৰি বাৰি সৈনিক সমাধিক্ষেত্ৰ, চিলেট সৈনিক সমাধিস্থান, মহাচাৰা সমাধস্থান, নগাঁও ৰাজহুৱা সমাধিক্ষেত্ৰ আৰু গুৱাহাটী ৰাজহুৱা সমাধিস্থানৰ পৰা বহু সমাধি ইয়ালৈ অনা হয়। একে কাৰণতে ১৯৫২ চনত লুচাই পাহাৰ, বদৰপুৰ, দাৰ্জিলিং, কোচ বিহাৰ, ধুবুৰী, ডিব্ৰুগড়, দিনজান, লামডিং, চিলং, শিলচৰ আদি ঠাই পৰাও ইয়ালৈ সমাধি অনা হয়। বৰ্তমান ইয়াত দ্বিতীয় বিশ্বযুদ্ধত মৃত্যুবৰণ কৰা ৪৮৬ গৰাকী কমন্‌ৱেল্‌থ সৈনিকৰ সমাধি বা স্মাৰক আছে। ইয়াৰে ২৫টা সমাধিৰ পৰিচয় অজ্ঞাত। ইয়াৰ বাহিৰে ইয়াত চীনা সৈনিকৰো ২৪টা সমাধি আছে আৰু ২টা সমাধি যুদ্ধৰ নহয়।\nদ্বিতীয় বিশ্বযুদ্ধত মৃত্যু হোৱা ১১জন জাপানী সৈনিকৰ অৱশিষ্ট উদ্ধাৰৰ বাবে ২০১২ চনত ইয়াৰ খনন কৰা হৈছিল।\nWikipedia: গুৱাহাটী যুদ্ধ সমাধিস্থান\nসমধসথন, গৱহট, গৱহটযদসমধসথন, গুৱাহাটী যুদ্ধ সমাধিস্থান, অসমৰ পৰ্যটনস্থলী. গুৱাহাটী যুদ্ধ সমাধিস্থান,\nগৱহটযদসমধসথন সমধসথন অসমৰ পৰ্যটনস্থলী. গুৱাহাটী যুদ্ধ সমাধিস্থান গুৱাহাটী যুদ্ধ সমাধিস্থান গৱহট\nDainik Agradoot 19 April.p65.\nগুৱাহাটী, যােৰহাট আৰু তেজপুৰৰ পৰা প্রকাশিত ৭ টাইৱানক আক্রমণ কৰিব পাৰে চীনে, যুদ্ধ সমীপৰে গােপাল আতাৰ সমাধিস্থান আজি উজলি.